സ്‌നാപ്ഡ്രാഗണ് 636 പ്രോസസ്സറുമായി നോക്കിയ 6.1 പ്ലസ്; വില്‍പ്പന ഇനിമുതല് ഓഫ്‌ലൈനിലും | Nokia 6.1 Plus with Snapdragon 636 available through offline - Malayalam Gizbot\n19 min ago 600 ദിവസം സൌജന്യ കോളിംഗ് നൽകുന്ന പുതിയ പ്രീപെയ്ഡ് പ്ലാനുമായി ബി‌എസ്‌എൻ‌എൽ\nസ്‌നാപ്ഡ്രാഗണ് 636 പ്രോസസ്സറുമായി നോക്കിയ 6.1 പ്ലസ്; വില്‍പ്പന ഇനിമുതല് ഓഫ്‌ലൈനിലും\n| Published: Thursday, January 10, 2019, 20:00 [IST]\nകഴിഞ്ഞ വര്‍ഷം ആഗസ്റ്റ് മാസമാണ് നോക്കിയയുടെ ചുണക്കുട്ടനായ 6.1 പ്ലസിനെ കമ്പനി വിപണിയിലെത്തിച്ചത്. ഓണ്‍ലൈന് ഷോപ്പിംഗ് പോര്‍ട്ടലായ ഫ്‌ളിപ്പ്കാര്‍ട്ടിലൂടെയും നോക്കിയയുടെ ഔദ്യോഗിക വെബ്‌സൈറ്റിലൂടെയും മാത്രമായിരുന്നു ഫോണിന്റെ വില്‍പ്പന. എന്നാലിപ്പോള് ഓഫ്‌ലൈന് സ്റ്റോറുകലിലൂടെയും നോക്കിയ 6.1 ലഭ്യമാകുമെന്ന് കമ്പനി അറിയിച്ചിരിക്കുകയാണ്.\nഗ്ലോസി വൈറ്റ്, ഗ്ലോസി ബ്ലാക്ക്, ഗ്ലോസി മിഡ്‌നൈറ്റ് ബ്ലൂ എന്നീ വ്യത്യസ്ത നിറഭേദങ്ങളിലാണ് ഫോണ് ലഭ്യമാക്കിയിരിക്കുന്നത്.15,999 രൂപയാണ് ഓണ്‍ലൈന് വില. എന്നാല് ഇനിമുല് ഓഫ്‌ലൈന് സ്റ്റോറിലൂടെ 15,499 രൂപയ്ക്ക് ഫോണ് വാങ്ങാം.\nചൈനയില് പുറത്തിറങ്ങിയ മോഡലായ നോക്കിയ X6ന്റെ ആഗോള വേരിയന്റാണ് നോക്കിയ 6.1. 5.8 ഇഞ്ച് ഫുള് എച്ച്.ഡി ഡിസ്‌പ്ലേയാണ് ഫോണിലുള്ളത്. 19:9 ആണ് ആസ്‌പെക്ട് റേഷ്യോ. കോര്‍ണിംഗ് ഗൊറില്ല ഗ്ലാസ്3സുരക്ഷ ഡിസ്‌പ്ലേയ്ക്കുണ്ട്. കൂടാതെ പ്രത്യേക ഭംഗി നല്‍കുന്ന നോച്ചും ഇടംപിടിച്ചിരിക്കുന്നു.\nനോക്കിയ 6.1ന്റെ പ്രവര്‍ത്തനം.\nആന്‍ഡ്രോയിഡ് 8.1 ഓറിയോ അധിഷ്ഠിതമായാണ് നോക്കിയ 6.1ന്റെ പ്രവര്‍ത്തനം. ക്വാല്‍കോം സ്‌നാപ്ഡ്രാഗണ് 636 പ്രോസസ്സറും4ജി.ബി റാമും ഫോണിനു കരുത്തും ലാഗ് ലെസ് പെര്‍ഫോമന്‍സും നല്‍കുന്നു. ഇന്റേണല് മെമ്മറി 64 ജി.ബിയാണ്. എസ്.ഡി കാര്‍ഡ് ഉപയോഗിച്ച് ശേഷി ഉയര്‍ത്താവുന്നതാണ്.\n16 മെഗാപിക്‌സലിന്റെ മുന് ക്യാമറയാണ് സെല്‍ഫിക്കായി ഉപയോഗിച്ചിരിക്കുന്നത്. പിന്നില് 16+5 മെഗാപിക്‌സലിന്റെ ഇരട്ട സെന്‍സറുകളാണ് ഇടംപിടിച്ചിരിക്കുന്നത്. മികച്ച ചിത്രങ്ങളെടുക്കാന് ക്യാമറയ്‌ക്കൊപ്പം കൃതൃമബുദ്ധിയുടെ സഹായവും പരമാവധി പ്രയോജനപ്പെടുത്തിയിരിക്കുന്നു.\nമികച്ച ബാറ്ററി കരുത്തുള്ള മോഡല് കൂടിയാണ് നോക്കിയ 6.1. 3,060 മില്ലി ആംപയറിന്റെ ബാറ്ററിയാണ് ഫോണില് ഉപയോഗിച്ചിരിക്കുന്നത്. അതിവേഗ ചാര്‍ജിംഗ് സംവിധാനവുമുണ്ട്. 30 മിനിറ്റു കൊണ്ട് 50 ശതമാനം ചാര്‍ജ് കയറും. ബ്ലൂടൂത്ത് 5.1, 4ജി, വൈഫൈ കണക്ടീവിറ്റിയും ഫോണിലുണ്ട്.\nNokia 6.1 Plus with Snapdragon 636 available through offline\nStory first published: Thursday, January 10, 2019, 20:00 [IST]


kerala real estate properties – Properties in Kerala | Real Estate in Keralam\nTag: kerala real estate properties\nവരുന്നു “റിയൽ എസ്റ്റേറ്റ് ബൂം”!!… റിയൽ എസ്റ്റേറ്റ് മേഖലയിലെ പുത്തൻ വഴിത്തിരിവ്\nറിയൽ എസ്റ്റേറ്റ് മേഖലയിൽ രാജ്യത്ത് വൻ കുതിച്ചു ചാട്ടം വരുന്നു. ഇത് വിശ്വസിക്കാൻ ഇപ്പോഴത്തേ സാഹചര്യത്തിൽ ബുദ്ധിമുട്ടാണേലും വിശ്വസിച്ചേ പറ്റൂ. റിയൽ എസ്റ്റേറ്റ് ബൂമിനായി ഇന്ത്യ ഇപ്പോൾ ശരിക്കും തയ്യാറെടുക്കുകയാണ്. ഏറ്റവും വലിയ കുതിച്ചു ചാട്ടം വരുന്നത് മണ്ണിനേ പൊന്നുകൊണ്ട് സാമ്യപ്പെടുത്തുന്ന കേരളത്തിൽ ആയിരിക്കും.നോട്ട് അസാധുവാക്കലിനു പിന്നാലെ തകർന്നടിഞ്ഞ റിയൽ എസ്റ്റേറ്റ് മേഖലയിൽ രണ്ടു മാസത്തിനുശേഷം ഉണർവുണ്ടാകും. 2017 ഫെബ്രുവരിയോടെ രാജ്യത്തെ റിയൽ എസ്റ്റേറ്റ് രംഗം കരുത്താർജിക്കുമെന്നാണ് സാമ്പത്തിക വിദഗ്ദർ നൽകുന്ന സൂചന. വ്യക്തമായ സൂചനകളാണ് ഇതുമായി ബന്ധപ്പെട്ട് ബാങ്കിങ്ങ് മേഖലയിൽനിന്ന് പുറത്തുവരുന്നത്. സാമ്പത്തിക മേഖല അതിശക്തമാവുന്നു. ബാങ്കിങ്ങ് മേഖല കരുത്തുറ്റതാകുന്നു.\nReal estate boom എന്നത് കഴിഞ്ഞ ആഴ്ച്ച നടന്ന റിസർവ്വ് ബാങ്കിന്റെ ധന അവലോകന യോഗത്തിൽ സജീവമായ ചർച്ചക്ക് വന്നിരുന്നു. ഭൂമിയുടെ മാർകറ്റും വിലകളും ജനങ്ങളുടെ കൈമാറ്റ ശേഷയും അതി ശക്തമായി തിരിച്ചുവരുമെന്നാണ് റിസർവ് ബാങ്കിന്റെ വിലയിരുത്തൽ. ഈ വിലയിരുത്തൽ ആർക്കും തള്ളാൻ പെട്ടെന്ന് കഴിയില്ല. കാരണം മാസങ്ങൾക്കപ്പുറമുള്ള ധനകാര്യ ഓപ്പറേഷനുകളും പ്ലാനുകളും പദ്ധതികളും തയ്യാറാക്കുന്ന രഹസ്യങ്ങളുടെ കലവറയാണ് റിസർവ്വ് ബാങ്ക്. ചിലപ്പോൾ കേന്ദ്ര സർക്കാർ പോലും ആ രഹസ്യങ്ങൾ അറിയണമെന്നില്ല.\nറിയൽ എസ്റ്റേറ്റ് ബൂം വരാൻ ശക്തമായ കാരണങ്ങൾ\nരാജ്യത്ത് നോട്ടുകൾ റദ്ദാക്കിയ ശേഷം അവസാന കണക്കുകൾ പ്രകാരം 7ലക്ഷം കോടി രുപയുടെ നിക്ഷേപം ബാങ്കിലെത്തി. ഡിസംബർ 30 ആകുമ്പോൾ ഇത് 11 മുതൽ 15 ലക്ഷം കോടി രൂപവരെ ആയി ഉയരും. ഇങ്ങനെ വന്നാൽ കുമിഞ്ഞു കൂടുന്ന പണം ബാങ്കുകൾക്കും ബാധ്യതയാണ്. പണം കുന്നു കൂടി കിടക്കുന്നത് ഒരു ബാങ്കിങ്ങ് സിസ്റ്റവും അംഗീകരിക്കില്ല. പണം പൂഴ്ത്തിവയ്ച്ചാൽ രാജ്യത്തിന്റെ അത്രയും സാമ്പത്തിക ഉർജ്ജമാണ് നീർജീവമായി ചത്തു കിടക്കുന്നത്. അത് ഒഴിവാക്കാൻ ബാങ്കുകൾ പണം മാർകറ്റിലേക്ക് പമ്പ് ചെയ്യും. ഇതോടെ വായ്പകളുമായി രംഗത്തിറങ്ങാൻ ബാങ്കുകൾ നിർബന്ധിതരാകും. ഉപാധികളോടെയുള്ള കുറഞ്ഞ പലിശയിലായിരിക്കും വായ്പകൾ നൽകുക. റിയൽ എസ്റ്റേറ്റ് രംഗം ഇതോടെ കരുത്താർജിക്കും. ഭവന, വാഹന, കാർഷിക വായ്പകളായിരിക്കും ബാങ്കുകൾ ഉപഭോക്താക്കൾക്ക് പലിശ നിരക്ക് കുറയുന്നത് സാധാരണക്കാർക്കും ഗുണം ചെയ്യും. അവരുടെ ക്രയ വിക്രയ ശേഷി കൂടുകയും സാമ്പത്തിക ഉപയോഗം വർദ്ധിക്കുകയും ചെയ്യും.രാജ്യം ഇന്നുവരെ കണ്ടിട്ടില്ലാത്ത റിയൻ എസ്റ്റേറ്റ് മുന്നേറ്റവും നിർമ്മാന മേഖലയിലേ ബൂമും ആണ് വരുന്നത്.\nസാധാരണക്കാരേ ആകർഷിക്കുന്ന പലിശ നിരക്ക്\nനിലവിൽ 17 % വരെ വ്യക്തിഗത ലോണുകൾക്കും 9-12% വരെ ഭവന വായ്പകൾക്കും ഒക്കെയുണ്ട്.ഇതെല്ലാം പഴയ കാലമാകും. ലോകത്ത് വികസിത രാജ്യങ്ങളിൽ 2% മുതലാണ് വസ്തുവാങ്ങാനും വീടിനും ഉള്ള ലോണുകൾക്ക് പലിശ. ജപ്പാനിൽ പൂജ്യം ശതമാനമാണ്. ബ്രിട്ടനിലും, ഓസ്ട്രേലിയയിലും, യൂറോപ്യൻ രാജ്യത്തുമൊക്കെ വെറും 3% മുതലാണ് ലോൺ പലിശ. ലോകത്ത് പലയിടത്തും കാർഷിക വായ്പകൾക്ക് പലിശയില്ല. പണം വെറുതേ നല്കി കൃഷി ചെയ്യിപ്പിച്ച് രാജ്യം ഭക്ഷ്യ വസ്തുക്കൾ നേടുകയാണ്. നിലവിൽ ഈ രാജ്യങ്ങളേക്കാളൊക്കെ സാമ്പത്തികമായി ശക്തമാണ് ഇന്ത്യൻ സമ്പദ് രംഗം. മാത്രമല്ല ബാങ്കുകളിൽ നിക്ഷേപം മല പോലെ കുമിയുന്നു. പലിശ നിരക്ക് കുത്തനേ കുറച്ച് ആഗോള നിലവാരത്തിലേക്ക് പോലും ഇന്ത്യ കൊണ്ടുവന്നാൽ സ്ഥിതിഗതികൾ മാറും. വസ്തുവാങ്ങാൻ ലോൺ കൊടുക്കലാണ് ലോകത്തേ വികസിത രാജ്യങ്ങളുടെ 80% ഇടപാടുകളും. ഇന്ത്യ ആ മേഖലയിലേക്ക് വരും. റിയൽ നിർമ്മാണ മേഖലയിലേക്ക് 15 ലക്ഷം കോടി രൂപ ഇന്ത്യ 2017 ഫിബ്രവരി മുതൽ പമ്പ് ചെയ്യാൻ തുടങ്ങിയാൽ എന്താകും രാജ്യത്തേ റിയൽ ബൂം എന്ന് ഒന്ന് ആലോചിച്ച് നോക്കുക.\nനിക്ഷേപം കൊണ്ടുവരുന്നത് ബാങ്കുകൾ നിരുൽസാഹപ്പെടുത്തും\nജനങ്ങൾ കുടുതൽ നിക്ഷേപവുമായി വരുന്നത് ബാങ്കുകൾ നുൽസാഹപ്പെടുത്തും. ഇപ്പോൾ നിക്ഷേപങ്ങൾക്ക് നല്കുന്ന7– 9% പലിശ വെറും 3-4%ത്തിലേക്ക് കുറയും. പിന്നെ ആര് നിക്ഷേപിക്കനെത്തും? അപ്പോൾ ജനങ്ങൾ കൈയ്യിലുള്ള പണം മാർകറ്റിൽ തന്നെ ചിലവഴിക്കുകയോ ഭൂമിയിൽ നിക്ഷേപിക്കുകയോ ചെയ്യും.ബാങ്കുകൾ കുറഞ്ഞ പലിശക്ക് ലോൺ നല്കുന്നതോടെ രാജ്യത്തേ ഇടത്തരും താഴ്ന്ന വരുമാനക്കാരും\nഭൂമി വീട് എന്ന സ്വപ്നത്ത്നായി പാഞ്ഞ് നടക്കും\nപ്രവാസികൾ രാജ്യത്തേക്ക് പണം ഒഴുക്കും. കാരണം രാജ്യത്തേ അവസ്ഥ മോശമായതിനാൽ പലരും ഇപ്പോൾ ജോലി ചെയുന്നിടത്ത് തന്നെ വിദേശത്ത് പണം നിക്ഷേപിക്കുകാണ്. ഇന്ത്യൻ ബാങ്കിൽ എൻ.ആർ.ഐ നിക്ഷേപങ്ങൾക്ക് വെറും 3-4% പലിശയേ ഉള്ളു. അനുകൂല സാഹചര്യം വന്നാൽ ഏവും ശക്തമായ സാമ്പത്തിക സ്രോതസായ പ്രവാസികൾ പഴയതുപോലെ റിയൽ മേഖലയിലേക്ക് വരും.ബാങ്കുകൾ വായ്പകൾ കൂടുതലായി നൽകി തുടങ്ങുന്നതോടെ വിദേശ നിക്ഷേപങ്ങളും രാജ്യത്തേക്കെത്തും. പ്രവാസികളും വിദേശികളും റിയൽ എസ്റ്റേറ്റ് രംഗത്ത്പണം മുടക്കാനും സാധ്യതയുണ്ട്. ഡിസംബർ ആദ്യ വാരം നടക്കുന്ന റിസർബാങ്ക് ധന അവലോകന യോഗത്തിൽ പലിശ നിരക്ക് കുറക്കുന്നതിന്‍റെ സൂചനകൾ ഉണ്ടാകുമെന്നാണ് സൂചന.\nഇനി നോട്ടായും നിക്ഷേപമായും ആരും ധനം സൂക്ഷിക്കില്ല\nനികുതി അടക്കുന്നവർ കൂടിവരുന്നു,.. അല്ല നികുതി ഓടിച്ചിട്ട് അടപ്പിക്കുന്നു എന്നതാവും ശരി. എല്ലാവരേയും പിടികുടുന്നു. ഇത് ഭാവിയിൽ ആർ\nക്കും രക്ഷയില്ലാത്ത സ്ഥിതി വരും. അതിനാൽ മേലിൽ പണം ഇനി ആരും നിക്ഷേപമായോ, കൈയ്യിലോ സൂക്ഷിക്കില്ല. പണം സൂക്ഷിക്കാനല്ല, അത് ചിലവാക്കാനാണ്. പണം പെട്ടിയിൽ പൂട്ടിവയ്ച്ചാൽ സഞ്ചരിക്കേണ്ട ധന ഊർജ്ജമാണ് പെട്ടിയിൽ അടക്കം ചെയ്തിരിക്കുന്നത്. ഇപ്പോൾ പലർക്കും പണി കിട്ടി. ഇനി ആരും പണം സൂക്ഷിക്കാൻ മടിക്കും. അങ്ങിനെ വരുമ്പോൾ ഭൂമി വാങ്ങുകയല്ലാതെ മറ്റ് വഴികൾ പലർകും മുമ്പിൽ ഇല്ല.\nസ്വർണ്ണ നിക്ഷേപം പിടികൂടും\nഅധിക പണം സ്വർണ്ണത്തിൽ നിക്ഷേപിച്ചാൽ ഭാവിയിൽ പിടി വീഴും. സ്വർണ ബോണ്ടുകൾ വഴി സ്വർണ്ണം സറണ്ടർ ചെയ്യാൻ കേന്ദ്രം പദ്ധതി കൊണ്ടുവരാൻ ആലോചിക്കുന്നു. നികുതി അടക്കാത്ത ധനമാണ് സ്വർണ്ണം. സർക്കാർ എല്ലാവരോടും അതിന്റെ അളവും കണക്കും ചോദിക്കും. സ്വർണ്ണം സർക്കാരിൽ നിക്ഷേപിച്ച് സർട്ടിഫികറ്റ് വാങ്ങാൻ ആവശ്യപ്പെടും. കൈവശം സൂക്ഷിക്കാവു\nവുന്ന ആഭഭരണത്തിന്റെ പരിധി വരും. അതിനാൽ കള്ളപണം സ്വർണ്ണത്തിൽ നിക്ഷേപിച്ച് തടി തപ്പുന്നവർ വെറും താല്കാലിക രക്ഷപെടൽ മാത്രമാണ്. പണി വരുന്നുണ്ട്. അപ്പോഴും ഭൂമിയിൽ പണം നിക്ഷേപിക്കലാണ് ഏക പോം വഴി.പണം കൊടുത്ത് മുദ്രപത്ര നികുതിയും അടച്ചാൽ സമാധാനമായി ഭൂമി കൈയ്യിൽ വയ്ക്കാം. അതിലേ വരുമാനവും, കൂടാതെ ഒരിക്കലും നശിക്കാത്ത നിക്ഷേപവുമായി അത് മാറും.കേരളത്തിന് സുവർണ്ണ കാലമാണ് വരുന്നത്. ഭൂമിയുള്ളവർക്ക് 2017 ഒരു ഭാ\nRent in Kerala\nAuthor propertiesinkeralaPosted on November 25, 2016 November 26, 2016 Tags kerala properties, kerala properties market, kerala property, kerala property news, kerala real estate, kerala real estate classifieds, kerala real estate market, kerala real estate news, kerala real estate properties, kerala real estate tips, online real estate portals, plotmall, real estate boom, real estate business, real estate classifieds, real estate listings, real estate markettingLeaveacomment on വരുന്നു “റിയൽ എസ്റ്റേറ്റ് ബൂം”!!… റിയൽ എസ്റ്റേറ്റ് മേഖലയിലെ പുത്തൻ വഴിത്തിരിവ്


ജാമ്യത്തിലിറങ്ങിയ പ്രതി വീണ്ടും മേഷണക്കേസിൽ അറസ്റ്റിൽ : Deepika.com Nattu Visesham\nFriday, January 17, 2020 12:27 AM IST\nകോഴിക്കോട്: മോഷണ കേസിലെ പ്രതി ജാമ്യമിറങ്ങിയ ശേഷം വീണ്ടും പിടിച്ചുപറിക്കിടെ പിടിയില്. തിരുവള്ളൂര് ചാനിയംകടവ് കണ്ണംകുറുങ്ങോട്ട് കെ.കെ.അഫ്‌സത്ത് എന്ന അര്‍ഫി(37)യെയാണ് ടൗണ് പോലീസ് വീണ്ടും അറസ്റ്റ് ചെയ്തത്. അന്ധനായ ലോട്ടറി വില്‍പനക്കാരന്‍റെ പണം മോഷ്ടിച്ച് രക്ഷപ്പെടുന്നതിനിടെയാണ് പ്രതിയെ നാട്ടുകാര് പിടികൂടി പോലീസിലേല്‍പ്പിച്ചത്. ഇന്നലെ രാവിലെ കിഡ്‌സണ് കോര്‍ണറില് എസ്‌കെ പ്രതിമയ്ക്ക് മുന്നിലാണ് സംഭവം.\nലോട്ടറി വിറ്റു ലഭിച്ച പണം എണ്ണിതിട്ടപ്പെടുത്തുന്നതിനിടെ അഫ്‌സത്ത് അതുവഴി വരികയായിരുന്നു. ആരും ശ്രദ്ധിക്കുന്നില്ലെന്ന് ഉറപ്പാക്കിയ ശേഷം പണം പിടിച്ചുപറിച്ച് ഓടി ബസില് കയറി.\nപിന്നാലെ നാട്ടുകാരും ബസില് കയറി അഫ്‌സത്തിനെ പിടികൂടുകയായിരുന്നു. സംഭവമറിഞ്ഞ് സ്ഥലത്തെത്തിയ പിങ്ക് പോലീസ് അഫ്‌സത്തിനെ ടൗണ് പോലീസിന് കൈമാറി. കോടതിയില് ഹാജരാക്കിയ അഫ്‌സത്ത് ഇപ്പോള് റിമാന്‍ഡിലാണ്. ഏതാനും മാസം മുമ്പ് അഫ്‌സത്ത് യുവാവിന്‍റെ മൊബൈല് തട്ടിപ്പറിച്ചോടിയിരുന്നു.\nമിഠായിത്തെരുവ് ഖാദി ഗ്രാമോദ്യോഗ് എംപോറിയത്തിന് സമീപത്ത് വച്ചായിരുന്നു സംഭവം. പരാതിയുടെ അടിസ്ഥാനത്തില് തിരച്ചില് നടത്തിയ ടൗണ് പോലീസ് പാളയത്ത് വച്ച് ഒരു മണിക്കൂറിനകം തന്നെ പിടികൂടിയിരുന്നു. ഈ കേസില് ജാമ്യമിറങ്ങിയ ശേഷമാണ് അഫ്‌സത്ത് വീണ്ടും പിടിച്ചുപറി നടത്തിയത്.


Latest Sports News in Malayalam | Football News | Cricket News - Samakalika Malayalam\nറിയല് വിടാനുള്ള ജയിംസിന്റെ താല്‍പ്പര്യത്തെ ബഹുമാനിക്കൂ: ക്രിസ്റ്റ്യാനോ റൊണാള്‍ഡോ\nBy സമകാലിക മലയാളം ഡെസ്‌ക്ക് | Published: 02nd June 2017 09:17 PM |\nLast Updated: 02nd June 2017 10:30 PM | A+A A- |\nകാര്‍ഡിഫ്: റിയല് മാഡ്രിഡ് വിടാനുള്ള ജയിംസ് റോഡ്രീഗസിന്റെ താല്‍പ്പര്യത്തെ ബഹുമാനിക്കണമെന്ന് സൂപ്പര് താരം ക്രിസ്റ്റ്യാനോ റൊണാള്‍ഡോ. സിനദിന് സിദാന് പരിശീലകനായി ചുമതലയേറ്റ ശേഷം റിയല് മാഡ്രിഡ് ടീമിലെ ആദ്യ പതിനൊന്നില് ഇടം ലഭിക്കാത്ത കൊളംബിയന് താരം റിയല് മാഡ്രിഡ് വിടുകയാണെന്നുള്ള റിപ്പോര്‍ട്ടുകള്‍ക്കിടയിലാണ് റൊണാള്‍ഡോ അഭിപ്രായം പറഞ്ഞത്.\nറിയല് മാഡ്രിഡ് വിട്ട് മറ്റു ക്ലബ്ബിയില് ചേരാനുള്ള കാരണങ്ങള് ജയിംസിനുണ്ടാകും. ഇക്കാര്യത്തില് അദ്ദേഹത്തിന് ബഹുമാനമാണ് വേണ്ടത്. ഇറ്റാലിയന് ക്ലബ്ബ് യുവന്റസുമായുള്ള ചാംപ്യന്‍സ് ലീഗ് ഫൈനലിന് മുന്നോടിയായി റൊണാള്‍ഡോ വ്യക്തമാക്കി.\nറിയല് മാഡ്രിഡില് തൃപ്തിയില്ലാത്ത ജയിംസിന് മറ്റു ക്ലബ്ബുകളില് ഇത് തോന്നുന്നത് മോശം കാര്യമല്ല. ജയിംസിന് യോജിച്ചത് തെരഞ്ഞെടുക്കാന് അദ്ദേഹത്തിനറിയാം. അത് വ്യക്തിപരമായ കാര്യമാണ്. ഇനി ഇക്കാര്യത്തില് തന്നോട് അഭിപ്രായം ചോദിച്ചാല്, റിയലില് തന്നെ തുടരാനാണ് പറയുക. റിയല് മാഡ്രിഡിനെ സംബന്ധിച്ച് മികച്ച കളിക്കാരനാണ് ജയിംസ്. പക്ഷെ, അദ്ദേഹത്തിന് അദ്ദേഹത്തിന്റെതായ കാര്യങ്ങളുണ്ട്. -റൊണാള്‍ഡോ കൂട്ടിച്ചേര്‍ത്തു.\nഈ സീസണോടെ ജയിംസ് മാഡ്രിഡ് വിടുമെന്ന് ഏകദേശം ഉറപ്പായിട്ടുണ്ട്. മാഞ്ചസ്റ്റര് യുണൈറ്റഡ്, ഇന്റര്‍മിലാന് എന്നീ ക്ലബ്ബുകള് താരത്തിനായി താല്‍പ്പര്യം പ്രകടിപ്പിച്ചിട്ടുണ്ട്.\nറിയല് മാഡ്രിഡ് real madrid Cristiano Ronaldo ക്രിസ്റ്റ്യാനോ റൊണാള്‍ഡോ James Rodrigeus ജയിംസ് റോഡ്രീഗസ്


നിലവിളി കേട്ട് ഓടിയെത്തി; പരിക്കേറ്റയാളുമായി ഒരു കിലോമീറ്റർ റെയിൽവേ ട്രാക്കിലൂടെ നടന്ന് പോലീസ് | Police Rescues man hit by train\nനിലവിളി കേട്ട് ഓടിയെത്തി; പരിക്കേറ്റയാളുമായി ഒരു കിലോമീറ്റർ റെയിൽവേ ട്രാക്കിലൂടെ നടന്ന് പോലീസ്\nSep 14, 2021, 07:35 AM IST\nതീവണ്ടിയിൽനിന്ന് വീണതാണോ എന്നകാര്യം ഉറപ്പില്ല.\nതീവണ്ടിപ്പാളത്തിൽ പരിക്കേറ്റ് കിടന്ന ആളെ അഗ്നിരക്ഷാസേനാംഗങ്ങൾ ആശുപത്രിയിലേക്ക് കൊണ്ടുപോകുന്നു\nതൃശ്ശൂർ: ആളൊഴിഞ്ഞ സ്ഥലത്തെ തീവണ്ടിപ്പാളത്തിൽനിന്നുയർന്ന നിലവിളി കേട്ട ആരോ അഗ്നിരക്ഷാസേനയെ വിവരമറിയിച്ചു. പാഞ്ഞെത്തിയ സേനാംഗങ്ങൾ ട്രാക്കിൽ പരിക്കേറ്റ് കിടന്നയാളെ മെഡിക്കൽ കോളേജിൽ പ്രവേശിപ്പിച്ചു. ഒരു കിലോമീറ്ററോളം ട്രാക്കിലൂടെ ചുമന്നാണ് ഇവർ അജ്ഞാതനെ രക്ഷിച്ചത്.\nതിങ്കളാഴ്ച 3.45-ഓടെയായിരുന്നു സംഭവം. പൂങ്കുന്നം വാരിയം ലെയ്‌നിനു സമീപത്തായിരുന്നു സംഭവം. പരിക്കേറ്റയാൾക്ക് 30 വയസ്സിലധികം പ്രായമുണ്ട്. മലയാളിയല്ലെന്നാണ് നിഗമനം. പേരോ മറ്റുവിവരങ്ങളോ ലഭിച്ചിട്ടില്ല. അഗ്നിരക്ഷാ ഉദ്യോഗസ്ഥർ എത്തുമ്പോൾ പരിക്കേറ്റ് രക്തത്തിൽ കുളിച്ചുകിടക്കുകയായിരുന്നു.\nകൈകൾ ഒടിഞ്ഞുതൂങ്ങിയിട്ടുണ്ട്. ഉറക്കെ നിലവിളിക്കുന്നുമുണ്ടായിരുന്നു. തീവണ്ടിയിൽനിന്ന് വീണതാണോ എന്നകാര്യം ഉറപ്പില്ല. ഫയർ ആൻഡ് റെസ്‌ക്യൂ ഓഫീസർമാരായ പ്രജീഷ്, ശ്രീജിത്ത്, അബീഷ് ഗോപി, ജീൻസ് ജോസഫ്, ഫയർ ആൻഡ് റെസ്‌ക്യൂ ഓഫീസർ-ഡ്രൈവർ സൂര്യകാന്തൻ എന്നിവരടങ്ങുന്ന സംഘമാണ് ഇയാളെ രക്ഷിച്ചത്.


മിഷൻ കോണ്‍ഗ്രസ് : ആവേശമായി 22 കേന്ദ്രങ്ങളിൽ സംഗമങ്ങൾ : Deepika.com Kerala News\nSaturday, October 7, 2017 12:12 PM IST\nകൊച്ചി: കേരള ലത്തീൻ കത്തോലിക്കാ സഭയുടെ മിഷൻ കോണ്‍ഗ്രസിന് ആവേശമായി 22 കേന്ദ്രങ്ങളിൽ പ്രതിനിധിസംഗമങ്ങൾ. വരാപ്പുഴ അതിരൂപതയിലും കൊച്ചി, ആലപ്പുഴ, കോട്ടപ്പുറം രൂപതകളിലുമായി നടന്ന പ്രതിനിധിസംഗമങ്ങളിൽ 3500 പ്രതിനിധികളും മുപ്പതോളം ബിഷപ്പുമാരും ഇടവക ജനങ്ങളുമായി ആശയവിനിമയം നടത്തി. ഇന്ത്യയിലെ വത്തിക്കാൻ സ്ഥാനപതി ആർച്ച്ബിഷപ് ഡോ. ജാംബത്തിസ്ത ദിക്വാത്രോ മെത്രാൻമാർ, അല്മായ പ്രതിനിധികൾ, സംഘടനാ ഭാരവാഹികൾ, സന്യാസസഭാ മേധാവികൾ എന്നിവരുമായി ഇന്നലെ കൂടിക്കാഴ്ച്ച നടത്തി.\nഇതരസംസ്ഥാനങ്ങളിൽനിന്നുൾപ്പെടെയുള്ള മെത്രാൻമാർ വിവിധ കേന്ദ്രങ്ങളിൽ ഒരേസമയം ദിവ്യബലിയർപ്പിച്ചു.\nആർച്ച്ബിഷപ്പുമാരായ ഡോ. ജോണ് മൂലച്ചിറ (ഗുവാഹട്ടി), ഡോ. ഏബ്രഹാം വിരുതുകുളങ്ങര (നാഗ്പൂർ), ബിഷപ്പുമാരായ ഡോ. പീറ്റർ പറപ്പിള്ളി (ഝാൻസി), ഡോ. ഇഗ്നേഷ്യസ് മസ്ക്രിനാസ് (സിംല), ഡോ. അലക്സ് വടക്കുംതല(കണ്ണൂർ), ഡോ. ജോണ് തോമസ് കാട്രുകുടിയിൽ (ഇറ്റാനഗർ), ഡോ. വർഗീസ് ചക്കാലക്കൽ(കോഴിക്കോട്), ഡോ. ജോസഫ് കാരിക്കശേരി(കോട്ടപ്പുറം), ഡോ. തോമസ് തെന്നാട്ട് (ഗ്വാളിയർ), ഡോ. ചാക്കോ തോട്ടുമാരിക്കൽ (ഇൻഡോർ), ഡോ. ജോർജ് പള്ളിപ്പറന്പിൽ (മിയാവോ), ഡോ. പോൾ മൈപ്പാൻ (ഖമ്മം), ഡോ. പീറ്റർ അബീർ അന്തോണിസാമി (സുൽത്താൻപേട്ട്), ഡോ. വിൻസന്‍റ് സാമുവൽ (നെയ്യാറ്റിൻകര), ഡോ. റാഫി മഞ്ഞളി (അലഹാബാദ്), ഡോ. ജോസഫ് കരിയിൽ (കൊച്ചി), ഡോ. സൈമണ് കൈപ്പുറം (ബാലസോർ), ഡോ. സ്റ്റീഫൻ അത്തിപ്പൊഴിയിൽ (ആലപ്പുഴ), ഡോ. കുര്യൻ വലിയകണ്ടത്തിൽ (ഭഗൽപൂർ), ഡോ. സെബാസ്റ്റ്യൻ കല്ലുപുര (ബക്സർ), ഡോ. സെബാസ്റ്റ്യൻ തെക്കത്തെച്ചേരിൽ (വിജയപുരം), ഡോ. സ്റ്റാൻലി റോമൻ(കൊല്ലം), ഡോ.ആർ. ക്രിസ്തുദാസ് (തിരുവനന്തപുരം), ഡോ. സെൽവിസ്റ്റർ പൊന്നുമുത്തൻ(പുനലൂർ) എന്നിവരാണു ദിവ്യബലി അർപ്പിച്ചത്. പ്രതിനിധികളെ ആഘോഷമായാണ് ഓരോ സെന്‍ററുകളിലും സ്വീകരിച്ചത്. പ്രതിനിധികളുടെ സാന്നിധ്യത്തിൽ കുടുംബയൂണിറ്റുകൾ ചേർന്ന് പ്രേഷിതാനുഭവങ്ങൾ പങ്കുവച്ചു.\nവിവിധ പഠനങ്ങൾ എല്ലാ കേന്ദ്രങ്ങളിലും അവതരിപ്പിച്ചു ചർച്ച ചെയ്തു. കുടുംബയൂണിറ്റുകളുടെ പ്രവർത്തനങ്ങൾ കൂടുതൽ കാര്യക്ഷമമാക്കാനുള്ള പ്രായോഗികപാഠങ്ങൾ മനസിലാക്കാനും സംഗമങ്ങൾ കൊണ്ടു സാധിച്ചതായി സമുദായവക്താവ് ഷാജി ജോർജ് വ്യക്തമാക്കി. മിഷൻ കോണ്‍ഗ്രസിന്‍റെ സമാപനദിനമായ ഇന്നു രാവിലെ ഒന്പതിനു ആലപ്പുഴ ബിഷപ് ഡോ. സ്റ്റീഫൻ അത്തിപ്പൊഴിയിലിന്‍റെ നേതൃത്വത്തിൽ പ്രാർഥനാശുശ്രൂഷ. തുടർന്നു ദശവത്സരപദ്ധതികളുടെ പ്രകാശനം സുപ്രീം കോടതി ജഡ്ജി ജസ്റ്റീസ് കുര്യൻ ജോസഫ് നിർവഹിക്കും. കെആർഎൽസിബിസി ശുശ്രൂഷാ സമിതികളുടെ കോ -ഓർഡിനേറ്റർ ഫാ. തോമസ് തറയിൽ പദ്ധതികൾ അവതരിപ്പിക്കും.\nസിസിബിഐ ബിസിസി ചെയർമാൻ ബിഷപ് ഡോ. ഇഗ്നേഷ്യസ് മസ്കരിനാസ് അധ്യക്ഷനാകും. ഫാ. വിജയ് തോമസ്, ആന്‍റണി ആൽബർട്ട്, സ്മിത ബിജോയ്, ആന്‍റണി നൊറോണ എന്നിവർ പ്രസംഗിക്കും. വിവിധ സെഷനുകളിൽ ബിഷപ് ഡോ. വർഗീസ് ചക്കാലക്കൽ, ബിഷപ് മാർ റാഫേൽ തട്ടിൽ, ബിഷപ് ഡോ. വിൻസന്‍റ് സാമുവൽ, കെ. ബി സൈമണ്, ഡോ. എഡ്വേർഡ് എടേഴത്ത്, ജോയ് ഗോതുരുത്ത്, മോണ്. ജെയിംസ് കുലാസ്, ഫാ. പോൾ സണ്ണി, ഇമ്മാനുവൽ മൈക്കിൾ എന്നിവർ പങ്കെടുക്കും. പ്രോഗ്രാം കമ്മിറ്റി കണ്‍വീനർ റവ. ഡോ. ഗ്രിഗറി ആർബി മിഷൻ കോണ്‍ഗ്രസ് പദ്ധതികൾ വിശദീകരിക്കും.\n2.30ന് വത്തിക്കാനിൽ നിന്നുള്ള ഇവാഞ്ചലൈസേഷൻ സെക്രട്ടറി ആർച്ച്ബിഷപ് ഡോ.പ്രൊട്ടാസെ റിഗുംബോയുടെ മുഖ്യകാർമികത്വത്തിൽ പൊന്തിഫിക്കൽ ദിവ്യബലി.\nതുടർന്ന് ഹാർട് ടു ഹാർട് മിഷൻ ലിങ്കേജ് പ്രോഗ്രാമിന്‍റെ ഉദ്ഘാടനം, കേരളസഭയെ മാതാവിന്‍റെ വിമലഹൃദയത്തിന് സമർപ്പണം, മിഷൻ ക്രോസ് കൈമാറ്റം എന്നിവ നടക്കും. മിഷൻ കോണ്‍ഗ്രസ്-ബിസിസി കണ്‍വൻഷന്‍റെ തുടർപദ്ധതി ആർച്ച്ബിഷപ് ഡോ. എം. സൂസപാക്യം പ്രഖ്യാപിക്കും.\nകണ്‍വൻഷൻ ചെയർമാൻ ബിഷപ് ഡോ. സെൽവിസ്റ്റർ പൊന്നുമുത്തൻ സമാപന ചടങ്ങിൽ കൃതജ്ഞത പറയും.\nകോട്ടയം: റബർ ആവർത്തന കൃഷി സബ്സിഡി പുനരാരംഭിക്കാൻ കേന്ദ്രത്തെ സമീപിക്കുമെന്ന് ഇന...


സ്ത്രീകൂട്ടായ്മയില് നടത്തുന്ന കൂടു മത്സ്യകൃഷി വിളവെടുപ്പ് ഇന്ന് • Suprabhaatham\nസ്ത്രീകൂട്ടായ്മയില് നടത്തുന്ന കൂടു മത്സ്യകൃഷി വിളവെടുപ്പ് ഇന്ന്\nDecember 22, 2016 | 1:01 pm IST\nകൊച്ചി: സ്ത്രീശാക്തീകരണം ലക്ഷ്യമിട്ടു കേന്ദ്ര സമുദ്രമത്സ്യഗവേഷണ സ്ഥാപനം (സി.എം.എഫ്.ആര്.ഐ) കടമക്കുടി ഗ്രാമപഞ്ചായത്തിലെ പിഴല ദ്വീപില് നടത്തിവരുന്ന കൂടുമത്സ്യ കൃഷിയുടെ വിളവെടുപ്പ് ഇന്നു രാവിലെ 10ന് എസ്.ശര്‍മ എംഎല്‍എ ഉദ്ഘാടനം ചെയ്യും.\nകരിമീന്, കാളാഞ്ചി, തിലാപ്പിയ തുടങ്ങിയ മത്സ്യങ്ങളാണു പ്രധാനമായും കൂടുകളില് കൃഷി ചെയ്തിട്ടുള്ളത്. സി.എം.എഫ്.ആര്.ഐ യുടെ മാരിക്കള്‍ച്ചര് ഡിവിഷന് കീഴിലാണ് സ്ത്രീ സംഘങ്ങളെ പങ്കാളികളാക്കി പെരിയാറില് കൂടുമത്സ്യ കൃഷി ആരംഭിച്ചത്.\nജി.ഐ പൈപ്പ് ഉപയോഗിച്ച് നിര്‍മ്മിച്ച നാല് മീറ്റര് വീതം നീളവും വീതിയുമുള്ള കൂടുകളിലാണ് കൃഷി. കൃഷി രീതികള് പരിചയപ്പെടുത്തുന്നതിന് സി.എം.എഫ്.ആര്.ഐ കര്‍ഷക സംഘങ്ങള്‍ക്കു പരിശീലനം നല്‍കിയിരുന്നു.\nമാരിക്കള്‍ച്ചര് ഡിവിഷന് മേധാവി ഡോ ഇമല്‍ഡ ജോസഫ് ആണ് കൂടുമത്സ്യ കൃഷിക്ക് നേതൃത്വം നല്‍കുന്നത്. സി.എം.എഫ്.ആര്.ഐ ഡയറക്ടര് ഡോ എ.ഗോപാലകൃഷ്ണന് അധ്യക്ഷനാകും.


കെ ടി ജലീലിന് ക്ളീൻ ചിറ്റ് ഇല്ലെന്നു ഇ ഡി മേധാവി വ്യക്തമാക്കിയതായി മാധ്യമങ്ങൾ | Newsthen l The news interactive\nമന്ത്രി കെ ടി ജലീലിനെ വീണ്ടും ചോദ്യം ചെയ്യുമെന്ന് എൻഫോഴ്‌സ്‌മെന്റ് ഡയറക്ടറേറ്റ് .മന്ത്രിയ്ക്ക് ക്ളീൻ ചിറ്റ് നൽകി എന്ന വാർത്തകൾ നിഷേധിച്ച് ഇ ഡി മേധാവി തന്നെ രംഗത്ത് വന്നു .മന്ത്രിയുടെ ചോദ്യം ചെയ്യൽ അവസാനിച്ചിട്ടില്ല .മന്ത്രി അന്വേഷണ പരിധിയിൽ ആണെന്നും ഇ ഡി വ്യക്തമാക്കിയതായി മാധ്യമങ്ങൾ റിപ്പോർട് ചെയ്യുന്നു\nമന്ത്രി ഇ പി ജയരാജന്റെ മകനെയും ഇ ഡി വിളിച്ചു വരുത്തുമെന്ന് റിപ്പോർട്ട് ഉണ്ട് .സ്വപ്നയുമായി ഉണ്ട് എന്ന് പറയപ്പെടുന്ന ബന്ധങ്ങളെ കുറിച്ച് അന്വേഷിക്കാൻ ആണ് ഇ പി ജയരാജന്റെ മകനെ ഇ ഡി വിളിച്ചു വരുത്തുക .\nമതഗ്രന്ഥങ്ങൾ എന്ന പേരിൽ സ്വർണം കടത്തിയിട്ടുണ്ടോ എന്നാണ് രണ്ടാം ഘട്ട ചോദ്യം ചെയ്യലിൽ മന്ത്രിയിൽ നിന്ന് ചോദിച്ചറിയുക .കഴിഞ്ഞ വ്യാഴവും വെള്ളിയുമായി രണ്ടു വട്ടമാണ് മന്ത്രിയെ ചോദ്യം ചെയ്തത് .ഉത്തരങ്ങൾ ഇ ഡി മേധാവിക്ക് അയച്ചു കൊടുത്തിട്ടുണ്ട് .അദ്ദേഹത്തിന്റെ കൂടി അഭിപ്രായം പരിഗണിച്ചാവും രണ്ടാം ഘട്ട ചോദ്യം ചെയ്യൽ .\nPrevious Previous post: സമരം പിൻവലിച്ച് രമേശ് ചെന്നിത്തല മാപ്പ് പറയണം : സി.പി.ഐ (എം) സംസ്ഥാന സെക്രട്ടറിയേറ്റ്\nNext Next post: പാമ്പുപിടുത്തത്തിന് ഇനി സര്‍ട്ടിഫിക്കറ്റ് നിര്‍ബന്ധം: മാര്‍ഗരേഖയുമായി വനം വകുപ്പ്


Tag: ഒറ്റ ഇലക്ട്രോൺ പ്രപഞ്ചം – LUCA\nഒറ്റ ഇലക്ട്രോൺ പ്രപഞ്ചം\nTag: ഒറ്റ ഇലക്ട്രോൺ പ്രപഞ്ചം\nഒറ്റ-ഇലക്ട്രോൺ പ്രപഞ്ച സിദ്ധാന്തത്തെ അതിന്റെ വക്താവായ ജോൺ വീലർ നിർവചിച്ചിരിക്കുന്നത് ഇങ്ങനെയാണ് :”പ്രപഞ്ചത്തിൽ ആകെ ഒരു കണിക മാത്രമാണുള്ളത്. അതിന്റെ പല അംശങ്ങൾ പലയിടത്തായി നമ്മൾ കാണുമ്പോൾ പല ഇലക്ട്രോണുകൾ ഉണ്ടെന്നു തോന്നുക മാത്രമാണ് ചെയ്യുന്നത്. വാസ്തവത്തിൽ ഇവയെല്ലാം ഒന്ന് തന്നെയാണ്.”


'അതിനുള്ള പണി ഞങ്ങള് തുടങ്ങി, നോക്കിയിരുന്നോ നിന്റെ മരണം'; തൃശൂര് പൂരത്തില് നിയന്ത്രണം കൊണ്ടുവന്ന - Samakalika Malayalam\n'അതിനുള്ള പണി ഞങ്ങള് തുടങ്ങി, നോക്കിയിരുന്നോ നിന്റെ മരണം'; തൃശൂര് പൂരത്തില് നിയന്ത്രണം കൊണ്ടുവന്നതിന് മൃഗാവകാശ പ്രവര്‍ത്തകന് പൂരപ്രേമികളുടെ വധഭീഷണി\nBy സമകാലിക മലയാളം ഡെസ്‌ക് | Published: 28th April 2018 02:45 PM |\nLast Updated: 28th April 2018 02:50 PM | A+A A- |\nതൃശൂര് പൂരത്തില് വെടിക്കെട്ടിനും ആന എഴുന്നുള്ളിക്കലിനും നിയന്ത്രണം കൊണ്ടുവരാന് പ്രവര്‍ത്തിച്ച മൃഗാവകാശ പ്രവര്‍ത്തകന് പൂരപ്രേമികളില് നിന്ന് വധഭീഷണി നേരിടുന്നതായി പരാതി. ഹെറിറ്റേജ് അനിമല് ടാസ്‌ക് ഫോഴ്‌സിന്റെ സ്ഥാപകനും തൃശൂര് സ്വദേശിയുമായ വെങ്കിടാചലത്തിന് നേരെയാണ് വധ ഭീഷണിയുള്ളത്. സംഘടനയുടെ ഫേയ്‌സ്ബുക് പേജില് പോസ്റ്റ് ചെയ്യുന്ന കുറിപ്പുകള്‍ക്ക് താഴെയാണ് ഭീഷണി സന്ദേശങ്ങള് വന്നിരിക്കുന്നത്.\nനിരവധി വധ ഭീഷണി വന്നതോടെ പൊലീസില് പരാതി നല്‍കിയിരിക്കുകയാണ് വെങ്കിടാചലം. തൃശൂര്‍പൂരത്തിന് പകല് സമയത്തെ വെടിക്കെട്ടിന് വിലക്കേര്‍പ്പെടുത്തിക്കൊണ്ട് തൃശൂര് ജില്ലാ ഭരണകൂടം ഉത്തരവ് ഇറക്കിയിരുന്നു. രാവിലെ 11 മണിക്ക് ശേഷമാണ് വെടിക്കെട്ടിന് നിരോധനം കൊണ്ടുവന്നത്. ഇത് കൂടാതെ രണ്ട് ദിവസം ആനകളെ തുടര്‍ച്ചയായി എഴുന്നുള്ളിക്കുന്നതിന് എതിരേയും അധികൃതര് രംഗത്തെത്തിയതും പൂരപ്രേമികളെ പ്രകോപിപ്പിച്ചു.\nഉത്സവദിവസം രാവിലെയും രാത്രിയും പിറ്റേദിവസം ഉച്ചയ്ക്കുമാണ് ആനയെ എഴുന്നുള്ളിക്കാറുള്ളത്. എന്നാല് തുടര്‍ച്ചയായി ആനയെ എഴുന്നുള്ളിക്കുന്നത് തടഞ്ഞുകൊണ്ടാണ് ജില്ലാ ഭരണകൂടം ഉത്തരവിറക്കിയിരുന്നു. രാവിലെ എഴുന്നുള്ളിക്കുന്ന ആനയെ രാത്രിയില് ഉപയോഗിക്കാന് പാടില്ലെന്നും രാത്രി നില്‍ക്കുന്ന ആനയെ അടുത്തദിവസം ഉപയോഗിക്കരുതെന്നുമായിരുന്നു കളക്റ്ററുടെ ഉത്തരവ്. ഇതിനെക്കുറിച്ച് വെങ്കിടാചലമിട്ട പോസ്റ്റിനാണ് പൂര പ്രേമികള് വധഭീഷണി മുഴക്കിയത്. താന് തൃശൂര് പൂരത്തിന് എതിരല്ലെന്നും എന്നാല് പൂരത്തില് ചില നിയന്ത്രണങ്ങള് കൊണ്ടുവന്ന് ആളപായം ഉണ്ടാകുന്നത് ഒഴിവാക്കാനും വേണ്ടിയാണ് പ്രവര്‍ത്തിക്കുന്നതെന്നും സമകാലിക മലയാളത്തോട് അദ്ദേഹം വ്യക്തമാക്കി.\nപൂരത്തിന്റെ ഭാഗമായി ചെറിയ ചന്ദ്രശേഖരന് എന്ന ആനയെ തിരുവമ്പാടി വിഭാഗം മണിക്കൂറുകളോളമാണ് എഴുന്നുള്ളിച്ചത്. ഉത്സവത്തിന് ശേഷം കൊടി ഉയര്‍ത്താനായി സ്ഥാപിച്ച കവുങ്ങ് എടുത്തുമാറ്റാനായി ചന്ദ്രശേഖരനെ കൊണ്ടുവന്നെങ്കിലും അത് തള്ളിമറിച്ചിടാന് പോലും സാധിക്കാത്ത രീതിയില് അവശനായിരുന്നു ആന. ഇത്തരം കാര്യങ്ങളെക്കുറിച്ച് തുറന്നു പ്രതികരിക്കുന്നതാണ് തനിക്കെതിരേ വധഭീഷണി ഉയരാന് കാരണമാകുന്നതെന്നാണ് വെങ്കിടാചലം പറയുന്നത്. തന്നെയും തന്റെ കൂടെയുള്ളവരേയും ഇല്ലാതാക്കും എന്ന രീതിയിലാണ് ഭീഷണികള് വരുന്നതെന്ന് അദ്ദേഹം പറഞ്ഞു.\nപൂരവുമായി ബന്ധപ്പെട്ട് ആനകള്‍ക്ക് നേരെയുണ്ടായ അതിക്രമങ്ങള് പുറത്തുകൊണ്ടുവരാന് വീഡിയോഗ്രാഫി മത്സരവും ഹെറിറ്റേജ് അനിമല് ടാസ്‌ക് ഫോഴ്‌സിന്റെ നേതൃത്വത്തില് നടത്തിയിരുന്നു. കേരളത്തിലെ വിവിധ ഭാഗങ്ങളില് നടക്കുന്ന ആന പീഡനങ്ങളെക്കുറിച്ചുള്ള വീഡിയോകളും സംഘടനയുടെ പേജിലൂടെ വെങ്കിടാചലം പുറത്തുകൊണ്ടുവരാറുണ്ട്. അക്കൗണ്ടന്റായ വെങ്കിടാചലം 1997 ലാണ് മൃഗ സംരക്ഷണ മേഖലയിലേക്ക് കടക്കുന്നത്. തന്റെ മുന്നിലുണ്ടായിട്ടുള്ള മൃഗ പീഡനങ്ങള് കണ്ടാണ് വെങ്കിടാചലം സംഘടനയ്ക്ക് രൂപം നല്‍കുന്നത്. ഹെറിറ്റേജ് അനിമല്‍സായ പുലി, കടുവ, മയില്, ആന എന്നിവയുടെ സംരക്ഷണമാണ് സംഘടനയുടെ ലക്ഷ്യം.\nഇതിന് മുന്‍പും വെങ്കിടാചലത്തിന് നേരെ അക്രമണമുണ്ടായിട്ടുണ്ട്. 2008 ലായിരുന്നു ഇത്. വെടിക്കെട്ടുമായി ബന്ധപ്പെട്ട പ്രശ്‌നത്തെത്തുടര്‍ന്നായിരുന്നു മര്‍ദ്ദനം. പൂരത്തിന് നേതൃത്വം നല്‍കുന്നത് മാഫിയയാണെന്നും അവരായിരിക്കും അക്രമണത്തിന് നേതൃത്വം നല്‍കുന്നതെന്നുമാണ് വെങ്കിടാചലത്തിന്റെ വാദം. ഉത്സവങ്ങളില് ആനയെ എഴുന്നുള്ളിക്കുന്നതും വെടിക്കെട്ട് നടത്തുന്നതും ഇത്തരം മാഫിയകള്‍ക്ക് തിരിച്ചടിയാവുമെന്ന ഭയമാണ് തനിക്കെതിരെ തിരിയാന് കാരണമായിരിക്കുന്നതെന്നും അദ്ദേഹം പറഞ്ഞു.\nവെങ്കിടാചലം തൃശൂര് പൂരം


സബ് കളക്ടര്‍ക്കെതിരായ പരാമര്‍ശം തെറ്റായി പോയെന്ന് എം.എം മണി – Chandrika Daily\nBy chandrika Monday February 11, 2019 23:52 pm\nസബ് കളക്ടര്‍ക്കെതിരായ പരാമര്‍ശം തെറ്റായി പോയെന്ന് എം.എം മണി\nദേവികുളം സബ് കളക്ടര് രേണുരാജ് ഐഎഎസിനെതിരെ മൂന്നാര് എംഎല്‍എ എസ്.രാജേന്ദ്രന് നടത്തിയ പരാമര്‍ശങ്ങള് തള്ളിപ്പറഞ്ഞ് വൈദ്യുതിമന്ത്രി എം.എം.മണി. രാജേന്ദ്രന് എംഎല്‍എയുടെ പരാമര്‍ശം തെറ്റായിപോയെന്ന പറഞ്ഞ മന്ത്രി സ്ത്രീകളോട്…\nദേവികുളം സബ് കളക്ടര് രേണുരാജ് ഐഎഎസിനെതിരെ മൂന്നാര് എംഎല്‍എ എസ്.രാജേന്ദ്രന് നടത്തിയ പരാമര്‍ശങ്ങള് തള്ളിപ്പറഞ്ഞ് വൈദ്യുതിമന്ത്രി എം.എം.മണി. രാജേന്ദ്രന് എംഎല്‍എയുടെ പരാമര്‍ശം തെറ്റായിപോയെന്ന പറഞ്ഞ മന്ത്രി സ്ത്രീകളോട് പെരുമാറേണ്ട രീതി ഇങ്ങനെ അല്ലെന്ന് പറഞ്ഞു.\nസ്വന്തം പരാമര്‍ശങ്ങളില് എസ്.രാജേന്ദ്രന് മാപ്പു പറഞ്ഞ ശൈലിയേയും എം.എം.മണി തള്ളിപ്പറഞ്ഞു. ഖേദപ്രകടനത്തില് എസ്.രാജേന്ദ്രന് നടത്തിയ പരാമര്‍ശങ്ങളും ശരിയായില്ലെന്ന് അദ്ദേഹം പറഞ്ഞു. പാര്‍ട്ടിക്കുള്ളില് കൂടിയാലോചനകള്‍ക്ക് നടത്തിയ ശേഷം എംഎല്‍എക്കെതിരെ ഉചിതമായ നടപടി സ്വീകരിക്കുമെന്നും മന്ത്രി വ്യക്തമാക്കി. ഇടുക്കിയില് ചേര്‍ന്ന സിപിഎം ജില്ലാ സെക്രട്ടേറിയറ്റ് യോഗത്തിന് ശേഷം സംസാരിക്കുകയായിരുന്നു അദ്ദേഹം.\nCategories: Video Stories Tags: mm mani


നമ്പി നാരായണന്റെ ചിത്രത്തിൽ മാധവൻ മാത്രമല്ല, ഷാറൂഖ് ഖാനും സൂര്യയും - Samakalika Malayalam\nനമ്പി നാരായണന്റെ ചിത്രത്തിൽ മാധവൻ മാത്രമല്ല, ഷാറൂഖ് ഖാനും സൂര്യയും\nBy സമകാലിക മലയാളം ഡെസ്‌ക് | Published: 12th March 2019 12:51 PM |\nLast Updated: 12th March 2019 12:51 PM | A+A A- |\nഐഎസ്ആര്‍ഒ മുന് ശാസ്ത്രജ്ഞന് നമ്പി നാരായണന്റെ ജീവിതം ആസ്പദമാക്കി ഒരുങ്ങുന്ന റോക്കട്രി; ദ നമ്പി ഇഫക്ടിൽ ഷാരൂഖ് ഖാനും സൂര്യയും അഭിനയിക്കുമെന്ന് റിപ്പോർട്ടുകൾ. നമ്പി നാരായണനായി മാധവൻ എത്തുന്ന ചിത്രത്തിൽ അതിഥി വേഷങ്ങളിലാണ് ഷാറൂഖും സൂര്യയും എത്തുന്നത്. തമിഴ് പതിപ്പില് സൂര്യയും ഹിന്ദി പതിപ്പില് ഷാരൂഖും എത്തുമെന്നാണ് റിപ്പോർട്ടുകൾ. എന്നാൽ ഇത് സംബന്ധിച്ച് ഔദ്യോഗിക വെളിപ്പെടുത്തലുകളൊന്നും അണിയറപ്രവർത്തകർ നടത്തിയിട്ടില്ല.\nമാധവൻ ആദ്യമായി സംവിധാനം ചെയ്യുന്നു എന്ന പ്രത്യേകതയും ചിത്രത്തിനുണ്ട്. തമിഴ്, ഹിന്ദി, ഇംഗ്ലീഷ് ഭാഷകളില് ചിത്രം ഒരുങ്ങുന്ന ചിത്രത്തിന്റെ പ്രധാന ഭാഗങ്ങളെല്ലാം ചിത്രീകരണം പൂര്‍ത്തിയാക്കിക്കഴിഞ്ഞു. ഇന്ത്യയ്ക്ക് പുറമേ സ്‌കോട്ട്‌ലന്റ്, റഷ്യ, ഫ്രാന്‍സ്, പ്രിന്‍സ്റ്റന് എന്നിവിടങ്ങളിലായാണ് ഷൂട്ടിങ് പൂര്‍ത്തിയാക്കിയത്. ഈ വര്‍ഷം അവസാനത്തോടെ ചിത്രം തിയേറ്ററുകളിലെത്തും. സിമ്രാനാണ് ചിത്രത്തില് മാധവന്റെ നായികയായി എത്തുന്നത്.\nRocketry: The Nambi Effect madhavan nambi narayanan Surya Shahrukh Khan


മയക്കുമരുന്ന് കേസ്; ദീപിക പദുക്കോണിനെ അഞ്ചര മണിക്കൂർ ചോദ്യം ചെയ്തു; വീണ്ടും മൊഴിയെടുക്കും | Kairali News | kairalinewsonline.com\nസുശാന്തിന്റെ മരണവുമായി ബന്ധപ്പെട്ട മയക്കുമരുന്ന് അന്വേഷണത്തിന്റെ ഭാഗമായാണ് ബോളിവുഡ് താരം ദീപിക പദുക്കോണിനെ ഇന്ന് നര്‍ക്കോട്ടിക്സ് കണ്‍ട്രോള് ബ്യൂറോ ചോദ്യം ചെയ്തത്.\nമാനേജർ കരിഷ്മ പ്രകാശുമായി 2017 ൽ നടത്തിയ ചാറ്റുകൾ നടി സ്ഥിരീകരിച്ചു. എന്നിരുന്നാലും മറ്റു ചോദ്യങ്ങൾക്ക് നടി നൽകിയ ഉത്തരങ്ങളിൽ തൃപ്തരല്ലെന്നും ദീപികയെ നാളെ വീണ്ടും ചോദ്യം ചെയ്യുമെന്നുമാണ് അന്വേഷണ ഉദ്യോഗസ്ഥർ പറയുന്നത്.\nസുശാന്തിന്റെ മരണം കൊലപാതകമോ?; മറുപടിയുമായി എയിംസ് ഫോറൻസിക് സംഘം\nമയക്കുമരുന്ന് അന്വേഷണത്തിൽ മൊഴി രേഖപ്പെടുത്തുന്നതിനായി ദീപിക ഇന്ന് രാവിലെയാണ് കൊളാബയിൽ പോർട്ട് ട്രസ്റ്റ് ഗസ്റ്റ് ഹൌസിലെത്തിയത്. എൻ‌സി‌ബി ഡയറക്ടർ കെ‌പി‌എസ് മൽ‌ഹോത്രയുടെ നേതൃത്വത്തിൽ അഞ്ചംഗ അന്വേഷണ സമിതിയാണ് നടിയെ ഏകദേശം അഞ്ചര മണിക്കൂറോളം ചോദ്യം ചെയ്തത്.\nബോളിവുഡിലെ മുൻ നിര നായികയായ ദീപക് പദുകോൺ കൂടാതെ സാറാ അലി ഖാൻ ശ്രദ്ധ കപൂർ എന്നിവരെയും എൻ സി ബി ചോദ്യം ചെയ്‌തു.\nസുശാന്തിന്റെ ലോണാവാലയിലെ ഫാം ഹൌസിൽ നടന്ന പാർട്ടിയിൽ പങ്കെടുത്തിരുന്നുവെന്നുവെങ്കിലും മയക്ക് മരുന്ന് ഉപയോഗിച്ചിരുന്നില്ലെന്നാണ് സാറ അലി ഖാനും ശ്രദ്ധ കപൂറും മൊഴി നൽകിയത്\nബോളിവുഡിലെ താരമൂല്യമുള്ള ദീപിക പദുകോൺ ചെന്നൈ എക്സ്പ്രസ്സ്, പത്മാവത് , ഓം ശാന്തി ഓം, ബാജി റാവ് മസ്താനി, രാം ലീല തുടങ്ങി നിരവധി ബ്ലോക്ക് ബസ്റ്റർ ചിത്രങ്ങളിലെ നായികയാണ്. അത് കൊണ്ട് തന്നെ ഇത്തരം ആരോപണങ്ങൾ അവിശ്വനീയമെന്നാണ് നടിയുടെ ആരാധകരും ചർച്ച ചെയ്യുന്നത്.\nഎന്നാൽ ജവഹർലാൽ യൂണിവേഴ്സിറ്റിയിൽ പോയി വിദ്യാര്‍ഥികള്‍ക്ക് അഭിവാദ്യമര്‍പ്പിച്ചതാണ് ദീപികയ്ക്ക് വിനയായതെന്ന് രാഷ്ട്രീയ നിരീക്ഷകർ കരുതുന്നു.. ഇപ്പോൾ മയക്ക്മരുന്നുമായി ബന്ധപ്പെട്ട് നടക്കുന്നത് പഴയ പക പോക്കലാണെന്നും ആരോപണമുണ്ട്.\nഇത് കൂടാതെ സുശാന്തിന്റെ മരണത്തെ ബിഹാർ തിരഞ്ഞെടുപ്പ് വരെ സജീവമായി നില നിർത്തി ഒരു സഹതാപ തരംഗമുണ്ടാക്കുവാനുള്ള രാഷ്ട്രീയ മുതലെടുപ്പും ഇതിന് പിറകിലുണ്ടെന്നാണ് പറയുന്നത്.\nTags: Deepika PadukoneDrug CaseNCBSusanth singh rajput


February 25, 2020 , പി.പി. ചെറിയാന്\nന്യൂയോര്‍ക് :നോര്‍ത്ത് അമേരിക്ക കാനഡ മാര്‍ത്തോമ ഭദ്രാസനം ,മാര്‍ച്ച് 1 ന് ഡിയോസിഷ്യന് സണ്‍ഡേയായി ആചരിക്കുന്നു. എല്ലാ വര്‍ഷവും മാര്‍ച്ച് ആദ്യ ഞായറാഴ്ചയാണ് ഭദ്രാസന ഞായറായി വേര്തിരിച്ചിരിക്കുന്നതു .ഭദ്രാസനത്തിന്റെ വിവിധ പ്രവര്‍ത്തനങ്ങള്,മിഷന് ഫീല്‍ഡുകള് ,പുതിയതായി ഏറ്റെടുത്തിരിക്കുന്ന “ലൈറ് ടു ലൈഫ്” ,”കേയറിങ് ദി ചില്‍ഡ്രന് ഇന് നീഡ്” തുടങ്ങിയ പദ്ധതികളെക്കുറിച്ചു അംഗങ്ങളെ ബോധവത്കരിക്കുക എന്നതാണ് ഇതുകൊണ്ടു ലക്ഷ്യമിടുന്നത്.\nഇപ്പോള് സേവനം അനുഷ്ഠിക്കുന്ന ഇടവകകളില് നിന്നും ഭദ്രാസനം ചുമതലപ്പെടുത്തുന്നപട്ടക്കാരു മറ്റു ഇടവകകള് സന്ദര്‍ശിച്ചു (പുള് പിറ്റ് ചേഞ്ച് )ശുശ്രുഷകള്‍ക്കു നേത്രത്വം നല്‍കുന്നതും ,ഭദ്രാസനത്തിന്റെ പ്രവത്തനങ്ങള്‍ക്കു ആവശ്യമായ ഫണ്ട് കണ്ടെത്തുന്നതിന് ഓരോ ഇടവകള്‍ക്കും നിയചയിച്ചിരിക്കുന്ന തുക സമാഹരികുകയും ചെയ്യും .കഴിഞ്ഞ മുപ്പതു വര്‍ഷത്തിന്റെ പ്രവര്‍ത്തനത്തിന്റെ ഫലമായി ഭദ്രാസനത്തിന്റെ കീഴില് ഇടവകകളും ,കോണ്‍ഗ്രിഗേഷനും ഉള്‍പ്പെടെ എഴുപത്തിരണ്ടും ,സജീവ സേവനത്തിലും ,സ്റ്റഡിലീവിലും ,വിശ്രമജീവിതം നയിക്കുന്നവരുമായ അറുപത്തിയേഴ് പട്ടക്കാരുമാണ്.\nപ്രവര്‍ത്തിക്കുന്നത് .8030 കുടുംബങ്ങളായി (യൂ എസ് എ 7191,കാനഡ 839),ആകെ 28882 മെമ്പര്മാരാണ് ,(യൂ എസ് എ 20644, കാനഡ 2828) ഭദ്രാസനത്തിലുള്ളത് . മാര്‍ച്ച് 1 ന് ഭദ്രാസന ഇടവകകളില് പ്രതേയ്കം തയാറാക്കിയ ശുശ്രുഷ ക്രമങ്ങളും ,ധ്യാന പ്‌റസംഗകളുമാണ് ക്രമീകരിച്ചിരിക്കുന്നത്.


ഖത്തറില് നിന്ന് ഇന്ത്യയിലേക്ക് കൂടുതല് സര്‍വീസുകള് നടത്താനൊരുങ്ങി എയര് ഇന്ത്യ |Air India to increase direct flights from Doha to Indian cities\nHome Newsfeed ഖത്തറില് നിന്ന് ഇന്ത്യയിലേക്ക് കൂടുതല് സര്‍വീസുകള് നടത്താനൊരുങ്ങി എയര് ഇന്ത്യ\nJuly 26, 2021, 9:46 pm\nദോഹ: ഖത്തറില് നിന്ന് ഇന്ത്യയിലേക്ക് നേരിട്ടുള്ള സര്‍വീസുകളുടെ എണ്ണം വര്‍ധിപ്പിക്കുമെന്ന് എയര് ഇന്ത്യ. ആഗസ്ത് 1 മുതല് ഒക്ടോബര് 29 വരെയുള്ള കാലയളവിലാണ് അധിക സര്‍വീസുകള് നടത്തുക.\nകേരളത്തില് കൊച്ചിയിലേക്ക് പുതിയ സര്‍വീസുണ്ട്. ഇതിന് പുറമേ മുംബൈ, ഹൈദരാബാദ് നഗരങ്ങളിലേക്കാണ് വിമാനം പറക്കുക. മൂന്ന് നഗരങ്ങളിലേക്കും ആഴ്ച്ചയില് രണ്ട് തവണ വീതമാണ് സര്‍വീസുണ്ടാവുക.\nദോഹ-കൊച്ചി സര്‍വീസ് ചൊവ്വയും വ്യാഴവും കൊച്ചി-ദോഹ സര്‍വീസ് ബുധനും വെള്ളിയുമാണ്. ബുധന്, ഞായര് ദിവസങ്ങളിലാണ് ദോഹ-ഹൈദരാബാദ് സര്‍വീസ്. തിരിച്ചും ഇതേ ദിവസങ്ങളില് വിമാനമുണ്ടാവും.\nദോഹയില് നിന്ന് മുംബൈയിലേക്ക് ബുധന്, വെള്ളി ദിവസങ്ങളില് സര്‍വീസ് നടത്തുമെന്ന് എയര് ഇന്ത്യ വെബ്‌സൈറ്റ് അറിയിച്ചു. മുബൈയില് നിന്ന് ദോഹയിലേക്ക് തിങ്കള്, ചൊവ്വ, ബുധന്, വ്യാഴം, വെള്ളി എന്നീ അഞ്ച് ദിവസങ്ങളിലും സര്‍വീസ് ഉണ്ടാവും.\nനിലവില് മൂന്നിടങ്ങളിലേക്കും വണ്‍വേ ടിക്കറ്റിന് 450 ഖത്തര് റിയാല് മുതലാണ് നിരക്ക്. നിലവില് ദേശീയ തലസ്ഥാനമായ ന്യൂഡല്‍ഹിയിലേക്കും അമൃത്‌സറിലേക്കും മാത്രമാണ് എയര് ഇന്ത്യ നേരിട്ടുള്ള സര്‍വീസ് നടത്തുന്നത്.\nDoha to India flights\nqatar to india ticket booking\nPrevious articleകണ്ണൂര് സ്വദേശി ഒമാനില് ന്യൂമോണിയ ബാധിച്ചു മരിച്ചു\nNext articleതൂണീസ്യയിലെ അല്‍ജസീറ ഓഫിസിലേക്ക് പോലിസ് ഇരച്ചു കയറി; ജീവനക്കാരെ പുറത്താക്കി


കടുത്തുരുത്തി അര്‍ബന് ബാങ്ക് ചെയര്‍മാനും കോണ്‍ഗ്രസ് രാഷ്ട്രീയവും; പുറത്തുവരുന്നത് അമ്പരപ്പിക്കുന്ന വാര്‍ത്തകള്\nകടുത്തുരുത്തി അര്‍ബന് ...\nകുടിശ്ശിക വരുത്തിയ വായ്പ്പക്കാരനെ വ്യക്തിപരമായി അധിക്ഷേപിക്കുകയും കിഡ്‌നി വിറ്റിട്ട് ആണെങ്കിലും പണം അടയ്ക്കണമെന്ന് ആവശ്യപ്പെടുകയും ചെയ്‌തെന്ന് ബാങ്ക് ചെയര്‍മാനെതിരേ പരാതി. കടുത്തുരുത്തി അര്‍ബന് ബാങ്ക് ചെയര്‍മാന് യു പി ചാക്കപ്പനെതിരെയാണ് വായ്പ്പക്കാരനായ കുന്നപ്പള്ളി ചെത്തുകുന്നേല് സന്തോഷ് മുഖ്യമന്ത്രി, സഹകരണ വകുപ്പ് മന്ത്രി, രജിസ്ട്രാര്, മനുഷ്യാവകാശ കമ്മിഷന് എന്നിവര്‍ക്ക് പരാതി നല്‍കിയിരിക്കുന്നത്. കോട്ടയം ഡിസിസി അംഗവും ദേശീയ കര്‍ഷക തൊഴിലാളി ഫെഡറേഷന് സംസ്ഥാന സെക്രട്ടറിയുമായ ചാക്കപ്പന് ഡ്രാഫ്റ്റ് തട്ടിപ്പ് കേസില് വര്‍ഷങ്ങള്‍ക്കു മുമ്പ് ജയില് ശിക്ഷ അനുഭവിച്ചിട്ടുള്ള ആള് കൂടിയാണ്. ബാങ്കിലെ നിയമനങ്ങളുമായി ബന്ധപ്പെട്ടും ഇദ്ദേഹത്തിനെതിരേ പരാതികളുണ്ട്.\nസന്തോഷ് കടുത്തുരുത്തി അര്‍ബന് ബാങ്കിന്റെ പെരിയ ബ്രാഞ്ചില് നിന്നാണ് വായ്പ്പ എടുത്തിരുന്നത്. ഷാപ്പ് ജീവനക്കാരനായ സന്തോഷിന് കഴിഞ്ഞ ഒരു വര്‍ഷമായി പലിശയിനത്തില് തുകയൊന്നും അടയ്ക്കാന് സാധിച്ചിരുന്നില്ല. ഇതേ തുടര്‍ന്ന് നിലവിലെ വായ്പ്പ പുതുക്കി നല്‍കണമെന്ന അപേക്ഷയുമായി സന്തോഷ് ബാങ്ക് ചെയര്‍മാനായ ചാക്കപ്പനെ നേരില് കണ്ടു സംസാരിച്ചു. കഴിഞ്ഞ സാമ്പത്തിക വര്‍ഷത്തിലെ അവസാന ബോര്‍ഡ് യോഗം നടന്ന മാര്‍ച്ച് 28-ന് തലേന്നാണ് വീട്ടിലെത്തി സന്തോഷ് ചാക്കപ്പനെ കണ്ട് വായ്പ പുതുക്കുന്ന കാര്യം ചോദിച്ചത്. എന്നാല് അവിടെ വച്ച് തന്നെ വ്യക്തിപരമായി അപമാനിക്കുന്ന തരത്തില് സംസാരിക്കുകയാണ് ചാക്കപ്പന് ചെയ്തതെന്നു സന്തോഷ് അഴിമുഖത്തോട് പറഞ്ഞു. "\nഅതിരാവിലെയാണ് ഞാന് ചാക്കപ്പനെ വീട്ടില് ചെന്നു കണ്ടത്. അവിടെ വച്ച് വ്യക്തിപരമായി ആക്ഷേപിക്കാനാണ് ചെയര്‍മാന് ശ്രമിച്ചത്. എന്റെ കൈയില് ഉണ്ടായിരുന്ന ഫോണിന് എത്ര രൂപ വരുമെന്ന് ചോദിച്ചു. പതിനായിരം രൂപയായെന്നു ഞാന് മറുപടി പറഞ്ഞപ്പോള്, അദ്ദേഹത്തിന്റെ ഫോണ് കാണിച്ചിട്ട് പറഞ്ഞത് ഇതിന് മൂവായിരം രൂപയേയുള്ളൂ. ഇത്രയും കാശ് കൊടുത്ത് ഫോണ് വാങ്ങിക്കാം, നിനക്ക് ബാങ്കില് കാശ് അടയ്ക്കാന് മാത്രം പൈസയില്ല എന്നാണ്. ബൈക്കിലായിരുന്നു ഞാന് അദ്ദേഹത്തിന്റെ വീട്ടില് എത്തിയത്. ബൈക്ക് കണ്ടിട്ട് ചോദിച്ചത്, നിനക്കെന്തിനാ ബൈക്കിന്റെ ആവശ്യം എന്നായിരുന്നു. വെള്ളൂരിലെ ഒരു ഷാപ്പിലാണ് എനിക്ക് ജോലി. രാത്രി ഒമ്പതു മണിക്കാണ് ഷാപ്പ് അടയ്ക്കുന്നത്. ആ സമയം അവിടെ നിന്നും ബസ് സര്‍വീസ് ഇല്ല. വീട്ടിലേക്ക് ഏഴെട്ടു കിലോമീറ്റര് ഉണ്ട്. ഓട്ടോ പിടിച്ചു വന്നാല് നൂറ്റമ്പത് രൂപയോളമാകും. അതുകൊണ്ടാണ് ബൈക്ക് ഉപയോഗിക്കുന്നത്. പക്ഷേ, അദ്ദേഹം പറഞ്ഞത് നിനക്കൊന്നും ബൈക്ക് വേണ്ട. നടന്നു പോയാല് മതിയെന്നാണ്. ഇത്തരത്തില് മാനസികമായി അപമാനിച്ചശേഷമാണ് ഹെഡ് ഓഫിസില് പോയി ജനറല് മാനേജറെ കാണാന് പറഞ്ഞത്. എന്റെ പേരില് ലോണ് പുതുക്കാന് കഴിയില്ലെന്നും ഭാര്യയുടെ പേരില് നോക്കാമെന്നും കൂടി പറഞ്ഞിരുന്നു.\nഇതനുസരിച്ച് ഞാന് ഭാര്യയേും കൂട്ടി ഹെഡ് ഓഫീസില് ചെന്ന് ജനറല് മാനേജരെ കണ്ടു. എന്നാല് ലോണ് പുതുക്കി തരാന് നിവൃത്തിയില്ലെന്നാണ് ജനറല് മാനേജര് പറഞ്ഞത്. അദ്ദേഹവും ഒരുതരം ദേഷ്യത്തോടെയാണ് പെരുമാറിയത്. അവിടെ നിന്നു ഞങ്ങള് ഇറങ്ങാന് തുടങ്ങിയപ്പോള് ചെയര്‍മാന് വന്നു. അദ്ദേഹം ഞങ്ങളെ മുറിയിലേക്ക് വിളിപ്പിച്ചു. ജനറല് മാനേജറും ഉണ്ടായിരുന്നു. നേരത്തെ സംസാരിച്ചു തീരുമാനിച്ചതുപോലെയാണ് ചെയര്‍മാന് ജനറല് മാനേജരോട് ഞങ്ങളുടെ കാര്യത്തില് എന്തെങ്കിലും ചെയ്യാന് കഴിയുമോ എന്നു ചോദിച്ചത്. പുതുക്കി കൊടുക്കാന് പറ്റില്ലെന്ന് മാനേജറും പറഞ്ഞു. ഞങ്ങള് വീണ്ടും വീണ്ടും അപേക്ഷിച്ചു നോക്കി. അപ്പോള് ചെയര്‍മാന് വീണ്ടും അദ്ദേഹത്തിന്റെ ഫോണ് മേശപ്പുറത്ത് എടുത്ത് വച്ചിട്ട് രാവിലെ വീട്ടില് വച്ച് പറഞ്ഞതുപോലെ, എന്റെ ഫോണിന് മൂവായിരം രൂപയെയുള്ളൂ, ഇവന്റെ ഫോണിന് പതിനായിരം രൂപയാണ്. എന്നിട്ടും ബാങ്കില് അടയ്ക്കാന് മാത്രം പണമില്ലെന്നു കളിയാക്കി. എന്റെ ഭാര്യയെയും കൂടി ഇരുത്തിക്കൊണ്ടാണ് പരിഹാസം. പിന്നീട് ചെയര്‍മാന് അദ്ദേഹത്തിന്റെ ഡ്രൈവറെ മുറിയിലേക്ക് വിളിപ്പിച്ചു. അയാളോട് ഫോണ് കാണിക്കാന് പറഞ്ഞു. അത് കാണിച്ചും വീണ്ടും പരിഹാസം. ഇവന് എന്റെ ഡ്രൈവറാണ്. ഇവനു വേണമെങ്കില് നിന്റെ കൈയിലിരിക്കുന്നതിനെക്കാള് വില കൂടിയ ഫോണ് വാങ്ങിക്കാം എന്നായിരുന്നു ചെയര്‍മാന് പുച്ഛത്തോടെ പറഞ്ഞത്. എല്ലാം കേട്ട് സഹിച്ച് നില്‍ക്കാനെ ഞങ്ങള്‍ക്ക് പറ്റുമായിരുന്നുള്ളു. കിടപ്പാടം പോകുന്ന കാര്യമാണല്ലോ. കുറെ അപേക്ഷിച്ചു കഴിഞ്ഞപ്പോള് പെരിയ ബ്രാഞ്ചില് കൊണ്ടു പോയി പതിനായിരം രൂപ ആദ്യം അടയ്ക്കാനും അതിനു ശേഷം വായ്പ പുതുക്കുന്ന കാര്യം തീരുമാനിക്കാമെന്നും ചെയര്‍മാന് പറഞ്ഞു. പെട്ടെന്ന് അത്രയും പൈസ എടുക്കാന് നിവൃത്തിയില്ലെന്നു പറഞ്ഞപ്പോഴാണ് നിന്റെ കിഡ്‌നി വിറ്റിട്ടാണെങ്കിലും പണം കൊണ്ടുപോയി അടയ്ക്കാന് ചെയര്‍മാന് ആവശ്യപ്പെട്ടത്. നീ ഇട്ടിരിക്കുന്ന വസ്ത്രവും നിന്റെ ഫോണും ബൈക്കും എല്ലാം എന്റെ പണമാണെന്നും അത് അടച്ചേ മതിയാകൂവെന്നും കഴിയില്ലെങ്കില് പോയി ചത്തുകൂടെയെന്നുമാണ് ചെയര്‍മാന് എന്നോട് ചോദിച്ചത്. ഒടുവില് ഒമ്പതിനായിരം രൂപ കടം വാങ്ങി ബാങ്കില് അടച്ചു. അതിനു ശേഷമാണ് ഭാര്യയുടെ പേരില് വായ്പ്പ പുതുക്കിവച്ച് തന്നത്. പക്ഷേ, അതിനുവേണ്ടി ഞാനും എന്റെ ഭാര്യയും ഒത്തിരി അപമാനിക്കപ്പെട്ടു. അതുകൊണ്ടാണ് മുഖ്യമന്ത്രിക്ക് അടക്കം പരാതി നല്‍കാന് തീരുമാനിച്ചത്."\nസന്തോഷ് ഉന്നയിച്ച പരാതിയുടെ അടിസ്ഥാനത്തില് കടത്തുരുത്തി അര്‍ബാന് ബാങ്ക് ചെയര്‍മാനായ യു പി ചാക്കപ്പനെ അഴിമുഖം ബന്ധപ്പെട്ടു. താന് അധിക്ഷേപിച്ചതിന് തെളിവുണ്ടോ? ഉണ്ടെങ്കില് കൊണ്ടുവരൂ എന്നായിരുന്നു ചെയര്‍മാന്റെ പ്രതികരണം. കെട്ടിച്ചമച്ച വാര്‍ത്തകളാണെന്നും പരാതിയുണ്ടെങ്കില് നിയമപരമായി താനതിനെ നേരിട്ടുകൊള്ളാമെന്നും ചാക്കപ്പന് പറഞ്ഞു. വായ്പ്പയെടുത്ത പണം അടയ്ക്കാതിരിക്കുമ്പോള് ഒരു ബാങ്ക് ചെയര്‍മാന് സ്വീകരിക്കേണ്ട നിലപാടുകള് മാത്രമാണ് താനും സ്വീകരിച്ചതെന്നും അല്ലാതെ ആരെയും വ്യക്തിപരമായി അപമാനിച്ചിട്ടില്ലെന്നും അദ്ദേഹം പറഞ്ഞു. "\nഒരു പാവപ്പെട്ട ചെത്തു തൊഴിലാളിയാണ് സന്തോഷിന്റെ അച്ഛന്. ഞങ്ങള് ഒരേ പ്രായക്കാരുമാണ്. ഇവരുടെ വീട്ടിലെ സാഹചര്യങ്ങള് എനിക്ക് നന്നായി അറിയാം. രണ്ടു ലക്ഷം രൂപ വായ്പ്പയെടുത്തതാണ് ഇപ്പോള് അഞ്ചുലക്ഷമായിരിക്കുന്നത്. സന്തോഷിന്റെ അച്ഛന് ഒരു കറവപ്പശുവിനെ വിറ്റ് നാപ്പതിനായിരം രൂപ ബാങ്കില് അടയ്ക്കാന് ഏല്‍പ്പിച്ചിട്ട് അതുപോലം അടച്ചില്ല. നേരത്തെ എടുത്ത വായ്പ്പ അടയ്ക്കാത്തിന്റെ പേരില് സ്ഥലം പോയതാണ്. ഇപ്പോള് ആകെ എഴു സെന്റ് ഭൂമിയും അതിലൊരു പഴയ വീടുമാണ്. അതിലാണ് പ്രായമായ അച്ഛനും അമ്മയും ഉള്‍പ്പെടെ താമസിക്കുന്നത്. ആ വീടും കൂടി പോകാതിരിക്കാന് വേണ്ടിയാണ് വായ്പ്പ കുടിശ്ശിക തീര്‍ക്കാന് പറഞ്ഞത്. നാട്ടുകാരനാണെന്ന പരിഗണനയില് കൂടിയാണ് സംസാരിച്ചത്. ഷാപ്പ് ജീവനക്കാരനായ സന്തോഷിന് സ്ഥിരം വരുമാനുള്ളതാണ്. കഴിഞ്ഞ ഒരു വര്‍ഷം ഒരു രൂപ പോലും ബാങ്കില് അടച്ചില്ല. എന്നിട്ടാണ് വായ്പ്പ പുതുക്കി തരണമെന്നു പറഞ്ഞത്. പതിനായിരം രൂപ ആദ്യം അടയ്ക്ക് അതിനുശേഷം ഭാര്യയുടെ പേരില് വായ്പ്പ പുതുക്കി തരാമെന്നു പറഞ്ഞു. അതിനാണ് ഇല്ലാത്ത കഥകള് പറഞ്ഞ് പരത്തുന്നത്"\n; ചാക്കപ്പന് പറയുന്നു.\nതന്നെക്കാള് കൂടുതല് വായ്പ്പ കുടിശ്ശിക ഉള്ളവര് ഉണ്ടായിട്ടും തന്നോട് പകപോക്കുന്നതുപോലെ ചെയര്‍മാന് പെരുമാറുന്നതിന് മറ്റൊരു കാരണം കൂടിയുണ്ടെന്നു സന്തോഷ് പറയുന്നു. സന്തോഷിന്റെ സഹോദരന് ബൈജു ഒരു പ്രാദേശിക മാധ്യമപ്രവര്‍ത്തകനാണ്. കടുത്തുരുത്തി അര്‍ബന് ബാങ്കില് നടന്ന നിയമന ക്രമക്കേടുകള് ബൈജു വാര്‍ത്തയാക്കിയതിന്റെ പകയാണ് തന്നോട് ചെയര്‍മാന് കാണിക്കുന്നതെന്നാണ് സന്തോഷ് പറയുന്നത്. ഇതേ കാര്യം തന്നെ ബാങ്ക് ചെയര്‍മാന് ചാക്കപ്പനും അഴിമുഖത്തോട് പ്രതികരിക്കുമ്പോള് പരാമര്‍ശിച്ചിരുന്നു. സന്തോഷിന്റെ സഹോദരന് തന്റെ എതിരാളികളോട് ചേര്‍ന്ന് വ്യാജവാര്‍ത്തകള് തനിക്കെതിരേ എഴുതിയ ആളാണെന്നായിരുന്നു ചാക്കപ്പന്റെ ആരോപണം.\nസംവരണ നിയമങ്ങള് പാലിക്കാതെ നിയമനം നടത്തിയെന്ന പേരില് കടുത്തുരുത്തി അര്‍ബന് ബാങ്കിനെതിരേ ഉണ്ടായ പരാതിയാണ് ആ വാര്‍ത്തകള്. ഈ പരാതി ഹൈക്കോടതിയില് വരെ എത്തിയവയുമാണ്. എസ് സി/എസ് ടി സംവരണ തത്വം പാലിക്കാതെയാണ് ബാങ്കില് നിയമനങ്ങള് നടത്തിയതെന്നാരോപിച്ച് യൂത്ത് കോണ്‍ഗ്രസ് മണ്ഡലം പ്രസിഡന്റ് ഉള്‍പ്പെടെയുള്ളവര് ചെയര്‍മാനെതിരേ പരാതി നല്‍കിയിട്ടുണ്ടായിരുന്നു. 73 പേര് നിലവില് ജോലി നോക്കുന്ന ബാങ്കില് സഹകരണ നിയമം അനുശാസിക്കുന്ന എസ് എസി /എസ് ടി വിഭാഗത്തിനുള്ള 10 ശതമാനം സംവരണം പാലിക്കാതെ ഏഴു നിയമനങ്ങള് നടത്തിയെന്നു കാണിച്ച് പട്ടികജാതി വിഭാഗത്തില്‍പ്പെട്ടയാളും ബാങ്കിലെ ഷെയര് ഹോള്‍ഡറുമായ ജയന് ഹൈക്കോടതിയില് ഹര്‍ജി നല്‍കുകയും ഉണ്ടായി. എസ് സി- എസ് ടിക്ക് പ്രത്യേകം റാങ്ക് ലിസ്റ്റ് ഉണ്ടാക്കി അതില് നിന്നും നിയമനം നടത്തണമെന്നിരിക്കെ ജനറല് ലിസ്റ്റില് വന്ന എസ് എസി, എസ് ടിക്കാരെയാണ് പണം വാങ്ങി ചെയര്‍മാന് നിയമിച്ചതെന്നായിരുന്നു ഹര്‍ജിക്കാരന്റെ പരാതി. ഈ പരാതിയില് ഹര്‍ജിക്കാരനായി അനുകൂല നിലപാട് എടുത്ത ഹൈക്കോടതി സിംഗിള് ബഞ്ച് ചെയര്‍മാന് നിയമിച്ചവരെ പിരിച്ചുവിടാന് ഉത്തരവിട്ടു. ഈ ഉത്തരവിനെതിരേ ചെയര്‍മാന്റെ നേതൃത്വത്തില് ഡിവിഷന് ബഞ്ചില് റിട്ട് നല്‍കി. ബാങ്കിലെ ഷെയര് ഹോള്‍ഡര്‍മാര് ആണ് ഹര്‍ജിക്കാരെന്നതിനാല് ആര്‍ബിട്രേഷന് കോടതിയിലാണ് ഹര്‍ജി നല്‍കേണ്ടിയിരുന്നതെന്ന വാദമാണ് റിട്ടില് ഉയര്‍ത്തിയത്. കേസ് പരിഗണിച്ച ഡിവിഷന് ബഞ്ച് സിംഗിള് ബഞ്ച് ഉത്തരവ് റദ്ദ് ചെയ്തില്ലെങ്കിലും ബാങ്കിന്റെ ആവശ്യം പരിഗണിച്ച് പരാതിക്കാരോട് ആര്‍ബിട്രേഷന് കോടതിയെ സമീപിക്കാന് പറഞ്ഞു. ഇതിനെതിരേ പരാതിക്കാര് സുപ്രിം കോടതിയെ സമീപിച്ചിരിക്കുകയാണ്. ഇക്കാര്യങ്ങള് സംബന്ധിച്ച വാര്‍ത്തകളാണ് സന്തോഷിന്റെ സഹോദരന് റിപ്പോര്‍ട്ട് ചെയ്തത്. സംവരണ നിയമങ്ങള് പാലിക്കാതെയാണ് ബാങ്കിലെ നിയമനങ്ങള് നടന്നതെന്ന കാര്യം ബാങ്ക് ഡയറക്ടര് ബോര്‍ഡ് അംഗങ്ങളും അഴിമുഖത്തോട് സമ്മതിച്ചിട്ടുണ്ട്. സംവരണം പാലിക്കാതെ നിയമിച്ചവരെ പിരിച്ചുവിട്ടിട്ടുണ്ടെന്നും ഇവര് വ്യക്തമാക്കുന്നു.\nസന്തോഷിനെ ചെയര്‍മാന് വ്യക്തിപരമായി അപമാനിച്ചെന്ന കാര്യത്തില് വസ്തുതയുണ്ടെന്നാണ് ബാങ്ക് ഡയറക്ടര് ബോര്‍ഡ് അംഗവും മുളക്കുളം ഗ്രാമഞ്ചായത്ത് മെംബറും കോണ്‍ഗ്രസ് നേതാവുമായ കെ ആര് സജീവന് അഴിമുഖത്തോട് പറയുന്നത്. ഇക്കാര്യം ഏപ്രില് നാലിന് ചേര്‍ന്ന് ഡയറക്ടര് ബോര്‍ഡ് യോഗത്തില് താന് ഉന്നയിച്ചതാണെന്നും അന്ന് ചെയര്‍മാനോട് തര്‍ക്കിച്ച് യോഗത്തില് നിന്നും താന് ഇറങ്ങിപ്പോരുകയാണുണ്ടായതെന്നും സജീവന് പറയുന്നു. ചെയര്‍മാന്റെ ഭാഗത്തു നിന്നും കുറ്റകരമായ പല പ്രവര്‍ത്തനങ്ങളും ഉണ്ടായിട്ടുണ്ടെന്നും സജീവന് വ്യക്തമാക്കുന്നു. "\nജീവനക്കാരുടെ യോഗം വിളിച്ച സമയത്ത് ചെയര്‍മാന് നടത്തിയ ആവശ്യം സംവരണം കൊണ്ട് നിയമനം കിട്ടിയവര് എഴുന്നേറ്റ് നില്‍ക്കാനായിരുന്നു. ഒരു ജീവനക്കാരി എഴുന്നേറ്റപ്പോള് ചെയര്‍മാന്റെ പരിഹാസം, സംവരണത്തിലൂടെ നിനക്കൊക്കെ ജോലിക്ക് കയറാം, എഴുന്നേറ്റ് നില്‍ക്കാന് പറഞ്ഞാല് പറ്റില്ല എന്നായിരുന്നു. എസ് സി, എസ് ടി അട്രോസിറ്റിയാണ് അദ്ദേഹത്തിന്റെ ഭാഗത്തു നിന്നും ഉണ്ടായത്. മാനേജര് ആയി വിരമിച്ച ഒരു വ്യക്തിക്ക് ഗ്രാറ്റുവിറ്റിയായി നാല് ലക്ഷം രൂപ കിട്ടേണ്ടതാണ്. എല് ഐ സി ഈ തുക ബാങ്കിലേക്ക് നല്‍കുകയും ചെയ്തു. എന്നാല് തുക വിരമിച്ച മാനേജര്‍ക്ക് കൈമാറാന് ചെയര്‍മാന് തയ്യാറായില്ല. ഇതിനെതിരേ ഹൈക്കോടതിയില് ഹര്‍ജി നല്‍കിയപ്പോള് മാനേജര്‍ക്ക് അനുകൂലമായ വിധിയാണ് ഉണ്ടായത്. എന്നാല് ചെയര്‍മാന് തുക നല്‍കാന് കൂട്ടാക്കാതെ സുപ്രിം കോടതിയില് ഹര്‍ജിയുമായി പോവുകയാണ് ചെയ്തത്. തങ്ങള്‍ക്കെതിരേ ഉണ്ടാകുന്ന ഇത്തരം പ്രവര്‍ത്തികള്‍ക്കെതിരേ പരാതിപ്പെടാന് ജീവനക്കാര് മടിക്കുകയാണ്. പരാതിപ്പെട്ടാല് പലതരത്തില് ചെയര്‍മാന് തങ്ങളെ ദ്രോഹിക്കുമെന്നാണ് അവരുടെ ഭയം. സഹകരണ നിയമങ്ങള് പോലും പാലിക്കാതെയാണ് ജീവനക്കാര്‍ക്ക് മെമ്മോ നല്‍കുന്നതും സസ്‌പെന്‍ഡ് ചെയ്യുന്നതും\n; സജീവന് പറയുന്നു.\nനടപടിക്രമങ്ങള് പാലിക്കാതെ വ്യാജ ഒപ്പുകളിട്ട് അനധികൃതമായി 200 ല് അധികം ഷെയര് ഹോള്‍ഡര്‍മാരെ ബാങ്കില് ചേര്‍ത്തതിനെതിരേയും ചെയര്‍മാന് യു പി ചാക്കപ്പനെതിരേ പോലീസില് പരാതി നല്‍കിയിട്ടുണ്ട്. ഈ പരാതി പ്രകാരം ചാക്കപ്പനെതിരേ കേസും രജിസ്റ്റര് ചെയ്തിട്ടുണ്ട്. രണ്ട് ബാങ്കുകളുടെ ഭരണ സമിതിയില് അംഗമായി എന്ന പേരില് സുനു ജോര്‍ജ് എന്ന കടുത്തുരുത്തി അര്‍ബന് ബാങ്ക് ഡയറക്ടര് ബോര്‍ഡ് അംഗത്തെ ആര്‍ബിട്രേഷന് കോടതി അയോഗ്യനാക്കിയിരുന്നു. അയോഗ്യത നിലനില്‍ക്കെ തന്നെ ചെയര്‍മാന്റെ നേതൃത്വത്തില് ഒമ്പതംഗങ്ങള് ചേര്‍ന്ന യോഗത്തില് (മൊത്തം 15 അംഗങ്ങളാണ്) സുനു ജോര്‍ജിനെ പങ്കെടുപ്പിക്കുകയും അലവന്‍സ് ഉള്‍പ്പെടെ നല്‍കുകയും ചെയ്തിരുന്നു. ഇതിനെതിരേ ഹൈക്കോടതിയില് ഹര്‍ജി പോവുകയും ഹര്‍ജിക്കാര്‍ക്ക് അനുകൂലമായി സിംഗിള് ബഞ്ച് ഉത്തരവ് ഉണ്ടാവുകയും ചെയ്തു. ഈ ഉത്തരവിനെതിരേ ഡിവിഷന് ബഞ്ചില് നിന്നും ബാങ്ക് സ്‌റ്റേ വാങ്ങിയെങ്കിലും കഴിഞ്ഞ മാസം സ്‌റ്റേ കാലവധി അവസാനിച്ചു. ഇതിനു പിന്നാലെ ചെയര്‍മാന് ഉള്‍പ്പെടെ അന്നത്തെ യോഗത്തില് പങ്കെടുത്ത ഒമ്പതു മെംബര്‍മാരെ ജോയിന്റ് രജിസ്ട്രാര് വിളിപ്പിച്ചിരുന്നു. എന്നാല് ഇതുവരെ ചെയര്‍മാനും കൂട്ടരും ഹാജരായിട്ടില്ല. ഇതിന്റെ പേരില് ചെയര്‍മാന് ചാക്കപ്പനെ ഉള്‍പ്പെടെ അയോഗ്യരാക്കാനുള്ള നടപടി ഉണ്ടാകുമെന്നും പറയുന്നു. മറ്റൊരു പരാതി കടുത്തുരുത്തി അര്‍ബന് ബാങ്കിനെതിരേയുള്ളത്, റിസര്‍വ് ബാങ്ക് കര്‍ഷകര്‍ക്ക് വായ്പ്പ് നല്‍കാത്ത കേരളത്തിലെ 25 ബാങ്കുകളുടെ ലിസ്റ്റില് ഉള്‍പ്പെടുത്തിയിരിക്കുന്ന ബാങ്കാണ് ഇതെന്നതാണ്.\nബാങ്ക് ചെയര്‍മാനായ യു പി ചാക്കപ്പനെതിരേ കെപിസിസി പ്രസിഡന്റിന് ഉള്‍പ്പെടെ പരാതി നല്‍കിയിട്ടുള്ളതാണെന്നും എന്നാല് പാര്‍ട്ടിയിലെ ചില ഉന്നതരുമായി സാമ്പത്തിക ബന്ധം പുലര്‍ത്തുന്നതുകൊണ്ട് ചാക്കപ്പനെതിരേ നടപടികള് ഒന്നും ഉണ്ടാകുന്നില്ലെന്നുമാണ് സജീവന് പറയുന്നത്. കോട്ടയം ഡിസിസി മെംബര് ആയ ചാക്കപ്പന് എ ഗ്രൂപ്പുകാരനാണ്. ഇയാളെ മാറ്റാന് ഒരിക്കല് കോണ്‍ഗ്രസുകാര് യോഗം കൂടിയതാണെന്നും എന്നാല് താന് നൂറു രൂപയുണ്ടാക്കിയിട്ടുണ്ടെങ്കില് അതിലൊരു ഭാഗം എല്ലാവര്‍ക്കും വീതിച്ചു തന്നിട്ടുള്ളതുമാണെന്നും ചാക്കപ്പന് പറഞ്ഞതോടെ യോഗം ചേര്‍ന്നവര് നിശബ്ദരായെന്നാണ് ഒരു പ്രാദേശിക കോണ്‍ഗ്രസ് നേതാവ് രഹസ്യമായി പറയുന്നത്. ജില്ലയില് നിന്നുള്ള സംസ്ഥാന നേതൃത്വ നിരയിലുള്ള ഉന്നതന്മാരുമായി ചാക്കപ്പന് അടുത്ത ബന്ധം പുലര്‍ത്തുന്നുണ്ടെന്നും സാമ്പത്തികമായി നേതാക്കന്മാര്‍ക്ക് സഹായം ചെയ്തുകൊടുക്കുന്നതുകൊണ്ടാണ് അവര് ചാക്കപ്പനെ സംരക്ഷിക്കുന്നതെന്നുമാണ് ഈ പ്രാദേശിക നേതാവ് അഴിമുഖത്തോട് പറയുന്നത്.\nവര്‍ഷങ്ങള്‍ക്ക് മുമ്പ് നടന്നൊരു ഡ്രാഫ്റ്റ് തട്ടിപ്പ് കേസില് കഠിന തടവിന് ശിക്ഷിക്കപ്പെട്ടയാള് കൂടിയാണ് യു പി ചാക്കപ്പന്. പ്രമാദമായ ആ കേസില് കണ്ണൂര് സെന്‍ട്രല് ജയിലില് ഒരു വര്‍ഷം കഠിന തടവിന് ശിക്ഷപ്പെട്ട് കിടന്ന ചാക്കപ്പനെ കരുണാകരന് സര്‍ക്കാര് ശിക്ഷ കോമ്പൗണ്ട് ചെയ്ത് പുറത്തിറക്കുകയായിരുന്നു. അന്ന് കോട്ടയം എംപിയായിരുന്ന രമേശ് ചെന്നിത്തല വഴി കരുണാകരനെ ബന്ധപ്പെടുകയും തന്റെ ഭരണകാലത്ത് ഒരു കോണ്‍ഗ്രസുകാരന് ജയിലില് കിടക്കുന്നത് മോശമാണെന്നു പറഞ്ഞ് അമ്പതിനായിരം രൂപ പിഴ ട്രഷറിയിലേക്ക് ഒടുക്കി തടവ് ശിക്ഷ ഒഴിവാക്കി കേസ് കോമ്പൗണ്ട് ചെയ്യുകയായിരുന്നു ആഭ്യന്തര വകുപ്പ് കൂടി കൈകാര്യം ചെയ്തിരുന്ന കരുണാകരന് ചെയ്തത്. ആ കേസിന്റെ വിശദാംശം ഇങ്ങനെയാണ്;\n1978-ല് യു പി ചാക്കപ്പന് യൂണിയന് ബാങ്കില് ഒരു അകൗണ്ട് തുടങ്ങി. അക്കൌണ്ട് തുടങ്ങാന് ബാങ്കില് ചാക്കപ്പനെ പരിചയപ്പെടുത്തി കൊടുക്കുന്നത് ഇലഞ്ഞിയില് മുറുക്കാന് കട നടത്തിയിരുന്ന ചെന്തിട്ടയില് സി ഡി എബ്രാഹാം ആയിരുന്നു. പരിചയപ്പെടുത്തല് കോളത്തില് ഒപ്പിട്ട് കൊടുക്കുക മാത്രമായിരുന്നു എബ്രഹാം ചെയ്തത്. എബ്രഹാം അറിയാതെ പി.ജെ ലൂക്കോസ് എന്ന പേര് എഴുതിയാണ് ചാക്കപ്പന് യൂണിയന് ബാങ്കില് അകൗണ്ട് തുടങ്ങിയത്. ഇതിനുശേഷമാണ് പെരുവ സ്വദേശിയായ തുണി വ്യാപാരി പി ജെ ലൂക്കോസ് പട്ടര്‍കാല എന്നയാള്‍ക്ക് ഗള്‍ഫില് ഉള്ള മകന് 1500 രൂപയുടെ ഡ്രാഫ്റ്റ് അയച്ചു കൊടുക്കുന്നത്. ഈ ഡ്രാഫ്റ്റ് പോസ്റ്റ്മാനില് നിന്നും കൈക്കലാക്കി യൂണിയന് ബ്രാഞ്ചില് പി ജെ ലൂക്കോസ് എന്ന പേരില് താന് തുടങ്ങിയ വ്യാജ അകൗണ്ട് വഴി പണം കൈപ്പറ്റിയെന്നാണ് ചാക്കപ്പനെതിരേയുള്ള പരാതി.\nയഥാര്‍ത്ഥ പി ജെ ലൂക്കോസ് തനിക്ക് വന്ന ഡ്രാഫ്റ്റ് മറ്റൊരാള് കൈക്കലാക്കിയെന്ന വിവരം പിന്നീടാണ് അറിഞ്ഞത്. പരാതി ആയതോടെ ചാക്കപ്പനെ ബാങ്കില് പരിചയപ്പെടുത്തിയ എബ്രഹാമിനെ തേടി ലൂക്കോസും ബാങ്ക് മാനേജരും വീട്ടില് ചെന്നു. ലൂക്കോസ് നല്‍കിയ കേസില് താനും കൂടി പ്രതിയാകുമെന്നു മനസിലാക്കിയ എബ്രഹാം ഭാര്യയുടെ സ്വര്‍ണാഭരണങ്ങള് പണയം വച്ച് 1500 രൂപ ലൂക്കോസിന് നല്‍കി.\nചാക്കപ്പന് തന്നെ ചതിക്കുകയായിരുന്നുവെന്നു മനസിലാക്കിയ എബ്രഹാം അയാള്‍ക്കെതിരേ കോണ്‍ഗ്രസ് നേതാക്കളോട് പരാതി പറഞ്ഞു. നേതാക്കള് ഗൗനിക്കാതിരുന്നതോടെ എബ്രാഹം ചാക്കപ്പനെതിരേ പൊലീസില് പരാതി നല്‍കി. ഇതിനു പിന്നാലെ ചാക്കപ്പന് ആയിരത്തിയഞ്ഞൂറ് രൂപയുടെ ചെക്ക് എബ്രഹാമിന് നല്‍കി. എന്നാല് അത് വണ്ടിച്ചെക്കായിരുന്നു! ഇതിനെതിരേ പരാതിക്കാരന് വീണ്ടും പൊലീസിനെ സമീപിച്ചപ്പോള് ചാക്കപ്പന് മറ്റൊരു ചെക്ക് കൂടി എബ്രഹാമിന് നല്‍കി. പക്ഷേ, അതും പണമില്ലാതെ മടങ്ങി. പിന്നീട് ചാക്കപ്പന് എബ്രഹാമില് നിന്നും മുങ്ങി നടന്നു. എബ്രഹാമാകട്ടെ പൊലീസ്, കോട്ടയം കളക്ടര്, മന്ത്രി, എംഎല്‍എ തുടങ്ങി കെപിസിസി പ്രസിഡന്റിന് വരെ ചാക്കപ്പനെതിരേ പരാതി നല്‍കി നടക്കാന് തുടങ്ങി. പക്ഷേ, ഒരിടത്തു നിന്നും നീതി കിട്ടിയില്ല. ഒടുവില്, അന്നത്തെ ആഭ്യന്തര വകുപ്പ് സെക്രട്ടറി എന് കാളീശ്വരന് രക്ഷകനായി. വിവരങ്ങളെല്ലാം മനസിലാക്കിയ കാളീശ്വരന് എബ്രഹാമിന്റെ പരാതിയില് കേസ് രജിസ്റ്റര് ചെയ്യാന് പൊലീസ് സൂപ്രണ്ടിന് നിര്‍ദേശം നല്‍കി. അങ്ങനെ 1978 ല് നടന്ന തട്ടിപ്പിന് 1985 ല് കേസ് രജിസ്റ്റര് ചെയ്തു.\nമൂവാറ്റുപുഴ മജിസ്‌ട്രേറ്റ് കോടതിയില് വര്‍ഷങ്ങള് നീണ്ട കേസിനൊടുവില് 1987 ല് ചാക്കപ്പനെ ഒരു വര്‍ഷത്തെ തടവിന് ശിക്ഷിച്ചു. ഇതിനെതിരേ ചാക്കപ്പന് എറണാകുളം അഡി. സെഷന്‍സ് കോടതിയിലും ഹൈക്കോടതിയിലും പോയി. രണ്ട് കോടതികളും ചാക്കപ്പന്റെ ശിക്ഷ ശരിവയ്ക്കുകയായിരുന്നു. അങ്ങനെയാണ് കണ്ണൂര് സെന്‍ട്രല് ജയിലില് ചാക്കപ്പനെത്തുന്നത്. ഇതിനു പിന്നാലെയാണ് രമേശ് ചെന്നിത്തല വഴി കരുണാകരന്റെ മുന്നില് ചാക്കപ്പന്റെ ആവശ്യം എത്തുന്നതും ക്രിമിനല് കുറ്റ നിയമത്തിലെ 433(സി) പ്രകാരം അധികാരപ്പെട്ട വകുപ്പ് അനുസരിച്ച് ചാക്കപ്പന്റെ ഒരു വര്‍ഷത്തെ തടവ് ശിക്ഷ 50,0000 രൂപ പിഴയാക്കി കൊണ്ട് കേസ് സര്‍ക്കാര് കോബൗണ്ട് ചെയ്യുന്നതും.\nചാക്കപ്പന് അടച്ച അമ്പതിനായിരം പിഴത്തുകയില് നിന്നും തനിക്ക് നഷ്ടപരിഹാരം നല്‍കണമെന്നാവശ്യപ്പെട്ട് എബ്രഹാം സര്‍ക്കാരിന് കത്തെഴുതി. സര്‍ക്കാര് ആ ആവശ്യം പരിഗണിച്ചില്ല. തുടര്‍ന്ന് എബ്രഹാം ഹൈക്കോടതിയില് പോയി. അവിടെ എബ്രഹാമിന് വേണ്ടി വാദിച്ചത് മുന് ഹൈക്കോടതി ചീഫ് ജസ്റ്റീസ് ആന്റണി ഡൊമനിക് ആയിരുന്നു. ഹൈക്കോടതിയില് ജ. എം രാമചന്ദ്രന്റെ സിംഗിള് ബഞ്ച് സര്‍ക്കാരിനോട് മൂന്നു മാസത്തിനുള്ളില് എബ്രഹാമിന് 15,000 രൂപ നഷ്ടപരിഹാരം നല്‍കാന് ഉത്തരവിട്ടു. സിംഗിള് ബഞ്ചിന്റെ ഈ ഉത്തരവിനെതിരേ സര്‍ക്കാര് റിട്ട് നല്‍കി. റിട്ട് പരിഗണിച്ച ഡിവിഷന് ബഞ്ചും എബ്രഹാമിന് 15,000 രൂപ നഷ്ടപരിഹാരം നല്‍കണമെന്നു തന്നെ വിധിച്ചു. ഇതോടെയാണ് വ്യവസ്ഥയ്ക്ക് വിധേയമായി എബ്രഹാമിന് പണം നല്‍കാന് സര്‍ക്കാര് തയ്യാറായത്. ഇലഞ്ഞി വില്ലേജ് ഓഫിസില് എബ്രഹാമിനെ വിളിച്ചു വരുത്തി മൂവാറ്റുപുഴ തഹസില്‍ദാര് 15,000 രൂപ കൈമാറി. അപ്പോള് വര്‍ഷം 2002. 1978 ല് എബ്രഹാം തുടങ്ങിയ നിയമയുദ്ധത്തിന് 24 വര്‍ഷങ്ങള്‍ക്കിപ്പുറം വിജയം. ആഭ്യന്തര സെക്രട്ടറിയായിരുന്ന എന് കാളീശ്വരന്റെ സഹായവും പണം വാങ്ങാതെ വാദിച്ച അഭിഭാഷകരുമൊക്കെയാണ് ആ നിയമയുദ്ധത്തില് എബ്രഹാമിനെ സഹായിച്ചത്. പക്ഷേ അത്രയും വര്‍ഷത്തെ നിയമപോരാട്ടത്തിന് മറ്റു പലവഴികളിലൂടെയും ഏകദേശം ഒന്നരലക്ഷത്തോളം രൂപ എബ്രഹാമിന് ചെലവായി. എങ്കിലും സത്യം ജയിച്ചതിലായിരുന്നു എബ്രഹാമിന്റെ സന്തോഷം.\nഇങ്ങനെയൊരു തട്ടിപ്പിന്റെ ചരിത്രം കൂടിയുള്ള യു പി ചാക്കപ്പന്റെ പേരില് വീണ്ടും ഉണ്ടായിരിക്കുന്ന ആരോപണങ്ങളില് ഉചിതമായ നടപടി സ്വീകരിക്കാന് കോണ്‍ഗ്രസ് ദേശീയ നേതൃത്വത്തിന് ഉള്‍പ്പെടെ പരാതി അയക്കാന് തീരുമാനിച്ചിരിക്കുകയാണെന്നാണ് കോണ്‍ഗ്രസ് നേതാക്കള് പറയുന്നത്. ഇതിനൊപ്പം തന്നെ നിയമ നടപടികള് ബാങ്ക് ചെയര്‍മാനെതിരേ ഉണ്ടാകണമെന്ന് ആവശ്യവുമായി സന്തോഷും മുന്നോട്ടു പോവുകയാണ്. എന്നാല് എല്ലാ ആരോപണങ്ങളും കെട്ടിച്ചമച്ചവയും തെളിവുകള് ഇല്ലാത്തവയുമാണെന്ന നിലപാടിലാണ് ചാക്കപ്പന്.\nallegation casteism dafamation kucbank upchakkappan


ഇന്ത്യക്ക് 31 റണ്‍സ് തോല്‍വി :: Janmabhumi Daily\nSunday5August 2018 3:11 am IST\nഎഡ്ജ്ബാസ്റ്റണ്: ഇന്ത്യ- ഇംഗ്ലണ്ട് ടെസ്റ്റ് പരമ്പരയിലെ ആദ്യ ടെസ്റ്റില് ഇന്ത്യക്ക് തോല്‍വി. 31 റണ്‍സിനാണ് കോഹ്‌ലിപ്പട ആതിഥേയരോട് പരാജയപ്പെട്ടത്. അഞ്ച് വിക്കറ്റുമായി നാലാം ദിനം കളിക്കാനിറങ്ങിയ ഇന്ത്യക്ക് ആദ്യ ടെസ്റ്റ് ജയിക്കാന് 84 റണ്‍സാണ് ആവശ്യമായിരുന്നത്. എന്നാല് സന്ദര്‍ശകര് 162 റണ്‍സിന് പുറത്തായി. എഡ്ജ്ബാസ്റ്റണിലെ ആദ്യ ടെസ്റ്റ് വിജയം എന്ന സ്വപ്‌നവും പൊലിഞ്ഞു. അഞ്ചു ടെസ്റ്റുകളുടെ പരമ്പരയില് ഇംഗ്ലണ്ട് 1-0നു മുന്നിലെത്തി.\n51 റണ്‍സെടുത്ത ഇന്ത്യന് നായകന് വിരാട് കോഹ്‌ലി ബെന് സ്റ്റോക്‌സിന്റെ പന്തില് പുറത്തായതോടെ ഇന്ത്യയുടെ പ്രതീക്ഷ ഏറെക്കുറെ അസ്തമിച്ചു. കോഹ്‌ലിയുടേതടക്കം നാല് വിക്കറ്റുകളാണ് സ്‌റ്റോക്‌സ് വീഴ്ത്തിയത്. സ്‌കോര്: ഇംഗ്ലണ്ട്: 287-180, ഇന്ത്യ 274-162\nപിന്നീടു വന്ന ഹാര്‍ദിക് പാണ്ഡ്യ രണ്ട് ബൗണ്ടറികളടക്കം 31 റണ്‍സ് അടിച്ച് അവസാനം വരെ പൊരുതിയെങ്കിലും സ്റ്റോക്‌സിന്റെ പന്തില് കുക്കിന് ക്യാച്ച് നല്‍കി പുറത്തായതോടെ അവസാന പ്രതീക്ഷയും അവസാനിച്ചു. ദിനേശ് കാര്‍ത്തിക്(20), മുഹമ്മദ് ഷമി (0), ഇഷാന്ത് ശര്‍മ (11) എന്നിവരാണ് ഇന്നലെ പുറത്തായ മറ്റ് ബാറ്റ്‌സ്മാന്മാര്. നാല്‍പ്പത് റണ്‍സിനാണ് സ്‌റ്റോക്‌സ് നാല് വിക്കറ്റ് വീഴ്ത്തിയത്. ആന്‍ഡേഴ്‌സണും ബ്രോഡും രണ്ട് വിക്കറ്റുകള് വീതം പങ്കിട്ടു. രണ്ടാം ടെസ്റ്റ് ലോര്‍ഡ്‌സില് ഈ മാസം ഒമ്പതിന്.


വിശാലിന് വന് തിരിച്ചടി; ജയലളിതയുടെ ആര് കെ നഗറില് മത്സരിക്കാനാകില്ല; നാമനിര്‍ദ്ദേശപത്രിക തള്ളി | Kairali News | kairalinewsonline.com\nചെന്നൈ: ജയലളിതയുടെ മരണത്തെത്തുടര്‍ന്ന് ഉപതിരഞ്ഞെടുപ്പ് പ്രഖ്യാപിച്ച ആര് കെ നഗറില് നിന്ന് മത്സരിക്കാനൊരുങ്ങിയ തമിഴ് നടന് വിശാലിന് തിരിച്ചടി. താരത്തിന്‍റെ നാമനിര്‍ദ്ദേശ പത്രിക തള്ളി.\nവിശാലിനെ പിന്തുണയ്ക്കുന്നവരുടെ പേര് തെറ്റായി രേഖപ്പെടുത്തിയതാണ് നാമനിര്‍ദ്ദേശപത്രിക തള്ളാനുള്ള കാരണമെന്നാണ് ലഭിക്കുന്ന വിവരം.\nമണ്ഡലത്തില് നിന്നും ഡിഎംകെ, എഐഎഡിഎംകെ, ടി ടി വി ദിവകര് എന്നിവര്‍ക്കൊപ്പം മത്സര രംഗത്ത് സ്വതന്ത്ര സ്ഥാനാര്‍ഥിയാകാനാണ് താരം തയ്യാറെടുത്തത്.\nസിനിമാ മേഖലയില് സ്വതന്ത്രമായി ധീര നിലപാടുകളെടുത്ത് പുതിയ സംഘടന രൂപീകരിച്ച താരമാണ് വിശാല്. നിലവില് അഭിനേതാക്കളുടെയും നിര്‍മാതാക്കളുടെയും സംഘടനകളുടെ ഭാരവാഹിയാണ്. വിശാലിന്റെ രാഷ്ട്രീയ പ്രവേശനം ആരാധകരും ഏറ്റെടുക്കുമെന്നായിരുന്നു പ്രതീക്ഷ.\nആര് കെ നഗറില് മുരുഡു ഗണേഷാണ് ഡി.എം.കെയുടെ സ്ഥാനാര്‍ഥി. എ.ഐ.എ.ഡി.എം.കെ പ്രിസീഡിയം ചെയര്‍മാന് ഇ.മധുസൂദനനാണ് എ.ഐ.എ.ഡി.എം.കെ സ്ഥാനാര്‍ഥി. ടിടിവി ദിനകരനും സ്ഥാനാര്‍ഥിയായി രംഗത്തുണ്ടാവുമെന്ന് പ്രഖ്യാപിച്ചിരുന്നു,. ഇവര്‍ക്കിടയിലേക്കാണ് വിശാലും എത്തുന്നത്\nസിനിമാ താരങ്ങള് രാഷ്ട്രീയത്തിലേക്ക് ഇറങ്ങുന്ന ചരിത്രമുള്ള തമിഴ് നാട്ടില് നിന്നും കമല്‍ഹസനോ പ്രകാശ് രാജോ ആയിരിക്കും രാഷ്ട്രീയത്തിലേക്ക് എത്തുകയെന്നാണ് ആരാധകര് പ്രതീക്ഷിച്ചിരുന്നത്. ഇതു സംബന്ധിച്ച സൂചനകള് കമല്‍ഹാസന് നല്‍കിരുന്നു. മലയാളത്തില് അടുത്തിറങ്ങിയ മോഹന്‍ലാല് ചിത്രം വില്ലനില് വിശാല് പ്രധാന വേഷം ചെയ്തിരുന്നു.\nTags: indiaTamil NaduVishal


യു.ഡി.എഫില് നിന്നും പുറത്തുവരുന്നവരുടെ വെന്റിലേറ്റര് ആവാന് ഇല്ല: കാനം | DoolNews\nTuesday, 30th June 2020, 11:20 am\nതിരുവനന്തപുരം: യു.ഡി.എഫില് നിന്നും പുറത്തുവരുന്നവരുടെ വെന്റിലേറ്റര് ആവാന് എല്.ഡി.എഫ് ഇല്ലെന്ന് സി.പി.ഐ സംസ്ഥാന സെക്രട്ടറി കാനം രാജേന്ദ്രന്.\nആരെങ്കിലും ഓടിവന്നാല് കയറ്റുന്ന മുന്നണിയല്ല എല്.ഡി.എഫ് എന്നും യു.ഡി.എഫും എല്.ഡി.എഫും തമ്മില് വ്യത്യാസമുണ്ടെന്നും കാനം പറഞ്ഞു.\nയു.ഡി.എഫ് ദുര്‍ബലപ്പെടട്ടെ. ദുര്‍ബലപ്പെടുമ്പോള് ഏതെങ്കിലും വിഭാഗത്തെ സഹായിക്കാനുള്ള ബാധ്യത ഞങ്ങള്‍ക്കില്ല. യു.ഡി.എഫിന്റെ വെന്റിലേറ്ററാകാനും ഞങ്ങള് ഇല്ല. ആരെങ്കിലും ആരെയെങ്കിലും സ്വാഗതം ചെയ്യട്ടെ. നമുക്ക് എന്താണ് പ്രശ്‌നം. അവര് എങ്ങോട്ട് പോയാലും നമുക്ക് എന്താണ് പ്രശ്‌നം.\n‘മികച്ച ചിത്രം’; കപ്പേളയ്ക്കും മുസ്തഫയ്ക്കും അനുരാഗ് കശ്യപിന്റെ അഭിനന്ദനം\nകൃത്യമായ നയങ്ങളുടേയും പരിപാടിയുടേയും അടിസ്ഥാനത്തില് പ്രവര്‍ത്തിക്കുന്ന മുന്നണിയാണ് എല്.ഡി.എഫ്. ഈ മുന്നണിക്ക് ഒരു ഇടതുപക്ഷ സ്വഭാവമുണ്ട്. കാനം പറഞ്ഞു.\nആ നയങ്ങള് അംഗീകരിച്ചുകൊണ്ട് വന്നാല് കയറ്റുമോയെന്ന ചോദ്യത്തിന് അത് നിങ്ങള് പറഞ്ഞാല് പോരല്ലോ എന്നും തങ്ങള്‍ക്ക് ബോധ്യപ്പെടണ്ടേ എന്നുമായിരുന്നു കാനത്തിന്റെ പ്രതികരണം.\nഇതുമായി ബന്ധപ്പെട്ട് മുഖ്യമന്ത്രിയുടെ അഭിപ്രായത്തിന് താന് മറുപടി പറയുന്നില്ലെന്നും കാനം പറഞ്ഞു.


ജെയ്റ്റില്ക്ക് പിന്നാലെ മോഹന് ഭാഗവതും കേരളത്തിലേക്ക് | General Arabia Newspaper Malayalam\nകേരളത്തില് രാഷ്ട്രപതി ഭരണം വേണമെന്ന ആര്‍എസ്എസ് ആവശ്യം,\nകേരളത്തില് ക്രമസമാധാന നില തകര്‍ന്നെന്നും സര്‍ക്കാര് സ്‌പോണ്‍സേഡ് ആക്രമങ്ങളും കൊലപാതകങ്ങളുമാണ് അരങ്ങേറുന്നതെന്നും ആരോപിച്ച് ആര്‍എസ്എസ് വ്യാപകമായ പ്രചരണം നടത്തുന്നു.\nദേശീയ തലത്തില് കേരളത്തിലെ ആക്രമണങ്ങള് ചര്‍ച്ചയാക്കാനാണ് ആര്‍എസ്എസ് നീക്കം. ഇതിന്റെ ഭാഗമായി കേന്ദ്ര മന്ത്രി അരുണ് ജെയ്റ്റിലി ഞായറാഴ്ച തിരുവനന്തപുരത്ത് എത്തുകയാണ്.\nകൊല്ലപ്പെട്ട ആര്‍എസ്എസ് നേതാവ് രാജേഷിന്റെ വീട് ജെയ്റ്റിലി സന്ദര്‍ശിക്കും. ഇതിനു പിന്നാലെ ആര്‍എസ്എസ് സര്‍കാര്യവാഹ് മോഹന് ഭാഗവതും തിരുവനന്തപുരത്ത് എത്തുന്നുണ്ട്.\nകഴിഞ്ഞ ദിവസങ്ങളില് ബിജെപി അംഗങ്ങള് പാര്‍ലമെന്റില് കേരളത്തിലെ ആക്രമ സംഭവങ്ങള് ചര്‍ച്ചയാക്കിയിരുന്നു. ഇതിനു പിന്നാലെയാണ് ആര്‍എസ് എസ് വാര്‍ത്താ സമ്മേളനം വിളിച്ചത്.\nകണ്ണൂരില് ആര്‍എസ്എസ് പ്രവര്‍ത്തകരെ അരിഞ്ഞു തള്ളുമെന്ന് പരസ്യമായി മുദ്രാവാക്യം വിളിച്ച് പ്രകടനം നടത്തുന്നതിന്റെ വീഡിയോ ആര്‍എസ്എസ് സഹ സര്‍കാര്യവാഹ് ദത്താത്രയ ഹൊസബലെ പുറത്തു വിട്ടു.\nഇതിനു പിന്നാലെ ദേശീയ മാധ്യമങ്ങളില് കേരളത്തിലെ കൊലക്കത്തി രാഷ്ട്രീയം ചര്‍ച്ചയായി. സിപിഎമ്മിന്റെ ആക്രമണങ്ങളില് ആര്‍എസ്എസ് പ്രവര്‍ത്തകര് കൊല്ലപ്പെടുന്നു എന്നും ദലിതാരാണ് ഏറ്റവും കുടുതല് ആക്രമിക്കപ്പെടുന്നതെന്നും ചര്‍ച്ചകളില് പങ്കെടുക്കുന്ന സംഘപരിവാര് വക്താക്കള് ചൂണ്ടിക്കാട്ടി.\nകേരളത്തിലെ രാഷ്ട്രീയ കൊലപാതകങ്ങളെ കുറിച്ച് ജുഡീഷ്യല് അന്വേഷണം പ്രഖ്യാപിക്കണമെന്നും ആര്‍എസ്എസ് നേതാവ് ആവശ്യപ്പെട്ടു. കേരളത്തില് നിന്നാണ് ഏറ്റവും അധികം പേര് ഇസ്ലാമിക് സ്റ്റേറ്റു പോലുള്ള സംഘടകളില് ചേരുന്നതെന്നും ആര്‍എസ്എസ് ആരോപിച്ചു.


ആക്‌സിസ് ബാങ്കില് വീണ്ടും റെയ്ഡ്: 60 കോടി വ്യാജ നിക്ഷേപം കണ്ടെത്തി • Suprabhaatham\nആക്‌സിസ് ബാങ്കില് വീണ്ടും റെയ്ഡ്: 60 കോടി വ്യാജ നിക്ഷേപം കണ്ടെത്തി\nDecember 15, 2016 | 1:45 pm IST\nനോയിഡ: ആക്‌സിസ് ബാങ്ക് നോയിഡ ശാഖയില് നടത്തിയ റെയ്ഡില് 20 വ്യാജ അക്കൗണ്ടുകളില് നിന്നായി 60 കോടി നിക്ഷേപം കണ്ടെത്തി. നോയിഡ സെക്ടര് 51 ലെ ബാങ്കില് നിന്നാണ് ആദായ നികുതി വകുപ്പ് ഇത്രയും തുക കണ്ടെത്തിയത്.\nതൊഴിലാളികളുടേയും ചെറുകിട വ്യാപാരികളുടേയും പേരിലാണ് ഇവിടെ അക്കൗണ്ടുകള് ആരംഭിച്ചിട്ടുള്ളതെന്ന് അധികൃതര് കണ്ടെത്തി.\nരാജ്യത്ത ആക്‌സിസ് ബാങ്ക് ശാഖകളില് വന്‍തോതില് കള്ളപ്പണ നിക്ഷേപം ഉണ്ടെന്ന വിവരത്തെ തുടര്‍ന്നാണ് ആദായനികുതി വകുപ്പിന്റെ പരിശോധന. നേരത്തെ ആക്‌സിസ് ബാങ്കിന്റെ ചാന്ദ്‌നി ചൗക് ശാഖയില് വന് ക്രമക്കേടുകള് കണ്ടെത്തിയിരുന്നു. പരിശോധനയില് 44 വ്യാജ അക്കൗണ്ടുകളില്‍നിന്നായി 100 കോടി രൂപയാണ് ഇവിടെ നിന്നും കണ്ടെത്തിയത്.


അടിസ്ഥാനവികസനമെന്ന സമസ്യ • Suprabhaatham\nപ്രകൃതിക്ഷോഭങ്ങളെ നമുക്കു നിയന്ത്രിക്കാനാവില്ല. ഏതു മുന്നൊരുക്കത്തെയും അതു തകര്‍ത്തെറിയും. അത് അപ്രതീക്ഷിതമായിരിക്കും. മനുഷ്യനിര്‍മിത പ്രകൃതിക്ഷോഭങ്ങളില് ജനങ്ങള്‍ക്കു ജീവഹാനി നേരിടുമ്പോള് അതു മനഃപൂര്‍വമല്ലാത്ത നരഹത്യയായി നിര്‍വചിക്കപ്പെടണം. പ്രളയത്തില് നൂറുകണക്കിനു ജനങ്ങള്‍ക്കു ജീവഹാനി നേരിട്ട കേരളത്തില് ലക്ഷങ്ങള് ഭവനരഹിതരായി. ആയിരങ്ങള്‍ക്കു പകര്‍ച്ചവ്യാധികള് റിപ്പോര്‍ട്ടു ചെയ്യപ്പെടുന്നു. ഈ പ്രളയം മനുഷ്യനിര്‍മിതമാണെന്നു പറയുമ്പോഴും കുറ്റവാളികള് കാണാമറയത്തുതന്നെയാണ്.\nനികുതിദായകരുടെ സ്വത്തിനും ജീവനും സംരക്ഷണം ഒരുക്കേണ്ടത് ഉത്തരവാദിത്വമാണെന്നിരിക്കേ ഭരണാധികാരികള്‍ക്ക് എളുപ്പത്തില് കൈകഴുകി രക്ഷപ്പെടാനാകില്ല. മാറിമാറി കേരളം ഭരിച്ചു മുടിച്ചവര്‍ക്കു പാപഭാരത്തില് നിന്നു മുക്തമാകാനുമാവില്ല. വികസനത്തിന്റെ മറവില് നടന്ന ഭൂമി കൈയേറ്റം, നദീതട കൈയേറ്റം, തണ്ണീര്‍ത്തടം നികത്തല്, അനിയന്ത്രിത നിര്‍മാണങ്ങള് ഇതൊക്കെയും പ്രളയത്തിന്റെ ഭീകരത വര്‍ധിപ്പിച്ചു.\nവ്യക്തമായി പറഞ്ഞാല് നമ്മുടെ വികസനാശയം തന്നെ പുനര്‍നിര്‍വ്വചനത്തിനു വിധേയമാക്കേണ്ടിയിരിക്കുന്നു. സാധാരണക്കാരല്ല അതിനുത്തരവാദികളെന്നു പ്രത്യേകം പറയേണ്ടതില്ല. ഉദ്യോഗസ്ഥവൃന്ദവും വന്‍കിട മുതലാളിമാരും ചില രാഷ്ട്രീയപിന്തിരിപ്പന്മാരും കൂടി സ്‌പോണ്‍സര് ചെയ്തതാണു പ്രളയമെന്നതില് തര്‍ക്കമില്ല. മഴവെള്ളം നിറഞ്ഞുകിടന്ന മേഖലകളിലേയ്ക്കു നിരുത്തരവാദപരമായി ഡാം തുറന്നുവിട്ടതിനും മുന്നറിയിപ്പു നല്‍കാതെ ജനങ്ങളെ ബുദ്ധിമുട്ടിച്ചതിനും ഉത്തരവാദികളായവര്‍ക്കെതിരേ നടപടിയെടുക്കേണ്ടതുണ്ട്. ഭാവിയില് ഇതിനെതിരേ കരുതലുണ്ടായേ മതിയാവൂ.\nബജറ്റ് അവതരിപ്പിക്കുമ്പോള് അടിസ്ഥാനവികസനത്തിനു മാറ്റിവയ്ക്കുന്ന തുക എത്രമാത്രം വിനിയോഗിക്കപ്പെട്ടെന്ന കണക്കുകള് പുറത്തുവിടണം. ഇത് ഓഡിറ്റിങ്ങിലൂടെ കണ്ടെത്തിയാല് മൂക്കത്തു വിരല്‍വച്ചുപോകും. നീക്കിവച്ചതിന്റെ നാലിലൊന്നുപോലും അതിനു മാത്രമായി ഉപയോഗപ്പെടുത്തിയിട്ടുണ്ടാവില്ല. അതുകൊണ്ടാണല്ലോ ഓടകള് ഇന്നും അടഞ്ഞുതന്നെ കിടക്കുന്നത്.\nഅപ്പോള് കുറ്റപ്പെടുത്തേണ്ടത് ആരെയാണ്. അടിസ്ഥാനവികസനം ഒച്ചിഴയും വിധമാകുന്നതില് സംസ്ഥാന-കേന്ദ്ര സര്‍ക്കാരുകള്‍ക്കു പങ്കുണ്ട്. ബജറ്റില് ഒരു പ്രദേശത്തെ അടിസ്ഥാനവികസനത്തിന് എത്ര തുക മാറ്റിവച്ചുവെന്നു പരിശോധിക്കണം. അത് എല്ലാവര്‍ഷവും വര്‍ധിപ്പിക്കണം. ബജറ്റില് അഴിച്ചുപണി ആവശ്യമാണെന്നതിലേയ്ക്കാണ് ഇതു വിരല്‍ചൂണ്ടുന്നത്.\nകേന്ദ്ര ബജറ്റ് പ്രഖ്യാപിച്ചതോടെ അടിസ്ഥാനസൗകര്യം വികസിക്കുന്നുണ്ടെന്ന ധാരണ വേണ്ട. കുത്തക കമ്പനികള്‍ക്കൊന്നും പഴയ താല്‍പ്പര്യമില്ല. എല്ലാവരും പിന്‍വലിഞ്ഞതോടെ വികസനപ്രക്രിയ കൂപ്പുകുത്തിയ അവസ്ഥയിലാണ്. പദ്ധതികളില് 80 ശതമാനം കുറവ് അനുഭവപ്പെടുന്നുവെന്നു കണക്കുകള് സൂചിപ്പിക്കുന്നു. പ്രഖ്യാപിച്ച പദ്ധതികള് താളം തെറ്റി. വിദേശങ്ങളില് മോദി നടത്തുന്ന റോഡ് ഷോയ്ക്ക് രാജ്യത്തിന്റെ വികസന പ്രക്രിയയെ നയിക്കാനാവില്ലെന്ന് ഇതു ചൂണ്ടിക്കാട്ടുന്നു.\nകേരളമെന്നല്ല, ഇന്ത്യയുടെ പല ഭാഗങ്ങളും പ്രളയഭീഷണിയിലാണ്. കണക്കുകളനുസരിച്ച് ഇന്ത്യയുടെ ഭൂപ്രദേശത്തില് 15 ശതമാനം എല്ലാ വര്‍ഷവും പ്രളയം അഭിമുഖീകരിക്കുന്നു. ശരാശരി 2000 പേര്‍ക്കെങ്കിലും പ്രതിവര്‍ഷം ജീവഹാനി ഉണ്ടാകുന്നു. കാര്‍ഷിക-പാര്‍പ്പിട മേഖലകളിലുള്‍പ്പെടെ 20 ദശലക്ഷം ഏക്കര് ഭൂമി നശിക്കുന്നു. 2000 കോടിയോളം രൂപയുടെ നാശനഷ്ടമുണ്ടാകുന്നു. ഇതു ശരാശരി കണക്കാണ്. എല്ലാ വര്‍ഷവും തുടരുന്ന പ്രതിഭാസമാണെന്നിരിക്കെ നിയന്ത്രിക്കാനാവാത്തതു ഭരണസംവിധാങ്ങളുടെ പിടിപ്പുകേടായേ നിര്‍വചിക്കാനാവൂ.\nകേരളം പ്രളയക്കെടുതിയില്‍നിന്നു രക്ഷപ്പെട്ടുവെന്നു പറയുന്നതു കര്‍ഷകരും ബാങ്കുകളും രക്ഷപ്പെട്ടുവെന്നു പറയുന്നതിനു തുല്യമാണ്. ചെറുകിട കച്ചവടക്കാരെയും കര്‍ഷകരെയും തുടച്ചുനീക്കിയാണു പ്രളയം കടന്നുപോയത്. ദേശീയ ശരാശരിയില് മൂന്നു ശതമാനം മാത്രമാണു കേരളത്തില് ബാങ്കുകള് നല്‍കിയിരിക്കുന്ന കാര്‍ഷിക വായ്പയെങ്കിലും അത് ഈടായി തിരികെ പിടിക്കാന് ബാങ്കുകള്‍ക്കു പരിമിതിയുണ്ട്.\nപ്രകൃതി ക്ഷോഭം മുന്‍കൂട്ടി മനസിലാക്കാന് സര്‍ക്കാര് ഏജന്‍സികള് നിലവിലുണ്ട്. ശാസ്ത്രീയ വിശകലനത്തിലൂടെ കണ്ടെത്താനും വിശദീകരിക്കാനും പ്രതിരോധമാര്‍ഗം നിര്‍ദേശിക്കാനും ഈ ഏജന്‍സികള്‍ക്ക് പ്രാപ്തിയുമുണ്ട്. എന്നാല്, ഈ ഏജന്‍സികളുടെ കണ്ടെത്തലുകള്‍ക്കും നിര്‍ദേശങ്ങള്‍ക്കും സര്‍ക്കാര് വേണ്ടത്ര പരിഗണന നല്‍കാറില്ല. ഫലത്തില് ജനങ്ങളുടെ ജീവനും സ്വത്തും സംരക്ഷിക്കാന് നിയോഗിക്കപ്പെടുന്നവര് രക്ഷാസംവിധാനം പ്രാവര്‍ത്തികമാക്കുന്നതില് അലംഭാവം കാട്ടുന്നു. ഇതൊക്കെ വെറും ആരോപണങ്ങളാണെന്നു കരുതരുത്.\nകഴിഞ്ഞവര്‍ഷം രാജ്യത്തിന്റെ കംപ്‌ട്രോളര് ആന്‍ഡ് ഓഡിറ്റര് ജനറല് പാര്‍ലമെന്റില് വച്ച റിപ്പോര്‍ട്ട് ഇതിലേയ്ക്കു വെളിച്ചം വീശുന്നതാണ്. കാലാകാലങ്ങളില് ഈ ഏജന്‍സികള് നല്‍കുന്ന പ്രോജക്ട് ഡിസൈനുകളെല്ലാം ഫണ്ടിന്റെ അപര്യാപ്തത മൂലം തള്ളിക്കളയുകയോ കാലഹരണപ്പെടുകയോ ചെയ്യലാണു പതിവ്.\nഉദാഹരണത്തിന്, പ്രളയം മുന്‍കൂട്ടി പ്രവചിക്കാനാവുന്ന 219 ടെലിമെട്രി സ്റ്റേഷനുകള് രാജ്യമാകെ സ്ഥാപിക്കാന് ഏജന്‍സികള് നിര്‍ദേശിച്ചിരുന്നു. ഇതിന്റെ നാലിലൊന്നുപോലും ഇനിയും പൂര്‍ത്തിയാക്കാന് കഴിഞ്ഞിട്ടില്ലെന്നതു ഗൗരവമുള്ള വിഷയമാണ്. നേരത്തേ സ്ഥാപിച്ച ഇത്തരം 375 സ്‌റ്റേഷനുകളില് 60 ശതമാനവും പ്രവര്‍ത്തനക്ഷമമല്ലെന്നും റിപ്പോര്‍ട്ട് ചൂണ്ടിക്കാട്ടുന്നു. ഇനിയുള്ള കാലത്തും സാധാരണക്കാര് മുങ്ങിച്ചാവുമെന്നാണ് ഈ കണക്കുകള് നല്‍കുന്ന പാഠം.\nരാജ്യത്തെ പ്രകൃതിക്ഷോഭ പരിശോധനാ സംവിധാനത്തിനും ദുരന്തനിവാരണ മാര്‍ഗങ്ങള്‍ക്കും ദശാബ്ദങ്ങള് പഴക്കമുണ്ട്. തെറ്റുകള് കണ്ടെത്തി ഭാവിയില് തിരുത്താനുള്ള സംവിധാനത്തിന്റെ അപര്യാപ്തത, പ്രത്യേകിച്ച് കേരളത്തില്, ഇന്നും ദൃശ്യമാണ്.\nഅണക്കെട്ടില് നിന്ന് ഒരടി വെള്ളം തുറന്നുവിട്ടാല് നദികളില് എത്ര വെള്ളം കൂടുമെന്നതാണു മുഖ്യമായി അറിയാനുള്ളത്. ഇതറിയാന് ഇനിയും സംസ്ഥാനത്തിന് ആവശ്യമായ സാങ്കേതികജ്ഞാനമില്ല. ഫ്‌ളഡ് മാപ്പ് എന്നറിയുന്ന ഇതിനുവേണ്ടി നാലുവര്‍ഷം മുന്‍പ് 280 കോടി രൂപയാണ് ലഭിച്ചത്. ഇന്നും മുടന്തുന്ന പദ്ധതി പൂര്‍ത്തിയാകാന് വര്‍ഷങ്ങള് വേണ്ടിവരുമെന്നാണ് അറിവ്. അതുവരെ ഡാം സേഫ്റ്റി കമ്മിറ്റി ചെയര്‍മാന് പറയുന്നതുപോലെ പ്രളയം തടയാന് കഴിയില്ല, അത് വരും ആളുകള് മുങ്ങും. വളരെ നിസാരം.\nസംസ്ഥാനങ്ങളിലെ വലിയ അണക്കെട്ടുകളുമായി ബന്ധപ്പെട്ട് അടിയന്തരമായി കൈക്കൊള്ളേണ്ട നടപടി ക്രമങ്ങള് കേന്ദ്രസര്‍ക്കാരിനെ അറിയിക്കണമെന്ന് വ്യവസ്ഥയുണ്ട്. വിവരങ്ങള് കൃത്യമായി കൈമാറിയാല് സര്‍ക്കാര് ഏജന്‍സികള്‍ക്ക് അത് വിശകലനം ചെയ്ത് അണക്കെട്ടു തകരുന്നതുപോലെ എന്തെങ്കിലും സംഭവിച്ചാല് ഏറ്റവും കൂടുതല് ബാധിക്കുന്ന പ്രദേശം കണ്ടെത്താനും ദുരന്തനിവാരണത്തിനു മുന്‍കരുതലുകള് നിര്‍ദ്ദേശിക്കാനും കഴിയും.\nഇന്ത്യയിലെ അയ്യായിരത്തോളം അണക്കെട്ടുകളില് ഏഴു ശതമാനത്തിനുമാത്രമാണ് അടിയന്തര കര്‍മപദ്ധതി രൂപീകരിച്ചിട്ടുള്ളത്. കേരളത്തില് 61 അണക്കെട്ടുകള് ഉണ്ടെന്നിരിക്കേ ഒരെണ്ണത്തിനുപോലും ഇത്തരം കര്‍മപദ്ധതികളില്ല. ഇതു വിരല്‍ചൂണ്ടുന്നത് അധികാരിവര്‍ഗത്തിനു നേരേതന്നെ.


പ്രിയ്യപ്പെട്ട മോഹൻലാൽ, താങ്കളെന്തിനാണ് കളവ് പറയുന്നത്? - Boolokam\nHome Columns Criticism പ്രിയ്യപ്പെട്ട മോഹൻലാൽ, താങ്കളെന്തിനാണ് കളവ് പറയുന്നത്?\nഈ വിവരം പലരും ഗായകനായ വി.ടി മുരളിയെ വിളിച്ചറിയിച്ചപ്പോൾ, ബിഗ്ബോസ് ഷോ കാണാത്ത വി.ടി മുരളി, ബിഗ്ബോസ്സിന്റെ പുനസംപ്രേക്ഷണം കാണുകയും, മേഹൻലാൽ പറഞ്ഞത് തെറ്റെന്നും, “പാവപ്പെട്ട പാട്ടുകാരുടെ പിച്ചച്ചട്ടിയിലും കയ്യിട്ടുവതുടങ്ങിയോ” എന്ന വാൽക്കഷ്ണത്തോടെ താനാണ് ആ പാട്ട് പാടിയതെന്ന് തുറന്നു പറഞ്ഞ് ഫേസ്ബുക് പോസ്റ്റിട്ടിരിക്കുകയാണ്. വി.ടി മുരളിയുടെ ഫേസ്ബുക് പോസ്റ്റ്\nബിഗ്ബോസ്സ് ഷോ സ്ഥിരമായി കാണുന്ന ഞാൻ മോഹൻലാൽ കളവ് പറഞ്ഞ എപ്പിസോഡും കണ്ടിരുന്നു. തുടർന്ന് വി.ടി മരളിയുടെ ഫേസ്ബുക് പോസ്റ്റ് ഇന്നാണ് ശ്രദ്ധയിൽ പെട്ടത്. അപ്പോൾ തന്നെ ഞാൻ “ഉയരും ഞാൻ നാടാകെ” എന്ന സിനിമയെകുറിച്ച് ഗൂഗിൾ ചെയ്തു നോക്കി.\nഈ സിനിമയിലെ പ്രശസ്ത ഗാനമായ “മാതള തേനുണ്ണാൻ” എന്ന പാട്ട് താനാണ് പാടിയതെന്ന മോഹൻലാലിന്റെ അവകാശവാദം സംബന്ധിച്ചാണ് വിവാദം ഉയർന്നുവന്നിരിക്കുന്നത്. ഓഎൻവി കുറുപ്പ് ഗാനരചന നടത്തി, കെ.പി.എൻ പിള്ള സംഗീതം നൽകിയ “മാതള തേനുണ്ണാൻ” എന്ന ഗാനം പാടിയത് വി.ടി മുരളി(VT Murali) തന്നെയെന്ന് ആർക്കും വ്യക്തമാകും. വി.ടി മുരളിയെ മോഹൻലാലടക്കം പലരും മറന്നു എങ്കിലും, അനുഗ്രഹീത ഗായകനായ വടകരക്കാരുടെ പ്രിയ്യങ്കരനായ വി.ടി മുരളി പാടിയ “മാതളത്തേനുണ്ണാൻ പാറിപ്പറന്നു വന്ന മാണിക്യ കുയിലാളേ” എന്ന ഗാനം ആരും മറക്കില്ല ലാലേട്ടാ. എന്നിട്ടും തന്റെ തുടക്കകാലത്തെ ഹിറ്റായ ആ പാട്ട് പാടിയ ഗായകനെ മോഹർലാൽ മറക്കുക മാത്രമല്ല, ആ പാട്ട് പാടിയത് താനാണ് എന്ന മോഹൻലാലിന്റെ അവകാശവാദം ശുദ്ധ തെമ്മാടിത്തരം തന്നെയെന്ന് പറയാതെ വയ്യ..\n(വാൽ – ലാലേട്ടന്റെ ഫാനരൻമാർ മുരളിയേട്ടന്റെ പോസ്റ്റിൽ തെറിയഭിഷേകം നടത്തിയതുകൊണ്ട് മുരളിയേട്ടൻ പോസ്റ്റ് Only Me ആക്കിയിരിക്കുന്നു.)\nPrevious articleഭാര്യയുടെ അച്ഛന് പറയുന്നത് അന്തസ്സായി കാണുന്നവർ ഇന്നത്തെ സമൂഹത്തിലുമുണ്ട് എന്നത് പ്രബുദ്ധമലയാളിക്ക് നാണക്കേട് തന്നെയാണ്\nNext articleഇന്ത്യയും ചൈനയും എന്നു ലോകർ ചേർത്ത് പറഞ്ഞിരുന്ന ഇടത്ത് നിന്ന് ഇന്ത്യയും പാകിസ്ഥാനും എന്നു പറയത്തക്ക ഗതികെട്ട അവസ്ഥ\nദൃശ്യം -2 നിങ്ങൾ ശ്രദ്ധിച്ചോ ? ഒരു വലിയ മിസ്റ്റേക്


'യുകെ പൗരൻ വിമാനത്തിൽ കയറിയില്ല'; തടഞ്ഞത് സെക്യൂരിറ്റി പരിശോധനയ്ക്ക് ശേഷം'\n‘യുകെ പൗരൻ വിമാനത്തിൽ കയറിയില്ല’; തടഞ്ഞത് സെക്യൂരിറ്റി പരിശോധനയ്ക്ക് ശേഷം’\nകൊറോണ ബാധിതനായ യുകെ പൗരൻ വിമാനത്തിൽ കയറുന്നതിന് മുൻപ് തടഞ്ഞുവെന്ന് സഹയാത്രികൻ ട്വന്റിഫോറിനോട്. സെക്യൂരിറ്റി ചെക് ഇൻ വരെ ഇയാൾ കൂടെയുണ്ടായിരുന്നു. സെക്യൂരിറ്റി പരിശോധനയ്ക്ക് ശേഷമാണ് ഇയാളെ തടഞ്ഞതെന്നും സഹയാത്രികൻ പറഞ്ഞു.\nഫ്‌ളൈറ്റിൽ നിന്ന് എ്‌ലലാവരേയും മാറ്റിയിട്ടില്ല. കുറച്ചുപേർ വിമാനത്തിലുണ്ടെന്നും സഹയാത്രികൻ വിശദീകരിച്ചു. അതേസമയം, കൊറോണ സ്ഥിരീകരിച്ച യുകെ പൗരനേയും ഭാര്യയേയും കളമശേരി മെഡിക്കൽ കോളജ് ആശുപത്രിയിലേക്ക് മാറ്റി.\nകൊച്ചിയിൽ നിന്ന് ഏഴാം തീയതിയാണ് യു കെ പൗരൻ മൂന്നാറിൽ എത്തിയത്. മൂന്നാർ ടീ കൗണ്ടിയിലാണ് ഇയാൾ താമസിച്ചത്. പത്താം തീയതി മുതൽ നിരീക്ഷണത്തിലായിരുന്നു. ഇന്നലെ ഇയാൾ ഹോട്ടലിൽ നിന്ന് കടന്നു. തുടർന്ന് നെടുമ്പാശേരി വിമാനത്താവളത്തിൽ എത്തുകയായിരുന്നു. ജില്ലാ ഭരണകൂടത്തിന്റെ അനുമതിയില്ലാതെയാണ് ഇയാൾ വിമാനത്താവളത്തിൽ എത്തിയത്. നെടുമ്പാശേരിയിൽ നിന്ന് ദുബായിലേക്ക് കടക്കാൻ ശ്രമിച്ച ഇയാളെ അധികൃതരെത്തി തടയുകയായിരുന്നു.


തത്തംപള്ളി വാര്‍ഡ്: മാവുകളില് കീടശല്യം\nAnonymousNovember 8, 2010 at 3:39 PMമാവുകള്‍ക്കു പ്രത്യേക ശ്രദ്ധനല്കണംആലപ്പുഴ പട്ടണത്തിലെ തത്തംപള്ളി വാര്‍ഡില് മാവുകളെ സംരക്ഷിക്കാന് നടപടി വേണം എന്ന തത്തംപള്ളി വാര്‍ഡ് ബ്ലോഗിലെ ആവശ്യം പ്രത്യേകം ശ്രദ്ധിക്കേണ്ടതാണ്. എല്ലാ പട്ടണത്തിലും ഇങ്ങനെ ഓരോ വാര്‍ഡിലെങ്കിലും മാവുകള്‍ക്കു പ്രത്യേക ശ്രദ്ധ നല്കി കീട-രോഗ ശല്യം ഒഴിവാക്കി പരിചരിച്ചാല് തന്നെ കേരളത്തിലെ മാങ്ങയുടെ ഉത്പാദനം പതിമടങ്ങാകും.പന്നിയൂരിലെ കണ്ണൂര് കൃഷി വിജ്ഞാനകേന്ദ്രം കഴിഞ്ഞ വര്‍ഷം നടപ്പാക്കിയ മാവ് ഗ്രാമം പദ്ധതി വിജയമായതിനെത്തുടര്‍ന്ന് ഈ വര്‍ഷവും തുടരാന് തീരുമാനിച്ചതായി അധികൃതര് അറിയിച്ചത് ഇത്തരുണത്തില് ശ്രദ്ധേയമാണ്. മലയോര മേഖലകളില് കമുകുകള്‍ക്ക് മഞ്ഞളിപ്പ് രോഗം ബാധിച്ച് ഏക്കര് കണക്കിന് കമുക് നശിച്ച കര്‍ഷകരെ മാവ് കൃഷി രംഗത്തേക്ക് കൊണ്ടുവരാനുള്ള ഉദ്ദേശ്യത്തോടെയാണ് മാവ് ഗ്രാമം പദ്ധതി ആരംഭിച്ചത്. 35,000 തൈകളാണ് കര്‍ഷകര്‍ക്കിടയില് കഴിഞ്ഞ വര്‍ഷം വിതരണം ചെയ്തത്. പദ്ധതിയെകുറിച്ച് കേട്ടറിഞ്ഞ് നിരവധി സന്നദ്ധസംഘടനകള് മുന്നോട്ടുവന്നതോടെ മാവ് കൃഷി രംഗത്ത് വന്‍കുതിച്ചു ചാട്ടമാണുണ്ടായത്.തിരുമേനി, താബോര് തുടങ്ങിയ പ്രദേശങ്ങളില് മാവിന്‍തോട്ടങ്ങള് തന്നെ രൂപപ്പെട്ടു. മാവ് കൃഷി ഏറ്റവും ലാഭകരമായി നടത്തുന്ന പാലക്കാട് ജില്ലയിലെ മുതലമടയില് നിന്നുള്ള വിജയഗാഥകള് മാതൃകയാക്കിയാണ് കണ്ണൂരിലെ മലയോര ഗ്രാമങ്ങളിലും മാമ്പഴകൃഷിക്ക് വന്‍സാധ്യതയുണെ്ടന്ന് അധികൃതര് തിരിച്ചറിഞ്ഞത്. മുതലമടയിലെ കര്‍ഷകരെ കൃഷി വിജ്ഞാന കേന്ദ്രത്തിലേക്ക് ക്ഷണിച്ചു കൊണ്ടുവന്ന് ഇവിടെയുള്ള കര്‍ഷകര്‍ക്ക് മാവ് കൃഷിയില് പരിശീലനവും നല്കിയിരുന്നു.ഈ വര്‍ഷം 20,000 തൈകള് മാവ് ഗ്രാമം പദ്ധതി മുഖേന വിതരണം ചെയ്യാനായി തയാറാക്കി വച്ചിട്ടുണ്ടെന്നാണ് കേന്ദ്രം ഡയറക്ടര് ഡോ. കെ. അബ്ദുള്‍കരീം വ്യക്തമാക്കിയിട്ടുള്ളത്. കണ്ണൂര് ജില്ലയില് കുറ്റിയാട്ടൂര്, മയ്യില് പഞ്ചായത്തുകളിലെ ചില പ്രദേശങ്ങളിലാണ് പരമ്പരാഗത മാവ് കൃഷിയുള്ളത്്. ഇത്തവണ മാവ് ഗ്രാമം പദ്ധതിയില് കുറ്റിയാട്ടൂര് ഇനം മാവുകളുടെ ഒട്ടുതൈകള് കൂടുതലായി തയാറാക്കിയിട്ടുണ്ട്. രണ്ടുവര്‍ഷം കൊണ്ട് ഇവ വിളവ് നല്കിത്തുുടങ്ങുമെന്നാണ് ഫാം മാനേജര് എം.വി പ്രേമരാജന്റെ പ്രതീക്ഷ.കുറ്റിയാട്ടൂര് ഇനങ്ങള് കൂടാതെ ബങ്കരപ്പള്ളി, അല്‍ഫോന്‍സ, സിന്ദൂരം, ഉദാത്ത്്്, കര്‍പ്പൂരം, നടശാല, കാലപ്പാടി, മല്‍ഗോവ, നീലം, കിളിച്ചുണ്ടന്, ഫിറാങ്കിലഡുവ എന്നീ 11 ഇനങ്ങള് കൂടി വിതരണത്തിനുണ്ട്. അടുത്ത അഞ്ചു വര്‍ഷത്തിനുള്ളില് കണ്ണൂര് ജില്ലയില് മാമ്പഴ ഉത്പാദനരംഗത്ത് വന്‍വിപ്ലവം തന്നെ നടക്കുമെന്നാണ് അധികൃതര് പറയുന്നു. ഇതോടനുബന്ധിച്ച് മാമ്പഴ അധിഷ്ഠിത വ്യവസായങ്ങള്‍ക്കു തുടക്കം കുറിക്കാന് സാധിക്കുമെന്നാണ് കരുതുന്നത്. മാമ്പഴത്തില് നിന്നും വിവിധ മൂല്യവര്‍ധിത ഉത്പന്നങ്ങള് നിര്‍മിക്കപ്പെടുന്നതോടെ മാവ് കൃഷിക്കാര്‍ക്ക് വന്‍ലാഭം തന്നെ ഈ കൃഷിയിലൂടെ നേടിയെടുക്കാന് കഴിയും. മാവിന്‍തൈകള് ലഭിക്കുന്നത് സംബന്ധിച്ച് 0460 2226087 എന്ന നമ്പറില് കര്‍ഷകര്‍ക്ക് ബന്ധപ്പെടാം.തത്തംപള്ളി വാര്‍ഡിലും അധികൃതര് ഇത്തരത്തില് താത്പര്യമെടുത്താല് പട്ടണത്തില് വന്‍മാറ്റമായിരിക്കും ഉണ്ടാകുക. എല്ലാ വീട്ടുകാര്‍ക്കും താത്പര്യമുള്ള വിഷയവുമായിരിക്കും ഇത്. അതിനു കൃഷിഭവന് ഉള്‍പ്പടെയുള്ള സ്ഥാപനങ്ങള് വീട്ടുമുറ്റങ്ങളിലേക്ക് ഇറങ്ങിച്ചെല്ലേണ്ടതുണ്ട്. -ദേവസ്യ ജോസഫ്ReplyDeleteAdd commentLoad more...


Cinematographer Ramachandra Babu dies in Kozhikkode | പ്രശസ്ത ഛായാഗ്രാഹകൻ രാമചന്ദ്രബാബു അന്തരിച്ചു: അന്ത്യം കോഴിക്കോട്ട് സിനിമാ ചർച്ചക്കെത്തിയപ്പോൾ!! - Malayalam Oneindia\njust now ചെന്നിത്തല ദയനീയ പരാജയമെന്ന് കോണ്‍ഗ്രസ് നേതാവ്; മുഖ്യമന്ത്രിയാവാന് ആന്റണിയും യോഗ്യന്... അടച്ചാക്ഷേപം\n31 min ago കെണിയൊരുക്കിയത് ഇരുമ്പ് കേബിളിൽ; 40 കിലോ തൂക്കമുള്ള6വയസുള്ള പുള്ളിപ്പുലി, എല്ലാം കൃത്യമായ പ്ലാനിംഗിൽ\n48 min ago ‘ശാസ്ത്രം വിശ്വാസമല്ല,പുതിയ ആചാരങ്ങൾ ഉണ്ടാക്കാതിരിക്കുക'; ദി ഗ്രേറ്റ് ഇന്ത്യൻ കിച്ചണെതിരെ ഹരീഷ് പേരടി\nPublished: December 21 2019, 20:42 [IST]\nകോഴിക്കോട്: പ്രശസ്ത ഛായാഗ്രാഹകൻ രാമചന്ദ്ര ബാബു (79) അന്തരിച്ചു. വയനാട്ടിൽ ചിത്രീകരണം നടക്കാനിരിക്കുന്ന സിനിമയുടെ ചർച്ചകൾക്കിടെ നെഞ്ചുവേദന അനുഭവപ്പെടുകയായിരുന്നു. ആദ്യം ബീച്ച് ആശുപത്രിലെത്തിച്ച ശേഷം മെഡിക്കൽ കോളേജിലേക്ക് കൊണ്ടുപോകുകയായിരുന്നു. യാത്രാമധ്യേയാണ് മരണം സംഭവിച്ചത്. മൃതദേഹം ശനിയാഴ്ച രാത്രി തിരുവനന്തപുരത്തേക്ക് കൊണ്ടുപോകും.\nപൂനെ ഫിലിം ഇൻസ്റ്റിറ്റ്യൂട്ടിൽ നിന്ന് ബിരുദാനന്തര ബിരുദം നേടിയ ശേഷം നൂറ്റി നാൽപ്പതോളം സിനിമകളിൽ ഛായാഗ്രാഹകനായി പ്രവർത്തിച്ചിട്ടുണ്ട്. ജോൺ എബ്രഹാമിന്റെ വിദ്യാർത്ഥികളേ ഇതിലേ ഇതിലേ എന്ന ചിത്രത്തിലൂടെയാണ് മലയാള സിനിമയിലാണ് ഛായാഗ്രാഹകനായി പ്രവർത്തിച്ച് തുടങ്ങുന്നത്. നിർമാല്യം, രതിനിർവേദം, ഇതാ ഇവിടെ വരെ, ചാമരം, പടയോട്ടം, ഏഴാംകടലിനക്കരെ, സ്വപ്നാടനം, യവനിക, ഒരു വടക്കൻ വീരഗാഥ എന്നിവയാണ് അദ്ദേഹം ഛായാഗ്രഹണം നിർവഹിച്ച സുപ്രധാന ചിത്രങ്ങൾ.\nജോൺ എബ്രഹാം, കെജി ജോർജ് എന്നിവർക്കൊപ്പമാണ് പൂനെ ഫിലിം ഇൻസ്റ്റിറ്റ്യൂട്ടിലെ വിദ്യാഭ്യാസം അദ്ദേഹം പൂർത്തിയാക്കിയത്. എന്നാൽ പഠനം പൂർത്തിയാക്കുന്നതിന് മുമ്പുതന്നെ സ്വതന്ത്ര ഛായാഗ്രാഹകനായി മലയാള സിനിമയിൽ തുടക്കം കുറിച്ചയാളാണ് രാമചന്ദ്രബാബു. മലയാളത്തിന് പുറമേ തമിഴ്, തെലുങ്ക്, ഇംഗ്ലീഷ്, അറബിക് ഭാഷകളിലുള്ള സിനിമകളും അദ്ദേഹം കൈമുദ്ര പതിപ്പിച്ചിട്ടുണ്ട്. ദ്വീപ്, രതിനിർവേദം, ചാമരം, ഒരു വടക്കൻ വീരഗാഥ എന്നീ ചിത്രങ്ങളുടെ ഛായാഗ്രഹണ മികവിന് അദ്ദേഹത്തിന് പുരസ്കാരം ലഭിച്ചിട്ടുണ്ട്.\ncinematographer malayalam kerala kozhikkode hospital obit മലയാളം കോഴിക്കോട് ആശുപത്രി ചരമം അസുഖം\nCinematographer Ramachandra Babu dies in Kozhikkode\nStory first published: Saturday, December 21, 2019, 20:42 [IST]


നൂറാം മത്സരത്തിൽ അയാൾ സൂപ്പർ ഹിറ്റ് :ഇതിഹാസങ്ങൾ പിറക്കുന്ന അയാളുടെ രണ്ടാം വരവ് - Volley Live India\nനൂറാം മത്സരത്തിൽ അയാൾ സൂപ്പർ ഹിറ്റ് :ഇതിഹാസങ്ങൾ പിറക്കുന്ന അയാളുടെ രണ്ടാം വരവ്\nഎഴുത്ത് :മനീഷ് മധുസൂദനൻ;സഞ്ജുവിന്റെ ബാറ്റിംഗ് ദിവസം മുഴുവനും, അല്ലെങ്കിൽ എത്ര ദിവസം വേണമെങ്കിലും ഇരുന്നു കാണാൻ താൻ ആഗ്രഹിക്കുന്നു എന്ന് ലോകത്തെ ഏറ്റവും മികച്ച കളി പറച്ചിലുകാരിൽ ഒരാളായഹർഷാബോഗ്ലെ ഒരിക്കൽ പറയുകയുണ്ടായി.അതിശയോക്തി എന്ന് പറഞ്ഞു നമുക്കതിനെ തള്ളിക്കളയാൻ കഴിയില്ല.കാരണം നമ്മളിൽ ഒരു പരിധി വരയെങ്കിലും ക്രിക്കറ്റ് പ്രേമികൾ ഇന്നത്തെ ദിവസത്തെ അയാളുടെ പ്രകടനം കണ്ട് അങ്ങിനെ ഒന്ന് ആഗ്രഹിച്ചിരുന്നു\nഅത്ര മനോഹരമായിരുന്നു സഞ്ജുവിന്റെ ഇന്നത്തെ ആ മനോഹര ഇന്നിംഗ്സ് .ഒട്ടും പ്രീ മെഡിറ്റെറ്റഡ് അല്ലാതെ, വളരെ കൃത്യമായ , ക്ലീൻ ആയ എക്സിക്യൂഷനൊട് കൂടിയ ഷോട്ടുകളാൽ സമ്പന്നമായ ഒരു പ്യുവർ ആൻഡ് ക്ലീൻ ജീനിയസ് ഇന്നിംഗ്സ്.27 ബോളുകളിൽ നിന്ന് 55 റൺസ്, അതിൽ എണ്ണം പറഞ്ഞ അഞ്ച് സിക്സുകൾ. സീസൺ തുടങ്ങി ആദ്യ മത്സരം പിന്നിടുമ്പോൾ സ്വപ്നതുല്യമായ തുടക്കം എന്നല്ലാതെ ഇതിനെ പിന്നെ എങ്ങിനെയാണ് വിശേഷിപ്പിക്കുക.\nഎത്ര ലാഘവത്തോടെയാണ് വാഷിങ്ടൺ സുന്ദറിനെ പോലെ ന്യൂ ബോൾ പോലും കൂൾ ആയി ഹാൻഡിൽ ചെയ്യുന്ന ഒരു വെൽ പ്രൊഫൈൽ ബൗളർക്ക് എതിരെ സഞ്ജു തന്റെ ഓരോ ഷോട്ടും അതിർത്തി കടത്തുന്നത്.തൻ്റെ ഉയരത്തിൻ്റെ ആനുകൂല്യത്താൽ മികച്ച വേഗവും ടേണും കൂടി സമന്വയിപ്പിച്ച് ബാറ്റ്സ്മാന്മാരെ വട്ടം കറക്കുന്ന സുന്ദറിനെ ഒരു തരത്തിലും താളം കണ്ടെത്താൻ അനുവദിക്കാതെ ഇനി താൻ ബോൾ ചെയ്യണോ എന്ന് പോലും ചിന്തിപ്പിച്ചു കൊണ്ടുള്ള ബ്രൂട്ടൽ ഹിറ്റിങ്ങിന് വിധേയനാക്കുന്നത്.ഓൺ സൈഡിൽ ഒരു സിംഗിളിന് മാത്രം സാധ്യതയുള്ള സുന്ദറിൻ്റെ ലെങ്ക്‌ത് ബോളുകൾ പലതും കണ്ടെത്തുന്നത് മിഡ് വിക്കറ്റിൻ്റെയും കൗ കോർണറിൻ്റെയും ലോങ് ഓണിൻ്റെയും ഫെൻസിന് വെളിയിൽ നിന്നാണ്.അത്രത്തോളം പവർഫുൾ ബാക്ക് ഫൂട്ട് ഷോട്ടുകൾ ആണ് അതത്രയും.\nസിക്സ് അടിക്കുക എന്നത് അത്ര എളുപ്പമുള്ള കാര്യമാണ് എന്ന് മറ്റുള്ളവരെ തെറ്റിദ്ധരിപ്പിക്കുന്നത് പോലെ , അത്രക്ക് എഫേർട്ട് ലെസ്സ് ആയാണ് സഞ്ജു തൻ്റെ ബൗണ്ടറികൾ ക്ലിയർ ചെയ്യുന്നത്.സഞ്ജുവിന്റെ ഹിറ്റിങ് എബിലിറ്റിയിൽ വളരെ കാര്യമായ മാറ്റങ്ങൾ വന്നിട്ടുണ്ട്, ഓരോ സീസൺ കഴിയുമ്പോഴും അയാളുടെ ഏറ്റവും മികച്ച വേർഷൻ ആണ് ഗ്രൗണ്ടിൽ കാണപ്പെടുന്നത് .\nമികച്ച തുടക്കം കിട്ടിയതിനു ശേഷം അനാവശ്യമായി വലിയ ഷോട്ടുകൾ കളിക്കാൻ ശ്രമിച്ച് വിക്കറ്റുകൾ വലിച്ചെറിയുന്ന സഞ്ജുവിൽ നിന്ന്, വളരെ ക്ഷമയോടെ ബോളിന് വേണ്ടികാത്ത് നിന്ന് പക്വതയോടെ ഷോട്ട് സെലക്ഷൻ നടത്തുന്ന, എന്നാൽ തന്റെ സ്വതസിദ്ധമായ ആക്രമണ ശൈലിയിൽ ഒട്ടും തന്നെ മാറ്റം വരുത്താത്ത അനിവാര്യമായ ഒരു ട്രാൻസ്ഫർമേഷന് സഞ്ജു സ്വയം വിധേയനായിട്ടുണ്ട്.\nരാജസ്ഥാന് വേണ്ടി ഇന്നയാളുടെ 100 മത് IPL മത്സരം ആയിരുന്നു.അതയാൾ അവിസ്മരണീയമാക്കി.കാത്തിരിക്കുന്നു , ഇതിലും മികച്ച ഇന്നിങ്സുകൾക്കായി\nഐപിഎല്ലിൽ ‘ഗെയ്ൽ’ കൊടുങ്കാറ്റ് തിരിച്ചെത്തുന്നു ; ഐപിഎൽ തിരിച്ചുവരവിന്റെ സൂചനകൾ നൽകി ക്രിസ് ഗെയ്ൽ\nഅയാളെ ചതിച്ചതാര് ജയം നഷ്ടമാക്കി ഹൈദരാബാദ് 😱😱പ്രതീക്ഷകൾ നൽകുന്ന മാർക്രം ക്ലാസ്സ് ബാറ്റിങ്


റോഹിങ്ക്യകളെ തിരിച്ചു കൊണ്ടുപോകുന്നതിനുള്ള നടപടികള് മ്യാന്മർ സ്വീകരിക്കണം :: Janmabhumi Daily\nThursday 23 November 2017 3:48 pm IST\nധാക്ക : ബംഗ്ലാദേശിലേക്ക് പലായനം ചെയ്യുന്ന റോഹിങ്ക്യകളെ തിരിച്ചു കൊണ്ടുപോകുന്നതിനുള്ള നടപടികള് ആരംഭിക്കാന് മ്യാന്മറിനോട് ബംഗ്ലാദേശ് ആവശ്യപ്പെട്ടു. ബംഗ്ലാദേശ് പ്രധാനമന്ത്രി ശൈഖ് ഹസീനയാണ് എത്രയും വേഗം അഭയാര്‍ഥികളുടെ പുനരധിവാസ നടപടികള് ആരംഭിക്കണമെന്ന കാര്യം മ്യാന്മറിനെ അറിയിച്ചത്.\nനാഷണല് സ്റ്റാന്‍ഡേര്‍ഡ് (ദേശീയ പതാക) സവര് കണ്ടോണ്‍മെന്റിലെ മിലിട്ടറി പോലീസിന്റെ (സിഎംപി) കേന്ദ്രത്തിന് കൈമാറുന്ന പരേഡില് സംസാരിക്കുകയായിരുന്നു പ്രധാനമന്ത്രി.മ്യാന്മറുമായുള്ള ബംഗ്ലാദേശിന്റെ ഉഭയകക്ഷി ചര്‍ച്ചകള് തുടരുകയാണ് അതിനാല് റോഹിങ്ക്യന് സമൂഹത്തിന് മ്യാന്മറിലേയ്ക്ക് തിരിച്ചുപോകാന് കഴിയുമെന്നും പ്രധാനമന്ത്രി വ്യക്തമാക്കി.\nമ്യാന്‍മറിലെ റാഖൈന് സംസ്ഥാനത്ത് റോഹിങ്ക്യകള്‍ക്ക് നേരെ നടന്ന വംശീയഹത്യ ഭയന്ന് ഏകദേശം 6,00,000 റോഹിങ്ക്യന് അഭയാര്‍ത്ഥികള് ബംഗ്ലാദേശില് എത്തിച്ചേര്‍ന്നിട്ടുണ്ട്. റോഹിങ്ക്യ പ്രതിസന്ധി പരിഹരിക്കുന്നതിന് സര്‍ക്കാര് വിവിധ നടപടികള് സ്വീകരിച്ചിട്ടുണ്ടെന്നും, രാജ്യത്തിന്റെ വിവിധ മേഖലകളില് നിന്നും ഇവര്‍ക്ക് സഹായങ്ങള് ലഭിച്ചുവെന്നും ശൈഖ് ഹസീന ചൂണ്ടിക്കാട്ടി.


4malayalees - മുഖ്യമന്ത്രിയുടെ മകളുടെ വിവാഹത്തിന്റെ എഡിറ്റ് ചെയ്യാത്ത വീഡിയോ ജനങ്ങള്‍ക്ക് മുന്നില്‍വെക്കാന് തയ്യാറാണോ ? സ്വപ്നയുമായി മുഖ്യമന്ത്രിയുടെ കുടുംബത്തിന് അടുത്തബന്ധം ; കൂടുതല് ആരോപണവുമായി സന്ദീപ് വാര്യര്\nമുഖ്യമന്ത്രിയുടെ മകളുടെ വിവാഹത്തിന്റെ എഡിറ്റ് ചെയ്യാത്ത വീഡിയോ ജനങ്ങള്‍ക്ക് മുന്നില്‍വെക്കാന് തയ്യാറാണോ ? സ്വപ്നയുമായി മുഖ്യമന്ത്രിയുടെ കുടുംബത്തിന് അടുത്തബന്ധം ; കൂടുതല് ആരോപണവുമായി സന്ദീപ് വാര്യര്\nസ്വര്‍ണക്കടത്ത് കേസിലെ മുഖ്യപ്രതി സ്വപ്ന സുരേഷിന് മുഖ്യമന്ത്രി പിണറായി വിജയന്റെ കുടുംബവുമായി അടുത്തബന്ധമെന്ന് ബി.ജെ.പി വക്താവ് സന്ദീപ് വാര്യ രം?ഗത്ത്. കേസില് മുഖ്യമന്ത്രിയുടെ മകളെയും മരുമകനെയും അന്വേഷണം സംഘം ചോദ്യം ചെയ്യണമെന്നും സന്ദീപ് വാര്യര് വാര്‍ത്താസമ്മേളനത്തില് പറഞ്ഞു.\nമുഖ്യമന്ത്രിയുടെ കുടുംബവുമായും സ്വപ്ന സുരേഷിന് അടുത്ത ബന്ധമുണ്ട്. മുഖ്യമന്ത്രിയുടെ മകള് സ്വപ്ന സുരേഷിനൊപ്പം തിരുവനന്തപുരത്തെ ഒരു ഫര്‍ണിച്ചര് കടയില് പോയി കല്യാണ സമ്മാനമായി ഫര്‍ണിച്ചറുകള് വാങ്ങിയെന്ന് സന്ദീപ് വാര്യര് ആരോപിച്ചു.\nമുഖ്യമന്ത്രിയുടെ മകളുടെ വിവാഹദിവസവും തലേദിവസവുമുള്ള ക്ലിഫ് ഹൗസിലെ സിസിടിവി ദൃശ്യങ്ങള് പരിശോധിച്ചാല് ഇത് വ്യക്തമാകും. മുഖ്യമന്ത്രിയുടെ മകളുടെ വിവാഹത്തിന്റെ എഡിറ്റ് ചെയ്യാത്ത വീഡിയോ ജനങ്ങള്‍ക്കു മുന്നില് വെക്കാന് മുഖ്യമന്ത്രി തയ്യാറാകണമെന്നും സന്ദീപ് വാര്യര് ആവശ്യപ്പെട്ടു.\nമുഖ്യമന്ത്രി പിണറായി വിജയന്റെ മാനസിക നില തകരാറിലാണെന്നും സന്ദീപ് വാര്യര് പറഞ്ഞു. ഷോക്കടിപ്പിക്കുകയോ നെല്ലിക്കാത്തളം വെക്കുകയോ വേണം. മനോനില തകര്‍ന്ന മുഖ്യമന്ത്രി കേരളം ഭരിക്കുന്നത് സംസ്ഥാനത്തിന് നല്ലതല്ലെന്നും സന്ദീപ് വാര്യര് പറഞ്ഞു.


Kerala motor vehicle strike postponed | ചൊവ്വാഴ്ച നടത്താനിരുന്ന മോട്ടോർ വാഹന പണിമുടക്ക് മാറ്റി; ജിപിഎസ് ഘടിപ്പിക്കുന്നതില് സാവകാശം!! - Malayalam Oneindia\n50 min ago ശിവമോഗയിലെ സ്‌ഫോടനം: നാല് ജില്ലകളില് പ്രകമ്പനം ഉണ്ടാക്കി, മരിച്ചത് ബീഹാര് സ്വദേശികള്, ആകെ മരണം എട്ടായി\nPublished: June 14 2019, 20:00 [IST]\nതിരുവനന്തപുരം: ജൂൺ 18 ചൊവ്വാഴ്ച മോട്ടോർ വ്യവസായ സംരക്ഷണ സമിതി നടത്താനിരുന്ന മോട്ടാർ വാഹന പണിമുടക്ക് മാറ്റിവെച്ചു. ജൂണ് 26 വിഷയം ചര്‍ച്ചയ്ക്ക് എടുക്കാമെന്ന ഗതാഗതി മന്ത്രിയുടെ ഉറപ്പിനെ തുടര്‍ന്നാണ് പണിമുടക്ക് മാറ്റിയത്. വാഹനങ്ങളിൽ ജിപിഎസ് ഘടിപ്പിക്കുന്നതിന് സാവകാശം നൽകുകയും ടെയ്തിട്ടുണ്ട്.\nചുരുങ്ങിയ സമയത്തിനുള്ളിൽ ജിപിഎസ് ഘടിപ്പിക്കുന്നത് അപ്രായോഗികമാണെന്ന് സമരസമിതി വ്യക്തമാക്കി. ഇതിന്റെ അടിസ്ഥാനത്തിലായിരുന്നു പണിമുടക്കിന് ആഹ്വാനം ചെയ്തത്. 26 വരെ ജി.പി.എസ് ഘടിപ്പിക്കാനുള്ള തീരുമാനത്തില് സാവകാശം നല്‍കുമെന്നും മന്ത്രി അറിയിച്ചതായി സമരസമിതി അംഗം വ്യക്തമാക്കി.\nഓട്ടോറിക്ഷ ഒഴികയുള്ള പൊതുഗതാഗത വാഹനങ്ങളിൽ ജിപിഎസ് ഘടിപ്പിക്കുന്നത് നിര്ബന്ധമാക്കിയിരുന്നു. എന്നാൽ തുടക്കസമയത്തെ പരിമിതികൾ മൂലം വാഹനപരിശോധന നടത്തി ജിപിഎസ് ഇല്ലാത്തവർക്കെതിരെ പിഴ ഈടാക്കേണ്ടതില്ലെന്നായിരുന്നു മോട്ടോർ വാഹനവകുപ്പിന്റെ തീരുമാനം. ജിപിഎസ് പെട്ടെന്ന് ഘടിപ്പിക്കുക എന്നുള്ളത് അശാസ്ത്രീയമാണെന്നാണ് മോട്ടോർ വാഹന സംരക്ഷണ സമിതിയുടെ വാദം.\nstrike vehicle government motor vehicle department സമരം വാഹനം സർക്കാർ\nKerala motor vehicle strike postponed\nStory first published: Friday, June 14, 2019, 20:00 [IST]


ഡ്രൈവര്‍മാര് അറിയാന്, ലൈറ്റ് ഡിം ചെയ്യൂ, ഇന്‍ഡിക്കേറ്ററിടൂ: ആ സ്വിച്ചുകള് ഉപയോഗിക്കാനുള്ളതാണ് | Traffic Police Facebook On Use Of Headlight and Turn Indicator\nFeb 23, 2020, 10:20 AM IST\nഹെഡ് ലൈറ്റ് ഡിം ചെയ്യാനുള്ള സംവിധാനം ഉളളതായി പലര്‍ക്കും അറിയില്ലെന്നു തോന്നും രാത്രികാലങ്ങളില് ഡ്രൈവ് ചെയ്യുമ്പോള്.\nരാത്രി യാത്രകളില് നമ്മുടെ നിരത്തുകളില് നേരിടുന്ന ഏറ്റവും വലിയ പ്രശ്‌നമാണ് ഹൈ ബീം ലൈറ്റുകള് ഇട്ടുവരുന്ന വാഹനം. എതിരേ വാഹനം വരുന്നുണ്ടെങ്കില് പോലും പല ഡ്രൈവര്‍മാരും ലൈറ്റുകള് ഡിം ചെയ്യാന് തയാറാകാറില്ല. ഇത് എതിര്‍ദിശയിലെ ഡ്രൈവര്‍മാരുടെ കണ്ണുകള്‍ക്കുണ്ടാക്കുന്ന ആഘാതം വളരെ വലുതമാണ്.\nലൈറ്റ് ഡിം ചെയ്ത് നല്‍കാത്തവര്‍ക്കെതിരേ നടപടിയെടുക്കുമെന്ന് മുമ്പ് അറിയിപ്പുണ്ടായിരുന്നു. എന്നാല്, ഇത് പ്രായോഗികമല്ലാത്തതിനാല് തന്നെ നടപടികള് ഒന്നും ഉണ്ടായിട്ടില്ല. അതേസമയം, ഇത് സംബന്ധിച്ച് ഡ്രൈവര്‍മാരെ ബോധവാന്മാരാക്കാനൊരുങ്ങുകയാണ് പോലീസ്. ഇതിന്റെ ഭാഗമായി ലൈറ്റുകളുടെ ഉപയോഗം സംബന്ധിച്ച് നിര്‍ദേശം ഫെയ്‌സ്ബുക്കില് കുറിച്ചിരിക്കുകയാണ് ട്രാഫിക് പോലീസ്.\nനിരത്തുകളില് നിങ്ങളുടെ സുരക്ഷ മാത്രമല്ല, മറ്റുള്ളവരുടെ സുരക്ഷയും നിങ്ങളുടെ ഉത്തരവാദിത്തമാണ്\nവാഹനങ്ങളില് ലൈറ്റിനുള്ള പ്രാധാന്യം വളരെ വലുതാണ്. രണ്ടു വാഹനങ്ങള് തമ്മിലുള്ള ആശയവിനിമയം നടക്കുന്നതുതന്നെ ലൈറ്റിലൂടെയാണ്. ഹെഡ് ലൈറ്റ് ഡിം ചെയ്യാനുള്ള സംവിധാനം ഉളളതായി പലര്‍ക്കും അറിയില്ലെന്നു തോന്നും രാത്രികാലങ്ങളില് ഡ്രൈവ് ചെയ്യുമ്പോള്.\nഡിം, ബ്രൈറ്റ് മോഡുകള് തിരഞ്ഞെടുക്കാനുള്ള സംവിധാനം ഹെഡ്‌ലൈറ്റ്-ടേണ് ഇന്‍ഡിക്കേറ്റര് ലിവറില് നല്‍കിയിട്ടുണ്ട്. കൂടുതല് ദൂരത്തേയ്ക്ക് നേര്‍ദിശയില് പ്രകാശം പരത്താനുള്ളതാണ് ബ്രൈറ്റ് മോഡ്. 100 മീറ്ററിലേറെ ദൂരത്തേക്ക് പ്രകാശം പരക്കും. ബ്രൈറ്റ് മോഡ് ഇടുമ്പോള് മീറ്റര് കണ്‍സോളില് നീല ലൈറ്റ് തെളിയുന്നത് കാണാം.\nരാത്രിയില് ഹോണ് ഉപയോഗം പാടില്ലാത്തതിനാല് ഓവര്‍ടേക്ക് ചെയ്യേണ്ടപ്പോള് മുന്നില് പോകുന്ന വാഹനത്തിന്റെ ഡ്രൈവര്‍ക്ക് സൂചന നല്‍കാന് ഹെഡ് ലൈറ്റ് ഇടവിട്ട് ബ്രൈറ്റ് ചെയ്യുക. വളവുകളില് ഡിം, ബ്രൈറ്റ് മോഡുകള് ഇടവിട്ട് ചെയ്യുക.\nഎതിരെ വരുന്ന വാഹനങ്ങള്‍ക്ക് നിങ്ങളുടെ വാഹനത്തിന്റെ സാന്നിധ്യം അറിയിക്കാന് ഇതുസഹായിക്കും. നിങ്ങളുടെ വാഹനത്തിന്റെ ഹെഡ്‌ലൈറ്റ് ബ്രൈറ്റ് മോഡില് ആയിരിക്കുമ്പോള് എതിരേ വരുന്ന വാഹനം ലൈറ്റ് മിന്നിക്കുന്നത് ഡിം ചെയ്യാനുള്ള അഭ്യര്‍ഥനയാണ്.\nനേരേ പോകുന്ന വാഹനം പെട്ടെന്ന് ഇടത്തേയ്‌ക്കോ വലത്തേയ്‌ക്കോ തിരിഞ്ഞ് ഒറ്റ പോക്ക്. ദിവസവും ഇത്തരത്തിലുള്ള പലരെയും നമ്മള് റോഡില് കാണാറുണ്ട്. ടേണ് ഇന്‍ഡിക്കേറ്റര് ഇല്ലാത്ത വാഹനമാണോ അവരുടേത് എന്നു പോലും സംശയിച്ചുപോകും. ഹൈവേയില് ലൈന് മാറുമ്‌ബോഴും ഏതെങ്കിലും വശത്തേയ്ക്ക് തിരിയുമ്പോഴും ശരിയായ ഇന്‍ഡിക്കേറ്റര് പ്രവര്‍ത്തിപ്പിക്കാന് പ്രത്യേകം ശ്രദ്ധിക്കുക.\nയു ടേണ് എടുക്കുമ്പോള് 30 മീറ്റര് മുമ്പെങ്കിലും ഇന്‍ഡിക്കേറ്റര് ഇടുക. സാധാരണ റോഡില് ഏതെങ്കിലും വശത്തേയ്ക്ക് തിരിയുന്നതിന് 200 അടി മുന്‍പ് ഇന്‍ഡിക്കേറ്റര് പ്രവര്‍ത്തിപ്പിക്കണം. ഹൈവേയിലാണെങ്കില് 900 അടി മുന്‍പ് വേണം. ഉപയോഗശേഷം ഇന്‍ഡിക്കേറ്റര് ഓഫ് ചെയ്തിട്ടുണ്ടെന്ന് ഉറപ്പാക്കണം.\nമറ്റൊരു വാഹനത്തിന് ഓവര്‍ടേക്ക് ചെയ്യാനുള്ള അനുമതി നല്‍കുന്നതിനായി യാതൊരു കാരണവശാലും വലത്തേയ്ക്കുള്ള ഇടരുത്. ഹാന്‍ഡ് സിഗ്‌നല് കാണിക്കുക. അതു ബുദ്ധിമുട്ടാണെങ്കില് ഇടത് വശത്തേയ്ക്കുള്ള ഇന്‍ഡിക്കേറ്റര് ഇടുക. നിങ്ങള് സൈഡ് ചേര്‍ക്കുകയാണെന്ന് ധാരണയോടെ പിന്നിലുള്ള വാഹനം ഓവര്‍ടേക്ക് ചെയ്തുകൊളളും.\nContent Highlights: Traffic Police Facebook On Use Of Headlight and Turn Indicator\nയാത്രചെയ്യവേ ഡ്രൈവറുടെ ശ്രദ്ധതെറ്റിക്കുന്നരീതിയിലുള്ള, റോഡരികിലെ പരസ്യബോര്‍ഡുകള് ..\nഅപകടത്തിന് കാരണം ഡിം ഇടാത്തത്; അമിതവെളിച്ചം പരിശോധിക്കാന് മോട്ടോര്‍വാഹനവകുപ്പ്


Pakistan plane crash: Fact Check: കത്തി അമരുന്നതിന് തൊട്ടുമുന്‍പുള്ള ചിത്രം; കറാച്ചി വിമാനാപകടത്തിന്റെ പേരിൽ പ്രചരിക്കുന്ന ചിത്രത്തിന്റെ സത്യം എന്ത് - fact check on an image which is circulated in twitter as pakistan plane which crash near karachi airport | Samayam Malayalam\nfact check on an image which is circulated in twitter as pakistan plane which crash near karachi airport\nFact Check: കത്തി അമരുന്നതിന് തൊട്ടുമുന്‍പുള്ള ചിത്രം; കറാച്ചി വിമാനാപകടത്തിന്റെ പേരിൽ പ്രചരിക്കുന്ന ചിത്രത്തിന്റെ സത്യം എന്ത്\nGokul Murali | Samayam Malayalam | Updated: 24 May 2020, 08:28:00 PM\nഈ ചിത്രം എക്സ്ക്ലൂസിവ് എന്ന് പറഞ്ഞ പാകിസ്ഥാനിലെ പല പ്രമുഖ മാധ്യമങ്ങളും ഉപയോഗിച്ചുവെന്നതും ഏറെ കൗതുകകരമായ കാര്യമാണ്. ട്വിറ്ററിൽ പ്ലെയിൻ ക്രാഷ് എന്ന ഹാഷ് ടാഗിനൊപ്പമാണ് ഇത്തരത്തില് ഒരു പ്രചരണമുണ്ടായിരിക്കുന്നത്.\nപാകിസ്ഥാനിൽ നിരവധിയാളുകളുടെ ജീവന് കവര്‍ന്ന കറാച്ചി വിമാന ദുരന്തത്തിന്റെ ഞെട്ടൽ ഇതുവരേയും മാറിയിട്ടില്ല. അപകടത്തിന്റെ സിസിടിവി ദൃശ്യങ്ങളും കഴിഞ്ഞദിവസം പുറത്തുവന്നിരുന്നു. എന്നാല്, അതിനിടെ വിമാനത്തെക്കുറിച്ചുള്ള ചില മറ്റ് ചിത്രങ്ങളും വന്നിരുന്നു. പറന്നുകൊണ്ടിരുന്നപ്പോള് തന്നെ വിമാനത്തിന്റെ എന്‍ജിനുകള് തകരാറിലായി എന്നും അങ്ങിനെയാണ് അപകടമുണ്ടായത് എന്നുമാണ് പ്രചരിക്കുന്നത്.\nAlso Read : Fact Check: "മാസ്‍ക് കൂടുതല്‍നേരം ധരിച്ചാല് മരണം വരെ സംഭവിക്കും"; സത്യമോ?\nകറാച്ചി വിമാനത്താവളത്തിൽ ലാൻഡിങ്ങിന് നിമിഷങ്ങള്‍ക്ക് മുന്‍പാണ് പാകിസ്ഥാനിൽ ഇത്തരത്തില് ഒരു വിമാന അപകടമുണ്ടായത്. റണ്‍വേയ്ക്ക് അഞ്ച് കിലോമീറ്റർ മുന്നില് വച്ച് വിമാനത്തിന്റെ രണ്ട് എഞ്ചിനുകളും തകരാറിലാകുകയും അങ്ങിനെ അപകടമുണ്ടാകുകയുമായിരുന്നുവെന്നാണ് പ്രചരണം. ട്വിറ്ററിൽ പ്ലെയിൻ ക്രാഷ് എന്ന ഹാഷ് ടാഗിനൊപ്പമാണ് ഇത്തരത്തില് ഒരു പ്രചരണമുണ്ടായിരിക്കുന്നത്.\nഈ പ്രചരിക്കുന്ന ചിത്രം പാകിസ്ഥാനിലെ പല പ്രമുഖ മാധ്യമങ്ങളും ഉപയോഗിച്ചുവെന്നതും ഏറെ കൗതുകകരമായ കാര്യമാണ്. ഇത് എക്സ്ക്ലൂസിവ് ചിത്രം എന്ന് പറഞ്ഞാണ് അവര് പലപ്പോഴും പങ്കുവച്ചിരുന്നത്.\nഎന്നാല്, പ്രചരിക്കുന്ന ഈ ചിത്രം കറാച്ചിയില് 97 പേരുടെ മരണത്തിന് ഇടയാക്കിയ ചിത്രമല്ല. ഇത് കൃത്രിമമായി നിര്‍മ്മിച്ച ഒരു ചിത്രമാണ്.\nപ്രചരിക്കുന്ന ചിത്രം സമയം മലയാളം ഗൂഗിള് ഇമേജിലൂടെ റിവേഴ്സ് സെര്‍ച്ച് ചെയ്തു പരിശോധിച്ചപ്പോള് ഒരു വീഡിയോയാണ് കണ്ടെത്തിയത്. റണ്‍സെയിം എന്ന യൂട്യൂബ് ചാനലിലെ പോസ്റ്റ് ചെയ്ത വീഡിയോയാണ് ഇത്. പിഐഎ 777-200 (എന്‍ജിൻ ഫയർ) ക്രാഷ് ലാന്‍ഡിങ്ങ് ലാഹോർ പാകിസ്ഥാൻ എന്ന വീഡിയോ 2019 ജൂണ് 28നാണ് അപ്പ് ലോഡ് ചെയ്തത്. അതോടെ തന്നെ ഇത് കറാച്ചി വിമാനദുരന്തത്തിന്റെ ചിത്രമല്ലെന്ന് വ്യക്തമായി.\nഇതിന് പുറമെ, പാകിസ്ഥാനിൽ തകര്‍ന്നത് പിഐഎ എ320 എന്ന വിമാനമാണ്. 0.46 സെക്കന്റുകള് മാത്രം ദൈ‍ർഖ്യമുള്ള വീഡിയോയിൽ നിന്നും പകര്‍ത്തിയിരിക്കുന്ന ചിത്രമാണ് ഇത്തരത്തില് പങ്കുവച്ചിരിക്കുന്നത് എന്നും വ്യക്തമായി.\nAlso Read : Fact Check : പ്രധാനമന്ത്രിയെ വിമര്‍ശിക്കാൻ റോഹിങ്ക്യൻ അഭയാർത്ഥി പെണ്‍കുട്ടിയുടെ ചിത്രം പങ്കുവച്ച് കവി\nട്വിറ്ററിൽ പ്രചരിക്കുന്ന കറാച്ചിയില് 97 പേരുടെ മരണത്തിന് ഇടയാക്കിയ ചിത്രം വ്യാജമാണ്. ഇത് പ്രതീകാത്മകമായി നിര്‍മ്മിച്ച ഒരു വീഡിയോയിൽ നിന്നും പകര്‍ത്തിയ ഒരു ചിത്രമാണ്.\nഉത്രയുടെ മരണത്തിൽ വാവാ സുരേഷിന്റെ പ്രതികരണം\nFACT CHECK: പെൺകുട്ടികളുടെ കുറഞ്ഞ വിവാഹപ്രായം 21 ആണെന്ന...\nFact Check : പോഷണക്കുറവുള്ള കുട്ടികള് എന്ന് കോണ്‍ഗ്രസ്...\nFact Check: 'മാറ്റിവച്ച CTET 2020 പരീക്ഷ നവംബർ അഞ്ചിനല്...\nFact Check : ബിഹാർ തെരഞ്ഞെടുപ്പിന് മുന്നോടിയായി ബിജെപി ...\nFact Check: ക്വാറൻ്റൈൻ കേന്ദ്രത്തിൽ ദളിത് സ്‌ത്രീ തയ്യാറാക്കിയ ഭക്ഷണം ചവിട്ടി തെറിപ്പിച്ചോ; വീഡിയോയ്‌ക്ക് പിന്നിലെ സത്യമെന്ത്? ആര്‍ട്ടിക്കിള് ഷോ\nPakistan plane crash Pakistan flight Karachi News karachi airport news Fact Check\nWeb Title : fact check on an image which is circulated in twitter as pakistan plane which crash near karachi airport


Ready for war even in winters in eastern Ladakh: Indian Army warns China | കൊടും തണുപ്പിലും യുദ്ധത്തിന് തയ്യാര്; ചൈനയെ ഞെട്ടിച്ച് ഇന്ത്യന് സൈന്യത്തിന്റെ പ്രഖ്യാപനം,തിരിച്ചടി - Malayalam Oneindia\n21 min ago ബീഹാർ: ജെഡിയുവിനും ബിജെപിക്കും നിർണായകം, ആദ്യഘട്ടത്തിൽ ജനവിധി തേടുന്നത്6മന്ത്രിമാർ\n30 min ago 4ാം തവണയും നിതീഷ് തുടരുമോ? ബീഹാറിൽ ആദ്യഘട്ട വോട്ടെടുപ്പ് ആരംഭിച്ചു, ജനവിധി 71 സീറ്റുകളിലേക്ക്\nUpdated: Wed, Sep 16, 2020, 21:14 [IST]\nദില്ലി: ചൈനയുടെ പ്രകോപനം തുടരുന്നതിനിടെ ഇന്ത്യന് സൈന്യത്തിന്റെ വന് പ്രഖ്യാപനം. കൊടും തണുപ്പിലും വന് യുദ്ധത്തിന് തയ്യാറാണെന്ന് ഇന്ത്യന് സൈന്യം പ്രഖ്യാപിച്ചു. ചൈന യുദ്ധ അന്തരീക്ഷം സൃഷ്ടിച്ചാല് മറുപടി കനത്തതാകുമെന്നും ഏത് പ്രതിസന്ധിയിലും സമ്പൂര്‍ണമായ അര്‍ഥത്തില് യുദ്ധം ചെയ്യാന് തയ്യാറാണെന്നും ഇന്ത്യന് സൈന്യം അറിയിച്ചു.\nലാഡാക്കിലും അരുണാചല് പ്രദേശിലും ചൈനീസ് സൈന്യം യുദ്ധ ഭീതി സൃഷ്ടിക്കുന്ന പശ്ചാത്തലത്തിലാണ് ഇന്ത്യന് സൈന്യത്തിന്റെ പ്രതികരണം. ഇന്ത്യ തോല്‍ക്കുമെന്ന് നേരത്തെ ചൈനീസ് സര്‍ക്കാരിന്റെ ഔദ്യോഗിക പത്രം പരിഹസിച്ചിരുന്നു. ഈ പശ്ചാത്തലത്തില് കൂടിയാണ് നോര്‍ത്തേണ് കമാന്റിന്റെ ശക്തമായ താക്കീത്...\nഇന്ത്യന് സൈന്യം എന്തിനും തയ്യാറാണ്. സര്‍വ സജ്ജരായി യുദ്ധത്തിന് ഒരുക്കമാണ്. ചൈന യുദ്ധ സാഹചര്യം ഒരുക്കിയാല് ശക്തമായ തിരിച്ചടി നല്‍കാന് ഇന്ത്യന് സൈന്യത്തിന് സാധിക്കും- ഇന്ത്യന് സൈന്യത്തിന് ചൈനീസ് സൈന്യത്തെ പരാജയപ്പെടുത്താന് ശേഷിയില്ലെന്ന ചൈനീസ് പത്രം ഗ്ലോബല് ടൈംസിന്റെ റിപ്പോര്‍ട്ട് വന്നിരിക്കെയാണ് കരസേനയുടെ പ്രതികരണം.\nശൈത്യകാലത്ത് ഇന്ത്യന് സൈന്യത്തിന് കാര്യക്ഷമത കുറയുമെന്നായിരുന്നു ഗ്ലോബല് ടൈംസ് റിപ്പോര്‍ട്ട്. എന്നാല് ഏത് സാഹചര്യത്തിലും കരുത്തോടെ യുദ്ധം ചെയ്യാന് ഇന്ത്യയ്ക്ക് സാധിക്കുമെന്ന് നോര്‍ത്തേണ് കമാന്റ് വക്താവ് അറിയിച്ചു. സമാധാനം ആഗ്രഹിക്കുന്ന രാജ്യമാണ് ഇന്ത്യ എന്നും സൈനിക വക്താവ് വിശദീകരിച്ചു.\nഇന്ത്യ സമാധാനം ആഗ്രഹിക്കുന്നു. അയല് രാജ്യങ്ങളുമായി നല്ല ബന്ധം തുടരാനാണ് താല്‍പ്പര്യം. പ്രശ്‌നങ്ങള് ചര്‍ച്ചയിലൂടെ പരിഹരിക്കാന് സാധിക്കുമെന്നാണ് പ്രതീക്ഷ. ചൈനയുമായി ലഡാക്കിലെ വിഷയത്തില് ചര്‍ച്ച തുടരുന്നുണ്ട്. അതേസമയം, ഏത് പ്രതിസന്ധിയെ നേരിടാനും ഇന്ത്യന് സൈന്യത്തിന് സാധിക്കുമെന്നും നോര്‍ത്തേണ് കമാന്റ് വക്താവ് പ്രതികരിച്ചു.\nനവംബറിന് ശേഷം കിഴക്കന് ലാഡക്കിലെ മഞ്ഞൂവീഴ്ച ശക്തമാകും. താപനില മൈനസ് 40ലേക്ക്് എത്തുകയും ചെയ്യും. ഇതെല്ലാം എല്ലാ വര്‍ഷത്തേയും സാഹചര്യം തന്നെയാണ്. മഞ്ഞുവീഴ്ച കാരണം റോഡുകള് അടയ്ക്കപ്പെടും. ഇങ്ങനെയൊക്കെ ആണെങ്കിലും ശൈത്യകാലത്തെ യുദ്ധ പരിശീലനം നേടിയ ഇന്ത്യന് സൈനികര്‍ക്ക് ഏത് പ്രതിസന്ധിയും മറികടക്കാന് സാധിക്കുമെന്നും സൈനിക വക്താവ് പറഞ്ഞു.\nഇന്ത്യയുടെ ശേഷി പുറംലോകത്തിന് അറിയില്ല\nലഡാക്കിലെ പരിസ്ഥിതിയും അന്തരീക്ഷത്തിലെ മാറ്റവും ലോകത്തെ എല്ലാവര്‍ക്കും അറിയുന്നതാണ്. എന്നാല് ഇന്ത്യയുടെ സൈനിക ശേഷിയെ കുറിച്ച് അധികമാളുകള്‍ക്കും അറിയില്ല. സൈനികവും ശാരീരികവും മാനസികവുമായ ശേഷി കൈവരിച്ചവരാണ് ഇന്ത്യന് സൈനികരെന്നും നോര്‍ത്തേണ് കമാന്റ് വക്താവ് പറഞ്ഞു.\nindian army war china ചൈന ലഡാക്ക്\nReady for war even in winters in eastern Ladakh: Indian Army warns China


ഭിന്നത രൂക്ഷം: ബിജെപി മന്ത്രിമാര്‍ക്കെതിരെ കുറ്റപത്രവുമായി ശിവസേന | BJP Leader| Maharashtra BJP| Shiv Sena| udhav thakkare| Shiv Sena activists| mumbai\nഭിന്നത രൂക്ഷം: ബിജെപി മന്ത്രിമാര്‍ക്കെതിരെ കുറ്റപത്രവുമായി ശിവസേന\nNov 2, 2017, 05:14 PM IST\nശിവസേന ഒരേ സമയം ഭരണപക്ഷവും പ്രതിപക്ഷവുമായി പ്രവര്‍ത്തികയാണെന്ന് മുഖ്യമന്ത്രി ദേവേന്ദ്ര ഫഡ്‌നാവിസ് കുറ്റപ്പെടുത്തി.\nമുംബൈ: മഹാരാഷ്ട്രയിലെ ബിജെപിയെ പ്രതികുട്ടിലാക്കി സഖ്യകക്ഷിയായ ശിവസേനയുടെ ലഘുലേഖ.\nമന്ത്രിസഭയിലെയും പാര്‍ട്ടിയിലെയും നേതാക്കള് നടത്തിയ അഴിമതിയും കേസുകളും സംബന്ധിച്ച കുറ്റപ്പത്രമാണ് ലഘുലേഖയാക്കി പുറത്തിറക്കിയിരിക്കുന്നത്. ശിവസേനാ നേതാവ് ഉദ്ധവ് താക്കറെയുടെ നേതൃത്വത്തിലാണ് ലഘുലേഖ വിതരണം ചെയ്തത്.\nഭൂമി കൈയേറ്റത്തിന് മുന്‍മന്ത്രിയും മുതിര്‍ന്ന ബിജെപി നേതാവുമായ ഏകനാഥ് ഖഡ്സെയും അനധികൃതമായി സ്‌കൂളുകള് അനുവദിച്ചതിന് വിദ്യാഭ്യാസ മന്ത്രി വിനോദ് തവാഡെയും ദാല് വാങ്ങിയതില് അഴിമതി നടത്തിയ ഭക്ഷ്യ-പൊതുവിതരണ മന്ത്രിയും പ്രതികളാണെന്ന് ലഘുലേഖയില് പറയുന്നു. വിഷ്ണു ശര്‍മ, പ്രവിന് ദാറേകര്, ജയകുമാര് റാവല്, ചന്ദ്രശേഖര് ഭവാന്‍കുളെ, രജിത്ത് പാട്ടീല്, സാംബാജി പാട്ടില് നിലഖേഘര് എന്നി ഏഴ് മന്ത്രിമാര്‍ക്കെതിരെയും അഴിമതി ആരോപണങ്ങള് ഉള്ളതായി ലഘുലേഖയില് പറയുന്നു.\nശിവസേന ഭരിക്കുന്ന മുനിസിപ്പല് കോര്‍പറേഷന് കരിമ്പട്ടികയില് ഉള്‍പ്പെടുത്തിയിട്ടുള്ള കമ്പനികള്‍ക്ക് ബിജെപി കരാര് നല്‍കിയതും അഴിമതിയായി ചൂണ്ടിക്കാട്ടുന്നു.\nബിജെപി കേന്ദ്രം ഭരിക്കുമ്പോള് നടന്നിട്ടുള്ള അഴിമതികളും ലഘുലേഖയില് ഇടംനേടിയിട്ടുണ്ട്. ശവപ്പെട്ടി തട്ടിപ്പ്, യെദ്യൂരപ്പയുടെ അഴിമതി എന്നിവയാണ് ദേശിയ അഴിമതി എന്ന പേരില് പറഞ്ഞിരിക്കുന്നത്.\nമഹാരാഷ്ട്രയിലും കേന്ദ്രത്തിലും ബിജെപിയുമായി ശിവസേന സഖ്യത്തിലാണ്. എന്നാല്, അടുത്തനാളായി മഹാരാഷ്ട്രയിലെ ബിജെപി സര്‍ക്കാരിന് പ്രതിപക്ഷത്തെക്കാള് തലവേദനയാകുന്നത് സഖ്യകക്ഷിയായ ശിവസേനയാണ്.\nസംസ്ഥാന സര്‍ക്കാരിനെയും കേന്ദ്ര സര്‍ക്കാരിനെയും തുടര്‍ച്ചയായി വിമര്‍ശിക്കുന്നതിലൂടെ 2019 തിരഞ്ഞെടുപ്പിന് മുമ്പായി മുന്നണി വിടാനുള്ള നീക്കമാണ് ശിവസേന നടത്തുന്നതെന്നും വിലയിരുത്തലുകള് ഉണ്ട്. കഴിഞ്ഞ വര്‍ഷം മഹാരാഷ്ട്രയില് നടന്ന പ്രദേശിക തിരഞ്ഞെടുപ്പില് രണ്ട് പാര്‍ട്ടികളും സഖ്യമില്ലാതെ ഒറ്റയ്ക്ക് ഒറ്റയ്ക്ക് മത്സരിക്കുകയായിരുന്നു.\nശിവസേന ഒരേ സമയം ഭരണപക്ഷവും പ്രതിപക്ഷവുമായി പ്രവര്‍ത്തികയാണെന്ന് മുഖ്യമന്ത്രി ദേവേന്ദ്ര ഫഡ്നാവിസ് കുറ്റപ്പെടുത്തിയിരുന്നു.


വെറും 33 മിനിറ്റ്; ദാ പിടിച്ചോ 33 കൂട്ടം വിഭവങ്ങൾ | Santhosh | Vaikom | India Books of Record\nവെറും 33 മിനിറ്റ്; ദാ പിടിച്ചോ 33 കൂട്ടം വിഭവങ്ങൾ\nമനോരമ ലേഖകൻ March 26, 2019 01:54 PM IST\nകുറഞ്ഞ സമയത്തിൽ കൂടുതൽ വിഭവങ്ങൾ പാചകം ചെയ്ത് തലയോലപ്പറമ്പ്, വടയാർ പന്നിക്കോട്ടിൽ മുഴുവിൻമേൽ സന്തോഷ് ഇന്ത്യാ ബുക്സ് ഓഫ് റെക്കോർഡിൽ ഇടം നേടി. ബിരിയാണി, സാമ്പാർ, ചിക്കൻകറി, പായസം, മീൻ ഫ്രൈ, തോരൻ തുടങ്ങിയ നാടൻ വിഭവങ്ങളും ചൈനീസ് കൊണ്ടിനന്റൽ ഉൾപ്പെടെയുള്ള 33 വിഭവങ്ങളാണ് 33 മിനിറ്റു കൊണ്ടു പാകംചെയ്തത്.\n33 വിഭവങ്ങൾ 33 മിനിറ്റു കൊണ്ട് പാചകം ചെയ്തപ്പോൾ\nപാചക കലയിൽ 30 വർഷത്തെ അനുഭവ പരിചയമുള്ള സന്തോഷ് 11 ഗ്യാസ് ബർണർ, ഓവനുകൾ, കുക്കറുകൾ, മിക്സി എന്നിവയുടെ സഹായത്തോടെ ക്ഷണിക്കപ്പെട്ട സദസ്സിന്റെ മുന്നിലാണ് കൊതിയൂറും വിഭവങ്ങൾ തയാറാക്കിയത്. സഹായത്തിനായി സഹോദരീപുത്രി സീം ദിനേശ് സന്തോഷിനൊപ്പമുണ്ടായിരുന്നു.\nഎന്തു പാചകം ചെയ്താലും തന്റെതായ ശൈലിയിൽ ചെയ്യാൻ ഇഷ്ടപ്പെടുന്നൊരാളാണ് സന്തോഷ്. വൈക്കത്ത് ബേക്കറി നടത്തുന്ന സന്തോഷിന്റെ അടുത്ത ലക്ഷ്യം വേൾഡ് ഗിന്നസ് റെക്കോഡിൽ ഇടം തേടുകയെന്നതാണ്.\nസന്തോഷ് പരിചയപ്പെടുത്തുന്നൊരു സ്പെഷൽ വിഭവം\n1. വട പരിപ്പ് – 250 ഗ്രാം\n2. ഈന്തപ്പഴം – 150ഗ്രാം\n3. ഇഞ്ചി – ഒരു കഷണം\n4. ചുവന്നുള്ളി – 50 ഗ്രാം\n5. ഉപ്പ് – ഒരു നുള്ള്\n6. ഉണക്കമുന്തിരി(ചതച്ചത്) – 50 ഗ്രാം\n7. കശുവണ്ടിപ്പരിപ്പ് – 50 ഗ്രാം\n8. ചെറിപ്പഴം (ചെറുതായി അരിഞ്ഞത്)– 30 ഗ്രാം\n9. ഏലയ്ക്കാ (ചതച്ചത്) – 2\n10. ജീരകം – 1 ടീസ്പൂൺ പൊടിച്ചത്\n11. കറിവേപ്പില – ഒരു തണ്ട്\n12. തേങ്ങാപ്പാൽ – ഒരു കപ്പ്\n13. കുരുമുളക് ചതച്ചത് – 1/2 ടീസ്പൂൺ\n14. മഞ്ഞൾ – ഒരു നുള്ള്\n15. വെളിച്ചെണ്ണ – 300 മില്ലി\n16. പഞ്ചസാര – 1 ടീസ്പൂൺ\n∙ വട പരിപ്പ് തേങ്ങാപ്പാലിൽ കുതിർത്ത് മിക്സിയിൽ പാകത്തിന് അരച്ചെടുക്കുക.\n∙ ഈന്തപ്പഴം കഴുകി കുരുകളഞ്ഞത് മിക്സിയിൽ ചതച്ചെടുക്കുക.\n∙ ഇഞ്ചി അരിഞ്ഞതും ചുവന്നുള്ളി ചതച്ചതും ഉപ്പും മുന്തിരിയും കശുവണ്ടിപ്പരിപ്പും ചെറിപ്പഴവും ഏലയ്ക്ക, ജീരകം, കറിവേപ്പില, കുരുമുളക് പൊടി, പഞ്ചസാര, മഞ്ഞൾപ്പൊടി എന്നിവ ചേർത്ത് നന്നായി കുഴച്ചെടുക്കുക.\n∙ പരിപ്പുവടയുടെ ആകൃതിയിൽ ആക്കുക. നോൺസ്റ്റിക് പാത്രത്തിൽ എണ്ണ ഒഴിച്ച് തിളയ്ക്കുമ്പോൾ അതിൽ മൊരി ച്ചെടുക്കുക.


Saturday, 17 April 2021 08:15:55 PM\nപരിയാരം: എ.ടി.എമ്മില് നിന്ന് ആവശ്യപ്പെട്ട പണം ലഭിക്കാത്തതിന്റെ പരാതി പറയാന് ഗൂഗിള് സെര്‍ച്ച് ചെയ്ത് കനറാ ബാങ്കിന്റെ കസ്റ്റമര്‍കെയര് വിഭാഗത്തിനോട് സംസാരിച്ച പ്രവാസിക്ക് നഷ്ടമായത് സ്വന്തം അക്കൗണ്ടിലെ അഞ്ച് ലക്ഷം രൂപ. പരിയാരം കോരന്‍പീടിക അണ്ടോംകുളത്തെ പുളുക്കൂല് മഷ്ഹൂക്കിനാണ് പണം നഷ്ടമായത്. വിദേശത്തുനിന്ന് നാട്ടിലെത്തിയ മഹ്ഷൂക്ക് മാര്‍ച്ച് ഒന്നിന് പണമെടുക്കാന് ചിതപ്പിലെപൊയിലിലുള്ള എസ് ബി ഐ എ.ടി.എമ്മില് കയറി. 20,000 രൂപയാണ് ആവശ്യമെന്നതിനാല് രണ്ട് തവണയായി എടുക്കാന് ആദ്യതവണ എടിഎമ്മില് നിന്ന് 10,000 രൂപ ലഭിച്ചെങ്കിലും രണ്ടാം തവണ പണം ലഭിച്ചില്ലെങ്കിലും പണം എടുത്തതായി എസ് എം എസ് സന്ദേശം വന്നു. ഇതോടെ വേവലാതിയിലായ മഹ്ഷൂക്ക് വിവരം പറയാന് കനറാ ബേങ്കിന്റെ കസ്റ്റമര് കെയര് നമ്പറിന് വേണ്ടി ഗൂഗിളില് സെര്‍ച്ച് ചെയ്തു. ലഭിച്ച നമ്പറില് ബന്ധപ്പെട്ടപ്പോള് ഹിന്ദിയില് വളരെ മാന്യമായി സംസാരിക്കുന്ന കസ്റ്റമര് കെയര് ഓഫീസറെയാണ് ലഭിച്ചത.് ഉടനടി ബേങ്കിന്റെ കസ്റ്രമര് കെയറില് പരാതി രജിസ്റ്റര് ചെയ്യണമെന്നാവശ്യപ്പെട്ട ഇദ്ദേഹം പണം തിരികെ കിട്ടാന് ഇത് ആവശ്യമാണെന്നും വിശ്വസിപ്പിച്ചു. പരാതി രജിസ്റ്റര് ചെയ്യാന് ഉടനടി ഒരു ലിങ്ക് എസ് എം എസായി ലഭിക്കുമെന്നും വ്യക്തിഗത വിവരങ്ങള് ഇതില് പൂരിപ്പിച്ച് നല്‍കണമെന്നും കസ്റ്റമര്‍കെയര് ഓഫീസര് പറഞ്ഞു. പേരും മറ്റ് വിശദവിവരങ്ങളും ഒ ടി പി നമ്പറും എല്ലാം ഫോമില് പൂരിപ്പിച്ച് നല്‍കി. പിന്നീടാണ് അഞ്ച് ലക്ഷം രൂപ 20 തവണകളായി മൂന്ന് അക്കൗണ്ടുകളിലേക്ക് മാറ്റിയതായി സന്ദേശം ലഭിച്ചത്. പുതിയ വീടുപണിയാനായി സ്വരൂപിച്ച് വെച്ച പണമാണ് മഷ്ഹൂക്കിന് നഷ്ടമായത്. പരിയാരം പോലീസില് പരാതി നല്‍കിയെങ്കിലും വിശദമായ അന്വേഷണം നടത്താന് റൂറല് പോലീസ് മേധാവി നവനീത് ശര്‍മ്മക്ക് പരാതി നല്‍കാന് ആവശ്യപ്പെടുകയായിരുന്നു. പരാതി പ്രകാരം സൈബര്‍സെല് അന്വേഷണമാരംഭിച്ചിട്ടുണ്ട്. ബാങ്കുകളുടെ കസ്റ്റമര്‍കെയര് നമ്പര് എന്ന വ്യാജേന തട്ടിപ്പുകാര് ഗൂഗിളില് നുഴഞ്ഞുകയറിയാണ് പരാതിക്കാരെ വലയിലാക്കുന്നത്. കണ്ണൂര് ജില്ലയില് ആദ്യമായാണ് ഇത്തരമൊരു തട്ടിപ്പ് റിപ്പോര്‍ട്ട് ചെയ്യപ്പെടുന്നതെന്ന് പോലീസ് പറഞ്ഞു\nTags: Google serch thattippu


കൊവിഡ് കേസുകൾ ഉയരുന്നത് ആശങ്കാജനകം; ആരോഗ്യമന്ത്രാലയം\nരാജ്യത്ത് കൊവിഡ് കേസുകൾ കുത്തനെ ഉയരുന്നത് ആശങ്കാജനകമെന്ന് കേന്ദ്ര ആരോഗ്യമന്ത്രാലയം. 28 ജില്ലകളിൽ ടെസ്റ്റ് പോസിറ്റിവിറ്റി നിരക്ക് പത്ത് ശതമാനത്തിന് മുകളിലാണ്. ആറ് സംസ്ഥാനങ്ങളിൽ ചികിത്സയിലുള്ളവരുടെ എണ്ണം 10,000 കടന്നുവെന്നും ആരോഗ്യമന്ത്രാലയം വ്യക്തമാക്കി. മാത്രമല്ല ആദ്യം സ്വീകരിച്ച വാക്സിൻ തന്നെ ബൂസ്റ്റർ ഡോസായി നൽകുമെന്ന് ആരോഗ്യമന്ത്രാലയം അറിയിച്ചു.\nരാജ്യത്ത് 24 മണിക്കൂറിനിടെ 58,097 പേർക്കാണ് കൊവിഡ് സ്ഥിരീകരിച്ചത്. മരണം 534, ടി പി ആർ 4.18 ശതമാനമാണ്. ഒമിക്രോൺ കേസുകൾ 2000 കടന്നു. രാജ്യത്ത് 2135 പേർക്ക് ഇതുവരെ ഒമിക്രോൺ വകഭേദം സ്ഥിരീകരിച്ചു. കൂടുതൽ ഒമിക്രോൺ കേസുകൾ സ്ഥിരീകരിച്ചത് മഹാരാഷ്രയിൽ- 653 ആണ്.\nരോഗവ്യാപനം തീവ്രമാകുന്നതിനനുസരിച്ച് നിയന്ത്രണങ്ങൾ കടുപ്പിക്കാമെന്ന് കേന്ദ്രം ആവർത്തിച്ച് വ്യക്തമാക്കി. അതേസമയം ഒമിക്രോൺ വ്യാപനത്തിന്റെ പശ്ചാത്തലത്തിൽ തമിഴ്നാട്ടിൽ കൂടുതൽ നിയന്ത്രണങ്ങൾ ഏർപ്പെടുത്തി. ഞായറാഴ്ച സമ്പൂർണ ലോക്ഡൗൺ ആയിരിക്കും. സംസ്ഥാനത്ത് നാളെ മുതൽ രാത്രി ലോക്ഡൗൺ പ്രഖ്യാപിച്ചു. ഞായറാഴ്ച നടത്താനിരുന്ന മെഗാ വാക്സിനേഷൻ ക്യാമ്പ് ശനിയാഴ്ചയാക്കും. ആരോഗ്യമന്ത്രി എം.സുബ്രഹ്മണ്യനാണ് ഇക്കാര്യം അറിയിച്ചത്.\nStory Highlights : The rise of covid cases is worrying; Ministry of Health


Fathima Latheef death: Father Latheef's allegations against Fathima's classmates | ഫാത്തിമ ലത്തീഫിന്റെ മരണത്തിൽ സഹപാഠികൾക്കും പങ്ക്, മാനസികമായി പീഡിപ്പിച്ചു, ആരോപണവുമായി പിതാവ് - Malayalam Oneindia\nUpdated: Wed, Dec 18, 2019, 16:28 [IST]\nദില്ലി: മദ്രാസ് ഐഐടിയിലെ മലയാളി വിദ്യാര്‍ത്ഥിനി ഫാത്തിമ ലത്തീഫിന്റെ മരണത്തില് സഹപാഠികള്‍ക്കെതിരെ ആരോപണവുമായി അച്ഛന് ലത്തീഫ് രംഗത്ത്. ക്ലാസ്സിലുളളവര് ഫാത്തിമയെ മാനസികമായി പീഡിപ്പിച്ചിരുന്നു എന്നാണ് ലത്തീഫ് ആരോപിക്കുന്നത്. ആരൊക്കെയാണ് ഇതിന് പിന്നിലെന്ന് ഫാത്തിമ എഴുതി വെച്ചിട്ടുണ്ട്. ഇക്കാര്യത്തില് കൂടുതല് വെളിപ്പെടുത്തലുകള് പ്രധാനമന്ത്രി നരേന്ദ്ര മോദിയെ കണ്ട ശേഷം നടത്തുമെന്നും ലത്തീഫ് ദില്ലിയില് പറഞ്ഞു.\nലത്തീഫും കുടുംബവും ഇന്ന് പ്രധാനനമന്ത്രിയുമായി കൂടിക്കാഴ്ച നടത്തിയേക്കും. കൊല്ലം എംപി എംകെ പ്രേമചന്ദ്രനും ഇവര്‍ക്കൊപ്പമുണ്ടായേക്കും. കേസില് സ്വതന്ത്ര ഏജന്‍സിയുടെ അന്വേഷണം വേണമെന്ന് ലത്തീഫ് പ്രധാനമന്ത്രിയോട് ആവശ്യപ്പെടും.\nകേസില് തെളിവ് നിപ്പിക്കാന് പോലീസ് ശ്രമിക്കുന്നു എന്നാണ് ലത്തീഫ് ആരോപിക്കുന്നത്. മാത്രമല്ല ഫാത്തിമയുടെ മരണത്തിലേക്ക് നയിച്ച കാര്യങ്ങള് അടക്കം അന്വേഷണ പരിധിയില് വരണമെന്നും ഫാത്തിമയുടെ പിതാവ് ആവശ്യപ്പെടുന്നു. 25 ദിവസമായി തന്റെ മകള് മരണപ്പെട്ടിട്ട്. എന്നാല് മകള് എങ്ങനെയാണ് മരിച്ചത് എന്ന് അറിയാന് പോലും സാധിക്കാത്ത ഹതഭാഗ്യനായ ഒരു അച്ഛനാണ് താനെന്ന് ലത്തീഫ് മാധ്യമങ്ങളോട് പ്രതികരിച്ചു.\nനിലവില് സെന്‍ട്രല് ക്രൈംബ്രാഞ്ചാണ് ഫാത്തിമ ലത്തീഫിന്റെ മരണം അന്വേഷിക്കുന്നത്. ഐഐടി അധ്യാപകനായ സുദര്‍ശന് പത്മനാഭനാണ് തന്റെ മരണത്തിന് ഉത്തരവാദി എന്ന് മൊബൈല് ഫോണില് ഫാത്തിമ എഴുതി വെച്ചിരുന്നു. ഫോണില് സ്‌ക്രീന് സേവറായി ഉണ്ടായിരുന്ന ആത്മഹത്യാക്കുറിപ്പ് ഫോറന്‍സിക് വിഭാഗം കഴിഞ്ഞ ദിവസം സ്ഥിരീകരിച്ചു. ഇതോടെ സുദര്‍ശന് പത്മനാഭനെ അന്വേഷണ സംഘം വീണ്ടും ചോദ്യം ചെയ്യും. നവംബര് 9നാണ് ഹോസ്റ്റല് മുറിയില് ഫാത്തിമ ലത്തീഫിനെ മരിച്ച നിലയില് കണ്ടെത്തിയത്.\niit death suicide student chennai delhi ഐഐടി മരണം ആത്മഹത്യ വിദ്യാർത്ഥി ചെന്നൈ ദില്ലി\nFathima Latheef death: Father Latheef's allegations against Fathima's classmates


വയലില് ഞാറ്റുപാട്ടില്ല, ബംഗാളി പാട്ടുകള്; കാർഷിക മേഖലയിലും വേരുറപ്പിച്ച് ഇതര സംസ്ഥാന തൊഴിലാളികൾ\nPalakkad, First Published 27, Jun 2019, 9:54 AM IST\nമണിക്കൂറുകൾ കൊണ്ട് നടീൽ പൂർത്തിയാക്കി അടുത്ത പാടത്തേക്ക് മുന്നേറുകയാണ് ബംഗാളില് നിന്നുള്ള തൊഴിലാളികള്. മുൻ വർഷങ്ങളിൽ അപൂർവ്വമായിരുന്നു പാലക്കാട് ഇത്തരം കാഴ്ച.\nപാലക്കാട്: കാർഷിക മേഖലയിലും വേരുറപ്പിച്ച് ബംഗാളിൽ നിന്നുള്ള തൊഴിലാളികൾ. ഞാറുനടാൻ നാട്ടിലെ തൊഴിലാളികളെ കിട്ടാതായതോടെ, പശ്ചിമ ബംഗാളിൽ നിന്നുളള തൊഴിലാളികളാണ് ഇക്കുറി വ്യാപകമായി പാലക്കാട്ടെ വയലുകളില് പണിക്കിറങ്ങിയിട്ടുള്ളത്.കണ്ണന്നൂരിലെ വയലുകളില് നാടൻ ഞാറ്റുപാട്ടില്ല, പകരം ബംഗാളി ഞാറുനടീൽ പാട്ടുകള് സജീവമാണ്.\nമണിക്കൂറുകൾ കൊണ്ട് നടീൽ പൂർത്തിയാക്കി അടുത്ത പാടത്തേക്ക് മുന്നേറുകയാണ് ബംഗാളില് നിന്നുള്ള തൊഴിലാളികള്. മുൻ വർഷങ്ങളിൽ അപൂർവ്വമായിരുന്നു പാലക്കാട് ഇത്തരം കാഴ്ച. നടീലിന് തൊഴിലാളികളെ കിട്ടാതായതോടെ പശ്ചിമ ബംഗാളിൽ നിന്നുളള തൊഴിലാളികളാണ് മിക്ക കർഷകർക്കും ഇക്കുറി ആശ്രയം.\nപരമ്പരാഗത കർഷകത്തൊഴിലാളികൾ തൊഴിലുറപ്പ് പദ്ധതിയിലേക്ക് ചുവടുമാറിയതാണ് ഇവിടുത്തെ പ്രതിസന്ധി. കേരളത്തിൽ കൃഷിപ്പണിക്ക് ആളില്ലെങ്കില്, പശ്ചിമ ബംഗാളില് തൊഴിലില്ലായ്മയാണ് പ്രശ്നമെന്ന് ബംഗാളി കർഷകത്തൊഴിലാളി പറയുന്നു.\nആവശ്യക്കാർക്ക് എട്ടും പത്തും പേരടങ്ങുന്ന ചെറുസംഘങ്ങളായി ഇതര സംസ്ഥാന തൊഴിലാളികളെ എത്തിച്ചുകൊടുക്കാൻ ഇടനിലക്കാരും സജീവമാണ്.നാട്ടിലെ കർഷകത്തൊഴിലാളികൾ മൂന്ന് ദിവസം കൊണ്ട് ചെയ്തുതീർക്കുന്ന പണി തീർക്കാൻ ഒരുദിവസംമതി ഇവര്‍ക്ക്. ഒരേക്കറിന് 4000 രൂപയാണ് കര്‍ഷകന് ചെലവ് വരിക. ഇതെല്ലാമാണ് ബംഗാളി കർഷകത്തൊഴിലാളികളിലേക്ക് തിരിയാനുള്ള കാരണമെന്നാണ് നിരീക്ഷണം.\nLast Updated 27, Jun 2019, 11:08 AM IST


ചുമട്ടുതൊഴിലാളികളുടെ കലക്‌ടറേറ്റ് മാർച്ച് 10ന് | Palakkad | Kerala | Deshabhimani | Thursday Dec 5, 2019\nചുമട്ടുതൊഴിലാളികളുടെ കലക്‌ടറേറ്റ് മാർച്ച് 10ന്\nഹെഡ് ലോഡ് ആൻഡ് ജനറൽ വർക്കേഴ്‌സ് യൂണിയൻ ജില്ലാ കൺവൻഷൻ ജനറൽ സെക്രട്ടറി എം എസ് സ്‌കറിയ ഉദ്‌ഘാടനം ചെയ്യുന്നു\nഹെഡ് ലോഡ് ആൻഡ് ജനറൽ വർക്കേഴ്‌സ് യൂണിയൻ (സിഐടിയു) പത്തിന് കലക്‌ടറേറ്റ് മാർച്ച് നടത്തുമെന്ന് ജില്ലാ കൺവൻഷൻ അറിയിച്ചു. മണൽ–-ക്വാറി മേഖലയിലെ തൊഴിൽ പ്രതിസന്ധി പരിഹരിക്കുക, 1978ലെ ചുമട്ടുതൊഴിലാളി നിയമം കാലോചിതമായി പരിഷ്‌കരിക്കുക എന്നീ ആവശ്യങ്ങളുന്നയിച്ചാണ് കലക്‌ടറേറ്റ് മാർച്ച് നടത്തുന്നത്.\nജനറൽ സെക്രട്ടറി എം എസ് സ്‌കറിയ കൺവൻഷൻ ഉദ്‌ഘാടനം ചെയ്‌തു. പ്രസിഡന്റ് പി കെ ശശി എംഎൽഎ അധ്യക്ഷനായി.\nസി ശ്രീകുമാർ, കെ ടി ഉദയകുമാർ, കെ ശിവരാമൻ, പി എൻ മോഹനൻ, എ ചാമിയാർ എന്നിവർ സംസാരിച്ചു. ബി വിജയൻ സ്വാഗതവും കെ മാണിക്യൻ നന്ദിയും പറഞ്ഞു. ജനുവരി എട്ടിന് നടക്കുന്ന ദേശീയ പണിമുടക്ക് വിജയിപ്പിക്കാൻ കൺവൻഷൻ തീരുമാനിച്ചു.


ന്യൂനമര്‍ദ്ദം കേരളത്തെ നേരിട്ട് ബാധിക്കില്ലന്ന് മുഖ്യമന്ത്രി, ജാഗ്രതാ മുന്നറിയിപ്പ് നല്‍കി കേന്ദ്ര കാലാവസ്ഥ വകുപ്പ്, ജില്ലകളില് കണ്‍ട്രോള് റൂമുകള് തുറന്നു,മത്സ്യത്തൊഴിലാളികള് കടലില് പോകുന്നതില് വിലക്ക്\nതിരുവനന്തപുരം: കന്യാകുമാരി തീരത്ത് രൂപപ്പെട്ട ന്യൂനമര്‍ദ്ദം കേരളത്തെ നേരിട്ട് ബാധിക്കുമെന്ന് പ്രവചനം തെറ്റന്ന് മുഖ്യമന്ത്രി പിണറായി വിജയന്. മത്സ്യത്തൊഴിലാളികള് കടലില് പോകുന്നതും വിലക്കി. തീരദേശ താലൂക്ക് കണ്‍ട്രോള് റൂമുകള് പതിനഞ്ചാം തിയതി വരെ 24 മണിക്കൂര് പ്രവര്‍ത്തിക്കാന് നിര്‍ദേശം നല്‍കിയിട്ടുണ്ടെന്നും പിണറായി പറഞ്ഞു.\nകേരള തീരത്ത് ശക്തമായ ചുഴലികാറ്റിന് സാധ്യതുളള പശ്ചാത്തലത്തില് വിളിച്ചു ചേര്‍ത്ത അടിയന്തര യോഗത്തിന് ശേഷം മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. ഈ പശ്ചാത്തലത്തില് പതിനഞ്ചാം തിയതി വരെ മത്സ്യത്തൊഴിലാളികൾ കടലിൽ പോകുന്നതിനു വിലക്ക്.\nഅതേസമയം, കേരള തീരപ്രദേശത്ത് ശക്തമായ ചുഴലിക്കാറ്റിന് സാധ്യതയെന്ന് കേന്ദ്ര കാലാവസ്ഥ വകുപ്പിന്‍റെ മുന്നറിയിപ്പ് നല്‍കി. കന്യാകുമാരിക്ക് തെക്ക് ശ്രീലങ്കയ്ക്ക് തെക്ക് പടിഞ്ഞാറ് ഉള്‍ക്കടലില് ഉണ്ടായിട്ടുള്ള ന്യുനമര്‍ദം ശക്തമായി നിലനില്‍ക്കുന്നുവെന്നും ഇത് ശക്തമായ ന്യുനമര്‍ദമാകുനെന്നും കാലാവസ്ഥാ നിരീക്ഷണകേന്ദ്രം മുന്നറിയിപ്പ് നല്‍കി.\nഈ ന്യുനമര്‍ദം അടുത്ത 36 മണിക്കൂറില് ശക്തമായ ന്യുനമര്‍ദം ആയി ശക്തിപ്പെടുകയും പടിഞ്ഞാറ്-വടക്ക്പടിഞ്ഞാറന് ദിശയില് സഞ്ചരിക്കുകയും തെക്കേ അറേബ്യന് ഉള്‍ക്കടലില് മാലീ ദ്വീപിന് സമീപം ശക്തമായ ന്യുനമര്‍ദം ആകുകയും ചെയ്യും എന്നാണ് നിരീക്ഷണം. കടലിനുള്ളില് കാറ്റിന്‍റെ വേഗം 65 കിലോമീറ്റര് വരെയും, തിരമാല സാധാരണയില് നിന്നും 2.5 – 3.2 മീറ്റര് വരെയും ആകുവാന് സാധ്യതയുണ്ട്.\nകാറ്റിനൊപ്പം കടലും പ്രക്ഷുബ്ധമാകാനിടയുള്ളതിനാൽ അതീവ ജാഗ്രതാ നിർദ്ദേശം നിലവിലുണ്ട്. കൂടാതെ ന്യൂനമര്‍ദ്ദം തീവ്രന്യൂനമര്‍ദ്ദമായി മാറിയെന്ന് കാലാവസ്ഥാ കേന്ദ്രം അറിയിച്ചു. ശ്രീലങ്കയ്ക്ക് പടിഞ്ഞാറ് രൂപപ്പെട്ട ന്യൂനമര്‍ദ്ദം അറബിക്കടലിലേക്ക് നീങ്ങുന്നു . ലക്ഷദ്വീപ് വഴി ചുഴലിക്കാറ്റ് കടന്നുപോകുമെന്ന് കാലാവസ്ഥാ കേന്ദ്രം അറിയിച്ചു.\nന്യൂനമര്‍ദ്ദം തീരത്ത് അടുക്കുന്നതോടെ കേരളത്തില് അതീവജാഗ്രതാ നിര്‍ദ്ദേശം പുറപ്പെടുവിച്ച് കാലാവസ്ഥ നിരീക്ഷണ വകുപ്പ് കണ്‍ട്രോള് റൂമുകള് തുറന്നു. ആലപ്പുഴ,എറണാകുളം എന്നീ ജില്ലകളിലാണ് കണ്‍ട്രോള് റൂമുകള് തുറന്നത്. ആലപ്പുഴയിലെ എല്ലാ താലൂക്കുകളിലും കണ്‍ട്രോള് റൂം തുറന്നു.കോസ്റ്റ് ഗാര്‍ഡ് കപ്പലുകള് വിന്യസിച്ചു.


കടകംപളളിയെ തിരുത്തി സർക്കാർ; മെട്രോയുടെ ഉദ്ഘാടന തീയതി നിശ്ചയിച്ചിട്ടില്ല- Kochi metro inaguration date not confirmed says kadakampally surendran\nഉദ്ഘാടന തീയതി സംബന്ധിച്ച് തങ്ങൾക്ക് കടുംപിടുത്തം ഇല്ലെന്ന് കടകംപള്ളി സുരേന്ദ്രൻ\nതിരുവനന്തപുരം: കൊച്ചി മെട്രോയുടെ ഉദ്ഘാടനം മെയ് 30 ന് നടക്കില്ല. ഉദ്ഘാടന തീയതി നിശ്ചയിച്ചിട്ടില്ലെന്ന് മന്ത്രി കടകംപള്ളി സുരേന്ദ്രൻ പറഞ്ഞു. ഉദ്ഘാടനത്തിന് പ്രധാനമന്ത്രിയെ പങ്കെടുപ്പിക്കുന്നതിനെ സംബന്ധിച്ച് ഉയർന്ന വിവാദങ്ങളെ തുടർന്നാണ് കടകംപള്ളി സുരേന്ദ്രൻ തന്റെ നിലപാട് തിരുത്തിയത്. ഉദ്ഘാടന തീയതി സംബന്ധിച്ച് തങ്ങൾക്ക് കടുംപിടുത്തം ഇല്ലെന്നും മന്ത്രി പ്രതികരിച്ചു. അതേസമയം, കൊച്ചി മെട്രോയുടെ ഉദ്ഘാടന തീയതി ഔദ്യോഗികമായി തീരുമാനിച്ചിട്ടില്ലെന്ന് മുഖ്യമന്ത്രിയുടെ ഓഫീസ് അറിയിച്ചു.\nപ്രധാനമന്ത്രിയെ നരേന്ദ്ര മോദിയെ ഏപ്രിൽ 12ന് തന്നെ ക്ഷണിച്ചതാണെന്നും കടകംപള്ളി പ്രതികരിച്ചു. പ്രധാനമന്ത്രിയെ ക്ഷണിക്കണം എന്നത് തന്നെയായിരുന്നു സംസ്ഥാന സർക്കാരിന്റെ നിലപാട് എന്നും വിവാദങ്ങൾക്ക് സ്ഥാനമില്ലെന്നും മന്ത്രി പ്രതികരിച്ചു. വികസന കാര്യത്തിൽ രാഷ്ട്രീയം കലർത്തുന്നതിനോട് താൽപ്പര്യം ഇല്ലെന്നും അദ്ദേഹം പ്രതികരിച്ചു.


വഴിയെ പോകുന്നവർക്ക് കാണാനുള്ളതല്ല ഹാദിയ! വിജയം തനിക്കെന്ന് അശോകൻ, നൽകിയത് ശക്തമായ ഇരുമ്പ് കവചം... | hadiya case; ashokan talks to media in delhi. - Malayalam Oneindia\n» വഴിയെ പോകുന്നവർക്ക് കാണാനുള്ളതല്ല ഹാദിയ! വിജയം തനിക്കെന്ന് അശോകൻ, നൽകിയത് ശക്തമായ ഇരുമ്പ് കവചം...\nവഴിയെ പോകുന്നവർക്ക് കാണാനുള്ളതല്ല ഹാദിയ! വിജയം തനിക്കെന്ന് അശോകൻ, നൽകിയത് ശക്തമായ ഇരുമ്പ് കവചം...\nUpdated: Tue, Nov 28, 2017, 12:36 [IST]\nനിയമ പോരാട്ടത്തില് വിജയിച്ചത് താനെന്ന് ഹാദിയയുടെ പിതാവ് | Oneindia Malayalam\nദില്ലി: പഠനം തുടരാനുള്ള സൗകര്യമൊരുക്കിയ സുപ്രീംകോടതി വിധിയിൽ സന്തോഷമുണ്ടെന്ന് ഹാദിയയുടെ അച്ഛൻ അശോകൻ. സുപ്രീംകോടതി വിധിയിലൂടെ താൻ മകൾക്ക് നൽകിയിരിക്കുന്നത് ശക്തമായ ഇരുമ്പ് കവചമാണെന്നും, അതാർക്കും ഭേദിക്കാനാകില്ലെന്നും അശോകൻ മാധ്യമങ്ങളോട് പറഞ്ഞു.\nഹാദിയ വീട്ടുതടങ്കലിലായിരുന്നു എന്ന വാദം ശരിയല്ല. മകൾക്കൊപ്പം നാല് വനിതാ പോലീസുകാർ എപ്പോഴുമുണ്ടായിരുന്നു. പുറത്തൊക്കെ ഇറങ്ങിനടക്കാൻ ഹാദിയയോട് പറഞ്ഞിരുന്നു. പക്ഷേ, അതൊന്നും അവൾ കേട്ടില്ലെന്നും അശോകൻ പറഞ്ഞു. ദില്ലിയിൽ നിന്നും കൊച്ചിയിലേക്ക് യാത്ര തിരിക്കുന്നതിന് മുൻപാണ് അശോകൻ മാധ്യമങ്ങളെ കണ്ടത്. ഉച്ചയ്ക്ക് 2.30ഓടെ അശോകനും ഭാര്യയും കൊച്ചിയിലേക്ക് യാത്രതിരിക്കും. ഇതിനു മുൻപ് ഹാദിയ കോയമ്പത്തൂരിലേക്കും വിമാനം കയറും. വൻ സുരക്ഷാവലയത്തിലാണ് ഹാദിയയുടെ യാത്ര.\nമകളുടെ പഠനം തുടരാൻ അനുവദിച്ച സുപ്രീംകോടതി വിധിയിൽ സന്തോഷമുണ്ടെന്നാണ് ഹാദിയയുടെ അച്ഛൻ അശോകൻ പ്രതികരിച്ചത്. സുപ്രീംകോടതി വിധിയിലൂടെ ശക്തമായ ഇരുമ്പ് കവചമാണ് മകൾക്ക് നൽകിയിരിക്കുന്നത്, അതാർക്കും ഭേദിക്കാനാകില്ല. നിയമപോരാട്ടത്തിൽ ഇതുവരെയുള്ള വിജയം തന്റേതാണെന്നും അശോകൻ മാധ്യമങ്ങളോട് പറഞ്ഞു.\nഇത്രയും കാലം ഹാദിയ വീട്ടുതടങ്കലിലായിരുന്നുവെന്ന വാദം തെറ്റാണെന്നും അശോകൻ പറഞ്ഞു. മകൾക്കൊപ്പം എപ്പോഴും നാല് വനിതാ പോലീസുകാരുണ്ട്. പുറത്തൊക്കെ ഇറങ്ങിനടക്കാൻ മകളോട് പറഞ്ഞതാണ്, എന്നാൽ അവൾ അതൊന്നും കേട്ടില്ല. എടുത്തുകൊണ്ട് പുറത്തുപോകാൻ കൊച്ചുകുട്ടിയൊന്നും അല്ലല്ലോ എന്നും അശോകൻ പ്രതികരിച്ചു.\nഷെഫിൻ ജഹാൻ ഹാദിയയെ കാണുമെന്ന് പറഞ്ഞിട്ടുണ്ടല്ലോ എന്ന ചോദ്യത്തിന് അങ്ങനെ വഴിയെ പോകുന്നവർക്കൊന്നും കാണാനുള്ളതല്ല ഹാദിയ എന്നായിരുന്നു അശോകന്റെ മറുപടി. ഹാദിയയുടെ പഠനം മുടങ്ങിയതിൽ തനിക്ക് സങ്കടമുണ്ടായിരുന്നു. എന്നാൽ സുപ്രീംകോടതി വിധിയോടെ ആ സങ്കടം മാറിയെന്നും അദ്ദേഹം പറഞ്ഞു.\nഅശോകനും ഭാര്യയും ചൊവ്വാഴ്ച ഉച്ചയോടെയാണ് ദില്ലിയിൽ നിന്ന് കൊച്ചിയിലേക്ക് യാത്രതിരിക്കുന്നത്. കോയമ്പത്തൂരിലേക്ക് പോകുന്ന ഹാദിയയെ ഇരുവരും അനുഗമിക്കില്ല. ഉച്ചയ്ക്ക് 1.30ഓടെ ഹാദിയയും ദില്ലിയിൽ നിന്ന് കോയമ്പത്തൂരിലേക്ക് യാത്രതിരിക്കും. ഇൻഡിയോ വിമാനത്തിൽ കോയമ്പത്തൂരിൽ എത്തുന്ന ഹാദിയ, റോഡ് മാർഗമാണ് സേലത്തെ കോളേജിലേക്ക് പോകുക.\nhadiya case advocate conversion marriage islam hindu father woman supreme court delhi kochi india ഹാദിയ കേസ് മതപരിവർത്തനം വിവാഹം അച്ഛൻ ഇസ്ലാം മുസ്ലീം ഹിന്ദു സ്ത്രീ സുപ്രീംകോടതി ദില്ലി കൊച്ചി ഇന്ത്യ\nhadiya case; ashokan talks to media in delhi.


ഗാർഡയുടെ കൊലപാതകം; പ്രതിക്ക് 40 വർഷം കഠിനതടവ് - Rose Malayalam | Rose Malayalam\nഗാർഡയുടെ കൊലപാതകം; പ്രതിക്ക് 40 വർഷം കഠിനതടവ്\nUpdated on 15-10-2020 at 6:05 pm\nഡിറ്റക്ടീവ് ഗാർഡ Adrian Donohoe- യുടെ കൊലപാതകത്തിൽ പ്രതി Aaron Brady-ക്ക് കോടതി ജീവപര്യന്തം തടവ് ശിക്ഷ വിധിച്ചു.\nസെൻട്രൽ ക്രിമിനൽ കോർട്ടാണ് വിധി പ്രഖ്യാപനം നടത്തിയത്.\n1990-ലെ ക്രിമിനൽ ജസ്റ്റിസ് ആക്ട് പ്രകാരമാണ് കോടതി ശിക്ഷ വിധിച്ചത്. പ്രതിക്ക് കുറഞ്ഞത് 40 വർഷം തടവ് അനുഭവിക്കണം. കവർച്ചക്കുറ്റത്തിന് ഇയാൾക്ക് 14 വർഷം തടവും ജസ്റ്റിസ് White വിധിച്ചു. ഈ ശിക്ഷയും ജീവപര്യന്തത്തോടൊപ്പം അനുഭവിച്ചാൽ മതിയാകും.\nഓഗസ്റ്റ് 11-ന് നടന്ന വിചാരണയിലാണ് പ്രതി കുറ്റക്കാരനാണെന്ന് കോടതി കണ്ടെത്തിയത്. കേസിന്റെ വിചാരണ തത്സമയം കാണുന്നതിനായി ദുണ്ടാൽക് ഗാർഡ സ്റ്റേഷനിൽ പ്രത്യേക ക്രമീകരണങ്ങൾ ഏർപ്പെടുത്തിയിരുന്നു.\n2013 ജനുവരി 25-ന് ലോത്തിലെ ബെല്ലുർഗാനിലെ ലോർഡ്ഷിപ്പ് ക്രെഡിറ്റ് യൂണിയനിലെ ഡ്യൂട്ടിക്കിടയിലാണ് അഡ്രിയാൻ ഡൊനോഹോ കൊല്ലപ്പെടുന്നത്. ശിക്ഷാ വിധിയിൽ സന്തോഷമുണ്ടെന്നും നീതിലഭ്യമായെന്നും Donohoe-യുടെ ഭാര്യയും മാതാപിതാക്കളും പറഞ്ഞു.\nDonohoe-യുടെ കൊലപാതകത്തിനു പിന്നിൽ പ്രവർത്തിച്ച ക്രിമിനൽ സംഘത്തിലെ ഒരു അംഗം മാത്രമായിരുന്നു ആരോൺ ബ്രാഡി. ഇതിനു പിന്നിൽ പ്രവർത്തിച്ച ബാക്കിയുള്ളവരെ നീതിപീഠത്തിനു മുന്നിൽ കൊണ്ടു വരണമെന്നും ഗാർഡ വക്താവ് പറഞ്ഞു.\nഡിറ്റക്ടീവ് ഗാർഡ അഡ്രിയാൻ ഡൊനോഹോയുടെ കൊലപാതകത്തെക്കുറിച്ചുള്ള എന്തെങ്കിലും വിവരങ്ങൾ ലഭിച്ചിട്ടുള്ളവർ 042 9388400 എന്ന നമ്പറിലോ 1800 666 111 ദുണ്ടാൽക് ഗാർഡസ്റ്റേഷൻ നമ്പറിലോ ബന്ധപ്പെടണം. അല്ലെങ്കിൽ ഗാർഡ കോൺഫിഡൻഷ്യൽ ലൈനിലോ ഏതെങ്കിലും ഗാർഡ സ്റ്റേഷനിലോ ബന്ധപ്പെടാമെന്നും ഗാർഡ അറിയിച്ചു.


മനസിൽ പ്രണയം പൊഴിച്ച് ഒരു ഗാനം; വൈറലായി കരിമഷി - BIGNEWSLIVE | Latest Malayalam News\nപറയാതെ പോയ, പറയാൻ ആഗ്രഹിച്ചിട്ടും മടിച്ചു നിൽക്കുന്ന ഒരു പ്രണയം ഉള്ളിൽ കൊണ്ടു നടന്നവരായിരിക്കും ഓരോരുത്തരും. ആരുമറിയാതെയെങ്കിലും സ്വന്തമെന്ന് കരുതി ഉള്ളിൽ താലോലിക്കുന്ന ആ പ്രണയത്തെ തൂലികയിലാക്കിയിരിക്കുകയാണ് ആറ്റൂർ സ്വദേശിയായ സൂരജ്. പ്രണയാതുരമായ വരികൾ സംഗീതം ചെയ്ത് ഒരു ഗാനത്തിന്റെ രൂപത്തിലാക്കിയതോടെ കേട്ടാൽ ആസ്വദിച്ചിരുന്നു പോകുന്ന സുന്ദര പ്രണയഗാനം പിറവിയെടുക്കുകയായിരുന്നു.\nയൂട്യൂബിൽ പബ്ലിഷ് ചെയ്തതോടെ ഈ പ്രണയഗീതം സോഷ്യൽമീഡിയയും ഏറ്റെടുത്തു കഴിഞ്ഞു. ‘കരിമഷി’ എന്ന ഈ പ്രണയഗാനത്തിന്റെ വരികൾ എഴുതിയതും സംഗീതം ചെയ്തിരിക്കുന്നതും ആലപിച്ചിരിക്കുന്നതും തൃശ്ശൂർ ചിന്മയ കോളേജിലെ ബി.കോം അവസാന വർഷ വിദ്യാർത്ഥി കൂടിയായ സൂരജ് തന്നെയാണ്.\nകുറഞ്ഞ ചെലവിൽ തയ്യാറാക്കിയിരിക്കുന്ന ഈ ഗാനത്തിന് പിന്നിൽ പ്രവർത്തിച്ചിരിക്കുന്നവരും ആറ്റൂരിലെ കലാകാരന്മാരാണ്. രണ്ടുവർഷത്തെ കാത്തിരിപ്പിന് ഒടുവിലാണ് ഗാനം സംഗീതം ചെയ്ത് ഒരു ലിറിക്കൽ ആൽബമായി പബ്ലിഷ് ചെയ്തിരിക്കുന്നത്.\nസൂരജിന്റെ വരികൾ സ്‌ക്രീനിലേക്ക് ഡിസൈനായി പകർത്തിയിരിക്കുന്നത് സോനു ആറ്റൂരാണ്. നിർമ്മാതാവ് രാജേഷ് ദാസും ചിത്രം പകർത്തിയിരിക്കുന്നത് രാജേഷ് ആറ്റൂരുമാണ്.\nTags: album songEntertainmentkarimashimalayalamsooraj mViral Song